Metsätalous: tule 


X ta PANKIT VAKUUTU 
9.3 %% 9.2 % 1.4 % == 0.6 % 7.4 % - 


52 % 


0.4 % 6.3 % 


37 % =— MAA-JA VESIRAK. 


TEOLLISUUS JA TEOLLINEN KÄSITYÖ 32.6 %a 


| DE 


N:o 11—12 


TÄNÄÄN 


JULKAISIJA: TAMPELLA-YHTYMÄ 1961 
TOIMITUSKUNTA: Päätoimittaja: fil. maist. AA TIENARI 
PÄÄKONTTORI: PELLAVATEHDAS: KONEPAJA: LAPINNIEMI: INKEROINEN: HEINOLA: 
konttoripäällikkö | dipl.ins. A. Vikkula, ins. P. Autero, kontteripääll. O. Näsi, sosiaalipäällikkö | sosiaalipäällikkö 
konttoristi Irja Arevuo ins. E. Pöllänen ja O. Linnakko 


neiti Sylvi Solin 


B. Enderlein ja työnjoht. O. Heinonen 
| ja neiti Eeva Tarkka 


ja tark. E. Osterman 


sos.virk. M. Malminen 


A. V. Videnoja | 


Nyt päättymässä oleva vuosi on ollut taloudellisesti 


arvostellen Suomen taloushistorian valoisimpia. Tuo- 
tantosaavutukset ovat nousseet uusiin ennätyslukuihin 
eikä työttömyys ole ollut rasittamassa julkisten yhdys- 
kuntain muutenkin suuresti kuormitettua taloutta. Voim- 
me siis hyvällä syyllä todeta, että aineelliset edelly- 
tykset ovat näin ollen olemassa viihtyisän joulun viet- 
tämiselle maassamme. 

Sen sijaan maailman poliittinen tilanne ei tällä het- 
kellä ole läheskään joulun perusvaatimusten: maassa 
rauha ja ihmisillä hyvä tahto — mukainen. Ristiriidat 


Yhtiön pääj ohtajan 
joulutervehdys 
vuonna 1961 


maailmassa ovat jatkuvasti syventyneet ja luoneet epä- 
varmuutta ja levottomuutta kautta koko ihmiskunnan 
eikä vähiten pienten kansojen keskuudessa. Me suo- 
malaiset, pienenä kansana, emme mitään muuta toivo 
niin hartaasti kuin rauhan säilymistä ja ennen kaikkea, 
ettei meitä vedettäisi mukaan suurvaltojen välisiin kiis- 
toihin. Siksi meidän puo'ueettomuutemme säilyttämi- 
nen kansainvälisissä kiistakysymyksissä on kansallem- 
me elinehto, minkä tulisi ilmetä jopa jokapäiväisissä 
keskusteluissammekin. Meidän sanojamme ja tekojam- 
me tulisi ohjata itsehillintä ja vastuuntunto. 


Näitä. samoja ominaisuuksia me kipeästi tarvitsisim- 
me omia sisäisiä asioitamme ratkoessamme ja hoitaes- 
samme. Niinpä sosiaalinen uudistusinto ei saa mennä 
niin pitkälle, että siitä olisi kohtalokkaita seurauksia 
maamme tuotantoelämälle ja työllisyyden ylläpitämi- 
selle, mikä varmaan lienee sittenkin suurinta sosiaali- 
suuden toteuttamista, sillä onhan kysymys kansalais- 
temme jokapäiväisestä toimeentulosta. Jos liiallinen 
kustannustason nousu tekisi teollisuutemme kilpailuky- 
vyttömäksi ulkomailta maahamme tapahtuvaan tuon- 
tiin nähden, olisi silloin suurin toivein toteutetuilla so- 
siaalisilla uudistuksilla aiheutettu pettymys ja luotu 
yhteiskuntaamme köyhyyttä, mistä kaikki kansalaispii- 
rit joutuisivat kärsimään. Tätä ei varmaan kukaan 
meistä toivo eikä halua. Työpaikan varmuus edustaa 
sittenkin arvokkainta sosiaalista turvallisuutta yhteis- 
kunnassa. 

Olen halunnut tämän tampellalaisille esittämäni jou- 
lutervehdyksen yhteydessä korostaa näitä mielestäni 
tärkeitä taloudellisia ym. perustotuuksia, joille raken- 
tuu aineellinen hyvinvointimme sekä ulkoinen että si- 
säinen rauhamme. Taloudellisesti valoisan, muita maa- 
ilmanpoliittisesti synkähkön joulun lähestyessä pyydän 
tervehtiä kaikkia tampellalaisia hyvän joulun ja onnel- 
lisen uudenvuoden toivotuksin. Säilyttäköön edessä 
oleva uusi vuosi rauhan rajoillamme ja riittävän toi- 


meentulon kaikille kansalaisillemme. 


ot aak 4 s e 


Jumalan armo on ilmestyny! pelastukseksi kaikille 
ihmisille. 

Jouluun kuuluvat usein erilaiset joulukertomukset. 
Kuinka kauniisti osataankaan kerioa joulun pienestä 
lapsesta, hänen äidistään, enkeleistä ja paimenista. 
Varmaan me kaikki muistamme lapsuutemme ajalta 
tällaisia kertomuksia. 

Tämänkin joulukirjoituksen alussa kerrotaan nyt ker- 
Erään äidin ainoa tytär lähtä kadun vilinään 
suuressa kaupungissa, jossa he asuivat. Hän mieltyi 


tomus. 


siihen niin, että lopulta jätti kokonaan kofinsa ja lähti 
kulkemaan omia teitään muitten kadun kulkijoitten 
kanssa. Hän muutti toiseen kaupunkiin ja sortui lopulta 
ilotalon asukkaaksi. Äiti ikävöi tyiäriään ja saatuaan 
tietää, missä kaupungissa tämä oli, hän kulki kaikki sel- 
laiset talot, joissa tytär mahdollisesti voisi olla, ja jätti 
jokaiseen oman kuvansa Ja kirjoitti siihen: "Tule ko- 
tiin! Aiti.” Eräänä iltana tytär tuli huoneeseensa, huo- 
masi kuvan ja mentyään läheltä katsomaan näki sen 
äidin kuvaksi. Jotakin värähti tytön sydämessä ja an- 
karien sisäisten taisteluitten jälkeen hän palasi kotiin 
äidin luo. 

Mikä joulukertomus tämä tällainen on? Juuri näin- 
hän jouluna tapahtui. Ihmiskunta kulki omilla teillään, 
etsi sitä mistä luuli iloa saavansa ja kärsi tuskia teillään. 
Jumala tuli tämän kansan keskelle ja näytti itsensä. 
Taivas avautui ja siitä avatusta taivaan ovesta ihmiset 
pääsivät näkemään Jumalan ajatukset, saivat nähdä, 


Juoluyö sankarihaudalla 


että ihmistä ei ole unohdettu, häntä ei ole jätetty 
oman onnensa nojaan, vaan Jumala on koko ajan toi- 
messa ihmisen hyväksi. Hän ei vain avannut taivasta, 
vaan hän todella tuli meidän keskellemme. Hän tuli 
kutsumaan meitä takaisin kotiin, sinne, minne meidän 
sydämemme syvimmältään ikävöitsee. Hän tuli sano- 
maan meille, että Isän kodissa on monta asuinsijaa ja 
jokaista kutsutaan omistamaan juuri hänelle varattu 
paikka. Hän tuli sanomaan, että meidän ei tarvitse 
kulkea ainaisissa omantunnon tuskissa tekemistemme 
ja tekemättä jättämistemme johdosta, vaan meillä on 
anteeksiantava Jumala, joka ei tahdo yhdenkään ihmi- 
sen turmiota. Hän tuli, Joulun Lapsi, päästämään ihmi- 
siä todelliseen iloon tämän katoavan maailman kes- 
kellä. 

Tämä joulun lahja kuuluu meille kaikille. Ei sinua 
eikä sinun kotiasi ole unohdettu, Jumala katselee meitä 
ja odottamalla odottaa, että hän saisi tulla tuomaan 


meille todellisen ilon. Hän tulisi päästämään meidät 
taakoistamme ja antaisi meille vapautetun elämän. 


Hän tulisi tarttumaan meitä kädestä ja lupaisi taluttaa 
oikeata tietä kotiin saakka, lupaisi olla kanssamme sil- 
loinkin, kun kukaan muu ei enää voi meitä seurata. 
Hän lupaa joululahjana antaa jokaiselle ihmiselle uu- 
den sydämen, niin että me voimme tulla toimeen tois- 
temme kanssa, opimme kunnioittamaan toisiamme ja 
opimme kantamaan toistemme taakkoja, ja ennen 
muuta opimme antamaan toisillemme anteeksi. Siinä- 
hän se elämän vaikein taito onkin ja sekin luvataan 
meille Jeesuksessa, joka jouluna tuli maailmaan. 
Tule kotiin! Se kutsu kuuluu taas tänäkin jouluna 
koko maailmalle, kaikille meille, kuljemme me sitten 
mitä tietä tahansa, 
mikä tahansa. Kodin rikkaaseen elämään meitä kutsu- 
taan, jotta pääsisimme taakoistamme ja kulkisimme 


olkoon meidän harrastuksemme 


maailmassa veljinä ja sisarina saman Isän lapsina. 


Oskar Paarma 


TERVEISIÄ 
ISRAELISTA 


Kuin otsaripana näkyy Nasaret melkein ala-Galilean vuoren huipulla. 
Vier. vas. 


Siellä täällä tien varressa Negevin erämaassa on mustia beduiinien 
telttakuntia vuohilaumoineen. Vas. ylk. 


Megiddon rauniokaupungista ovat argeologien lapiot löytämeet asu- 
tuskerrostumia aina 10.000 vuoden takaa. Oik. ylk. 


Haiffan kaupunki levittäytyy pitkin puolipyöreätä Välimeren rantavii- 
vaa ja kiipeää Karmelin rinteille. Kaupunki on Israelin toiseksi suu- 
rin asukasluvultaan. Toinen kuva oik. ylh. 


Suoraan pohjoisrinteestä Megiddon raunmiokummulle johtavat portaat 
on kaivettu esiin. Siellä täällä kummulla nähdään erilaisia asutuksen 
jätteitä. Vier, vas. 


Insinööri 
Antti Laine 


kertoo 


Kolme vuotta sitten suoritettiin Israelin valtion 
10-vuotisjuhlien merkeissä ensimmäinen kansainvä- 
linen raamattutietokilpailu Jerusalemissa. Suomea 
edusti tällöin pastori Aittala, joka maatamme koske- 
vassa karsintakilpailujen loppuottelussa voitti minut 
ansaitusti 2!/, pisteellä. Kansainväliset kilpailut suo- 
ritetaan joka kolmas vuosi ja tälläkin kerralla huo- 
lehti kansallisen kilpailun järjestämisestä Suomen 
Yleisradio. Osanottajia. oli nyt yli 700, ja nelivaihei- 
sen kirjallisen sekä suullisen karsinnan jälkeen voi- 
tin vuorostani kilpailun ja samalla mielenkiintoisen 
mutta hyvin rasittavan edustustehtävän toiseen 
kansainväliseen raamattutietokilpailuun, joka pidet- 
tiin Jerusalemissa lokakuun 3. p:nä. Edestakaisen 
matkalipun lentäen ja ylöspidon Israelissa kustansi 
jokaiselle kilpailijalle Israelin valtio. Olin myös ai- 
noa edustaja koko Skandinaviasta, kahdeksastatois- 
ta eri maasta ja todellakin jokaisesta maanosasta 
saapuneiden kilpatovereiden joukossa. Suurin osa 
kilpailijoista oli luonnollisesti opettajia sekä pappis- 
henkilöitä, ja ainoa ”kolleegani” oli insinööri Mep- 
pelink Hollannista. 

Kilpailu käsitti tällä kerralla Vanhan Testamen- 
tin historiallisia kirjoja ja suoritettiin se neljä tun- 
tia kestäneenä aamukilpailuna ja klo 20:sta klo 02.30 
aamuyöllä jatkuneena iltakilpailuna. Suuri ja vielä 
keskeneräinen Kansan Palatsi, joka oli ääriään 
myöten täynnä yli 3.000 katsojasta, oli iltakilpailun 
näyttämönä. Tämän kulttuuritapahtuman suurta 
mielenkiintoa ja arvokkuutta korostivat läsnäolol- 
laan Israelin presidentti Ben-Zvi ja pääministeri 
Ben-Gurion puolisoineen. 

Ankaran ja korkeatasoisen kilpailun voitti Israe- 
lin oma poika rabbi Alsheik, ja itse onnistuin jaka- 
maan seitsemännen sijan Kanadan edustajan kans- 
sa. Neljää muutakin maata edusti juutalainen, jotka 
kaikki sijoittuivat kymmenen parhaan joukkoon. 

Ennen varsinaista kilpailua kuului ohjelmaamme 
tutustuminen Israeliin, sen menneisyyteen ja nykyi- 
syyteen. Keskuspaikkanamme oli Tel-Aviv, nimi 
merkitsee keväistä kukkulaa. Kaupungissa on lähes 
400.000 asukasta, ja se on Israelin suurin ja nyky- 
aikaisin kaupunki. Kaupunkiin kuuluu myös Jaffa, 
raamatullinen Joppe, ja se levittäytyy Välimeren 
rannalta kauaksi laakealle rantatasangolle. 

Viidessä päivässä kävimme maan läpi pohjoisesta 
etelään, Galileasta Negeviin, mutta olimmekin ku- 
lussa aamusta iltaan ilman siestaa ja sabattia. Noin 
kymmenkunta meistä kahdeksastatoista oli mukana 
näillä kiertoajeluilla, sillä toisille, varsinkin juuta- 
laisille kilpailijoille, oli maa ennestään tuttu toisten 
taas rauhassa valmistuessa tieto-otteluun. 


Teimme matkan 20-hengen retkeilybussilla Dov 
Neemanin toimiessa mainiona oppaanamme. 

Puolen tunn'n ajon jälkeen on kaupunki taka- 
namme. Meri pilkistää toisinaan vasemmalta hiek- 
kakumpujen takaa. Suunta on kohti pohjoista. Yli- 
tämme Yarkon-joen, joka virtaa Juudean ja Sama- 
rian vuoristosta Välimereen jakaen rantatasangon 
Alankomaahan kohti etelää ja Saaroniin kohti poh- 
joista. Nimi Yarkon johtuu sanasta yarok — vihreä, 
sillä kasvillisuus joen rannoilla on tuhlailevan run- 
sas. Raamatullisena aikana oli joki rajana Daan'in 
heimon asumalueen välillä etelässä ja Efraimin 
pohjoisessa. — Nyt oikealla on Herzliya'n siirtola ja 
vasemmalla Herzliya'n kaunis rantatasanko loisto- 
hotelleineen. Noin kaksi kilometriä pohjoiseen, aivan 
meren rannalla sijaitsee Apollonia'n rauniot. Risti- 
retkien aikana keskiajalla oli kaupunki hyvin tun- 
nettu. Sen lähistöllä voitti Englannin kuningas Ric- 
hard Leijonamieli v. 1191 sulttaani Saladin'in. 

Tie seuraa edelleen Välimeren rantaviivaa ja lii- 
kenne on sillä tavattoman vilkas kumpaankin suun- 
taan. Ohitamme useita siirtoloita vesitorneineen ja 
laajoine appelsiinitarhoineen. Tuossa hiekkaisella 
kukkulalla kohoaa juuri rakennettu Fysiikallinen 
Kulttuuri Instituutti. Ohitamme oikealta Natanya'n, 
nuoren kaupungin, joka on perustettu v. 1929 eri- 
koisesti citrus-hedelmien viljelyn keskukseksi. 

Käännymme oikealle ja ylitämme Haifan rauta- 
tien ja saavumme alueelle, joka raamatullisena ai- 
kana kuului Manasse-suvun toiselle puolelle. Edessä 
siintävät Samarian vuoret. Tie kulkee nyt kumpu- 
maastossa laakson pohjalla ”Rauta-laaksossa”, Tie 
on eräs kuuluisimpia teitä Lähi-Idässä. Jo ikimuis- 
toisista ajoista saakka on se palvellut liikennettä 
pohjoisen ja etelän, Assyrian ja Egyptin, kahden 
maailmanvallan välillä. Seuraamme farao Thotmes 
III:n jalanjälkiä, joka v. 1478 e.Kr. aiheutti suuria 
tappioita vihollisilleen laaksotien suulla Megiddossa 
ja valloitti ”Rauta-kaupungin” niinkuin kirjoitukset 
hänen palatsinsa raunioiden seinillä yhä Egyptissä 
kertovat. Ensimmäisen Maailmansodan aikana eng- 
lantilaisten ylipäällikkö Lordi Allenby joukkoineen 
valtasi tämän tärkeän tien ja antoi ratkaisevan 
iskun turkkilaisille laakson suulla. ”Rautalaakso” 
on arabien asuttamaa ja Jordanian raja kulkee noin 
3—4 km tiestä oikealle. Vasemmalla tiestä, eräällä 
jyrkkärinteisellä kukkulalla sijaitsee Ara'n kylä, 
arabien kielellä Ara merkitsee rautaa, siitä johtuu 


5 


myös laakson saama nimi. Aivan tien vieressä kivi- 
sellä puimatantereella pui arabi aasinsa kera viljaa 
samalla menetelmällä kuin 3.000 vuotta sitten, ja 
muutaman minuutin kuluttua ohitamme — juuri 
rakennetun huoltoaseman. Laakso on käynyt yhä 
jyrkkärinteisemmäksi, solan kaltaiseksi ja erään 
kaarteen takaa avautuu eteemme kuin taikaiskusta 
Jisreelin laaja tasanko. Bussi pysähtyy hetkeksi ja 
kaikki kiiruhdamme siitä ulos ihailemaan eteemme 
avautunutta näkyä. Aivan meitä vastapäätä tasan- 
gon toisella puolella kiertävät taivaanrantaa Ala- 
Galilean vuoret, ja siellä melkein huipulla näkyy 
Nasaret kuin otsaripana. Siitä hieman oikealle Taa- 
borin vuoren puolipyöreä siluetti — laakso ja Moo- 
ren vuori. Jälleen on leveämpi laakso, joka jatkuu 
Jordanille asti. Ja tuossa etuvasemmalla, vain muu- 
taman kilometrin päässä, kohoaa trapetsimainen 
Megiddon rauniokaupunki, joka oli muinaisen maa- 
ilman eräs vanhimmista ja kuuluisimmista. Argeo- 
logien lapiot ovat löytäneet siitä yli kaksikymmentä 
eri asutuskerrostumaa, joista vanhimmat ovat n. 
10.000 vuoden takaa. Kuningas Salomon aikana v. 
1000 e.Kr. kuului Megiddo tärkeänä varustuksena 
kuningaskunnan puolustusverkostoon. Se oli hyvin 
linnoitettu ja oli eräs vaunukaupungeista. Kuningas 
Salomolla oli ttuhannetneljätsadat sotavaunut ja 
kaksitoistatuhatta ratsumiestä. Myöhempinä suku- 
polvina moni ratkaiseva taistelu on tapahtunut Me- 
giddossa. Täällä kuoli Juudan Ahasja. Täällä myös 
Juudan suuri kuningas Joosia kaatui taistelussa fa- 
rao Nekoa vastaan v. 610 e.Kr. Monet taistelut teki- 
vät Megiddosta sodan symboolin. Ja Raamattu ker- 
too, että viimeinen ratkaiseva taistelu maailmassa 
tulee tapahtumaan täällä aikojen lopussa. 


Aloitamme nousun kohti rauniokumpua. Sen juu- 
rella on museorakennus, jossa ihailemme pienois- 
mallia entisöidystä Megiddosta, valokuvia kaivauk- 
sista ja lasivitriineissä olevia astioita, aseita, koruja 
ym. — Aurinko on korkeimmillaan ja nousemme 
rauniokummmulle, jonka kivien lomissa vilistelee 
suuria monivärisiä liskoja. Kummun laki on yllät- 
tävän pieni. Sen soikion muotoisen pinnan suurin 
halkaisija on korkeintaan 300 metriä. Suoraan poh- 
joisrinteestä kaupunkiin johtavat portaat on kai- 
vettu esiin. Tuossa on palatsin peruskivet ja tuossa 
muun asutuksen jätteitä. Eteläpuolella, kummun 
korke:mmalla kohdalla on paljastettu kanaanilaisen 
temppelin rauniot noin vuodelta 1900 eKr. ja sen 
vieressä — ehkä mielenkiintoisimmat — rauniot tal- 
lirakennuksesta n. 300 hevoselle. Täältä avautuu 
mitä laajin näköala yli koko tasangon. Nyt ymmär- 
rän paikan strategisen merkityksen. Laaja tasanko 
on täältä hallittavissa ja tuosta etuoikealta nousee 
tie solaan ”Rauta-laaksoon”, Raamattu nimittää 
tuota tärkeätä tietä ”Derekh Hayam” — ”Meren tie” 
ja Rooman vallan aikana sitä kutsuttiin nimellä 
”Via Maris”. Laskeudumme kummulta alas — kai- 
voon, jolla on syvyyttä reippaasti 20 m. Sieltä johtaa 
tunneli n. 80 metriä pitkä, kummun juurella olevalle 
lähteelle, josta jälleen nousemme päivänvaloon. Mi- 
ten hienosti olikaan ratkaistu veden saanti jo ka- 
naanilaisten aikana ennen israelilaisten maahan 
tuloa. Mikä valtava työsuoritus se onkaan ollut sen 
ajan pronssisin työvälinein. 


— Kiidämme halki tasangon, joka näyttää kaut- 
taaltaan viljellyltä. Saavumme tasangon keskellä 
olevaan Afulan kaupunkiin, jonka Amerikan siio- 
nistit ovat perustaneet v. 1925. Nimi Afula on ara- 
biaa ja se on käännös raamatullisesta nimestä Ofel, 
joka merkitsee tornia. Lounastamme ”tornissa” ja 
jatkamme välittömästi matkaa suuntana Jordan. 
Ohitamme Merhavya'n — Jumalan lakeus —, jonka 
lähellä sijaitsee raamatullinen Suunem, nyt arabien 
kylä Solem. Täällä Suunemissa profeetta Elisa he- 
rätti henkiin suunemilaisen vaimon pojan. Oikealla 
olevalla kummulla sijaitsee Jisreelin siirtola raama- 
tullisen kaupungin Jisreelin läheisyydessä. Tämä 
kaupunki oli hyvin tunnettu Israelin kuningaskun- 
nassa ja mainitaan se kuningas Ahabin yhteydessä 
n. 900 v. e.Kr. Tänne hän rakensi mm. norsunluisen 
palatsin. Oikealla rajoittaa kapenevaa tasankoa 
Gilboan vuori, joka yhä jyrkempänä kohoaa sivul- 
lamme. Tuon vuoren rinteillä Saul, Israelin ensim- 
mäinen kuningas ja hänen poikansa Joonatan kaa- 
tuivat taistelussa filistealaisia vastaan n. 1010 v. e. 
Kr. David viritti itkuvirren heidän kuolemastaan. 
”Sinun kaunistuksesi, Israel, on surmattuna kukku- 
loillasi, Kuinka ovatkaan sankarit kaatuneet! ... 

Te Gilboan vuoret, älköön teille kastetta tulko, äl- 
köön sadetta ...” 

Aivan vuoren juurella sijaitsee Gideonin siirtola, 
joka on saanut nimensä tuomari Gideonista, Tuossa 
tien vasemmalla puolella olevalla Harodin lähteellä 
hän n. v. 1050 e Kr. valitsi 300-päisen sotajoukkonsa. 
— ”Aseta erikseen jokainen, joka latkii vettä kielel- 
lään niinkuin koira latkii...”, kuten raamattu tästä 
tapahtumasta kertoo. 


Tällä joukolla Gideon voitti Mooren kukkulasta 
pohjoiseen päin leiriytyneet midianilaisten ryöstö- 
joukot, joita oli ”kuin heinäsirkkoja” ja heidän ka- 
meleitaan ”kuin meren hiekkaa rannalla”, Suurin 
osa lähteen vedestä johdetaan nykyisin putkistoja 
pitkin ympärillä oleviin asutuskeskuksiin ja osa vir- 
taa pientä Harodin jokea kohti Jordania. — Oikealla 
noin kahden kilometrin päässä näkyy Bet-Sean'in 
rauniokumpu ja sen vierellä uusi saman niminen 
kaupunki. Vanha Bet-Sean liittyy myös kuningas 
Saulin historiaan, sillä hänen kaaduttuaan Gilboal- 
la filistealaiset kiinnittivät hänen ruumiinsa Bet- 
Sean'in muurille, jolta Gileadin Jaabeksen miehet 
sen yöllisen pikamarssin jälkeen ottivat alas ja 
hautasivat. 


Ikävä kyllä, aikamme ei riitä kaupungissa käyntiin, 
vaan jatkamme kohti pohjoista. Oikealla levittäytyy 
nyt Jordanin laakso n. 5 km levyisenä ja itse kapea 
joki virtaa kiemurrellen sen keskellä. Se on rajana 
Israelin ja Jordanian välillä ja laakson tuolla puo- 
len kohoavat jylhät ja ruskeat Gileadin vuoret. Tie 
kulkee melko ylhäällä, joten näköala laaksoon on 
mitä parhain. Alamme laskeutua tien kiemurrellessa 
edestakaisin. Pysähdymme tien varressa olevan 
merkin kohdalle, joka ilmoittaa paikan olevan me- 
ren pinnan tasolla. Näkymä edessämme on suoras- 
taan henkeäsalpaava. Etuoikealla noin 200 m ala- 
puolellamme kimmeltää Kinneretin järvi laskevan 
auringon valossa, joka kultaa sen itärannalla ko- 
hoavat vuoret ja kaukaa ni'den takana nousevan 
lumihuippuisen Hermonin. Laskeudumme laakson 


pohjalle ja ajamme suurten palmu- ja banaanileh- 
tojen läpi. Seutu on kuin puutarha. Tämä on Dega- 
nian siirtola, nimi merkitsee ”Jyvää”, Tasan 50 
vuotta sitten tänne saapuivat ensimmäiset raivaa- 
jat. Seutu oli pelkkää suota, ilmasto polttavan troo- 
pillinen. Vihamieliset beduiinit ahdistelivat ympä- 
rillä ja vaikeudet olivat suuret. Mutta sitkeän uu- 
rastuksen jälkeen, jossa nykyaikaiset maanviljelys- 
koneet ja -menetelmät olivat käytössä, on tulos se 
minkä nyt omin silmin näemme ympärillämme. 
Mutta sodankin jäljet näkyvät. Tuossa aivan tien 
varressa on ruostunut syyrialainen hyökkäysvaunu. 
joka siihen on tuhottu omatekoisilla polttopulloilla. 

Ylitämme Jordanin ja ajamme pitkin järven va- 
senta rantaa. Ohitamme kuuluisat kuumat lähteet 
kylpylöineen' ja saavumme Tiberiaaseen. Kaupun- 
gilla on ikää noin 2.000 vuotta. Sen perusti Herodes 
Antipas entisen Rakkatin raunioille ja nimitti kau- 
pungin silloisen keisari Tiberiuksen mukaan. Tosin 
juutalaiset vaihtoivat nimen johdannaiseksi hebrea- 
laisen sanan Tabur — napa, sillä kaupunkiin siirtyi 
Jerusalemin hävityksen jälkeen v. 70 j.Kr. rabbii- 
nien ”korkeakoulu”, Se muodostui todella ”navaksi” 
kaiken juutalaisen kulttuurielämän keskukseksi. 
Täällä suoritettiin Mishnan loppuun kirjoittaminen 
n. 200 j. Kr. ja Jerusalemin Talmudin n. 400 j.Kr. 
Täällä myös otettiin käyttöön hebrealaisen kirjoi- 
tuksen vokaalimerkit. Kaupungin vanha osa sijait- 
see aivan järven rantaviivalla ja sen uusi osa ki- 
puaa ylös vuoren rinnettä, jonka huippu kohoaa n. 
200 m yli järven pinnan. Uusi Chen-hotelli sijaitsi 
aivan tuolla ylhäällä, jossa vietimme yön. Nukku- 
minen jäi tosin heikoksi, sillä vielä klo 23.00 oli läm- 
pötila ulkona + 30 * C. Herätys oli aamulla klo 6.00 
ja aamiaisen jälkeen sonnustauduimme jatkamaan 
matkaamme. Odotellessani bussia ihailin hotellin 
terassilta aamuauringossa kylpevää järveä. Huoma- 
sin, että en ollutkaan yksin, vaan erään pöydän 
ääressä istui tyttönen, korkeintaan 6-vuotias, nukke 


Raamatullisen ajan Jopessa huuhto- 
vat Välimeren mainingit kuningas 
Salomon aikaisen sataman jäännök- 
siä. Alvan rannalla sijaitsee nahkuri 
Simonin talo, jossa apostoli Pietari 
majaili. 


Tel-Aviv edustaa uusinta Israelia. Siellä sijaitsevat myös ulkovaltojen 
lähetystöt. 


edessään pöydällä ja ahkerasti kirjoittaen vihkoon- 
sa — hebreaa. Kuinka erikoiselta se näyttikään 
konsonanttikirjaimin ja vokaalimerkkeineen ja kir- 
joitussuuntakin oli oikealta vasemmalle. Tuo iki- 
vanha kieli onkin eräs tärkeä tekijä, joka yhdistää 
n. 100:sta eri maasta saapuneita juutalaisia. 

Bussin saavuttua jää kaupunki nopeasti taaksem- 
me. Ajamme aivan järven rantaviivaa seuraavaa 
tietä kohti pohjoista. Eteemme avautuu laaja Gen- 
nesaretin tasanko, joka on tarkoin viljelty, ja joka 
jakaa Galilean Ylä- ja Ala-Galileaan, Jo historioit- 
sija Josefus kertoo tämän seudun hedelmällisyy- 
destä. 

Ajamme Kinneretin pohjoisrantaa Vapahtajam- 
me ”jalanjäljissä”. Käymme Tabgha'ssa, jossa ole- 
vassa kirkossa on eräs Irsaelin kauneimmista by- 
santilaisista mosaiikkilattioista n. 500-luvulta. Aivan 


alttarin edessä on kuvattuna viisi leipää ja kaksi 
kalaa kertomassa ruokkimisihmeestä, jonka muis- 
toksi kirkko on rakennettu. Järven rannalla sijait- 
see myös Kapernaumin rauniokumpu. Siellä on käi- 
vettu esille synagoogan rauniot, jossa Vapahtajan 
tiedetään varmuudella puhuneen. Nousemme vielä 
Kapernaumin takaa kohoavalle Vuorisaarnan vuo- 
relle. Vuoren huipulla kohoaa italialaisten fransis- 
kaaninunnien ylläpitämä kirkko. Sen portailla luem- 
me Vuorisaarnan yhdeksän autuaaksi julistusta — 
yhdeksällä eri kielellä — jae kullakin. 

Matkaamme nyt Galilean vuorten kautta halki 
laajojen öljypuumetsien konti Nasarettia, jossa lou- 
nastamme. Käymme luolassa, missä perimätiedon 
mukaan enkeli ilmestyi Marialle. Luolan päällä on 
katolinen Marian ilmestyskirkko. Nasaretissa asuu 
paljon arabeja ja sen basaarikujilta löydämme ai- 
dointa itämaista elämää. 


Bussimme kuljettaja on todella taitava ja lasket- 
telee hurjaa vauhtia vuoren kiemurtelevaa tietä 
alas Jisreelin tasangolle, jonka pohjoisreunaa ajam- 
me kohti länttä. Horisontissa kohoaa mahtava Kar- 
mel vuoren siluetti ja vajaassa puolessa tunnissa 
olemme jo sen kupeella. Alkaa ankara nousu kohti 
vuoren länsihuippua, mistä avautuu valtava näky- 
mä Haifan kaupunkiin, joka levittäytyy puolipyö- 
reätä Välimeren rantaviivaa pitkin ja kiipeää Kar- 
melin rinteille. Haifa on Israelin toiseksi suurin 
kaupunki ja lähentelee sen asukasluku 200.000. Kau- 
pungin pohjoisreunalla laskee Kiison joki mereen 
ja sen suulla on laaja satama sekä suuret öljynpuh- 
distamot. Ennen Israelin itsenäistymistä saapui öljy 
puhdistamoihin n. 1.000 km pitkää putkijohtoa 
myöden Irakista. Nyt tästä huolehtivat suuret tank- 
kialukset, mutta työn alla on parhaillaan oma put- 
kijohto Punaisen meren rannalla sijaitsevasta Eila- 
tista Haifaan. 

Aurinko on jo painumassa mailleen, kun laskeu- 
dumme vuorelta. Rantatielle saapuessamme putoaa 
aurinko punaisena tulipallona Välimereen ja het- 
ken perästä laskeutuu hämärä maille, Myöhään il- 
lalla ajamme Tel-Aviv'iin, joka on jo hiljennyt sa- 
batin viettoon. Aamulla varhain ei tarvitse herätä 
autojen äänimerkkeihin ja muuhun kadulta kuulu- 
vaan meteliin. Kaupungissa vallitsee todella sabat- 
tirauha. Mutta ohjelmamme on tiukka ja heti aa- 
miaisen jälkeen lähdemme kohti vanhaa Joppea. 
Ihailemme sinistä Välimerta, jonka mainingit huuh- 
tovat kuningas Salomon'in aikaisen sataman jään- 
nöksiä. Aivan rannalla sijaitsee nahkuri Simonin 
talo, jossa apostoli Pietari aikoinaan majaili. 

Ajamme kohti itää aina Jordan:n rajan läheisyy- 
teen, josta käännymme kohti etelää. Ohitamme He- 
rodes Suuren rakennuttaman ja isänsä mukaan ni- 
meämän Antripatrikksen rauniot. Tuossa on Mig- 
dal'in rauniokumpu ja sen läheisyydessä aivan tien 
vierellä roomalainen mausoleumi 200-luvulta. Kum- 
puileva maasto on Kuivaa ja kuollutta, johon eräs 
kalkkikivilouhos tuo hieman elämää. Saavumme 
jälleen asutuille seuduille... Geser'in rauniokumpu 
jää vasemmalle puolelle. Raamatun mukaan val- 
loitti eräs farao Geserin kaupungin ja antoi sen 
myötäjäisiksi tyttärelleen, kuningas Salomon puoli- 
solle. Lounastamme Simsonin ravintolassa Estao- 


lissa tuomari Simsonin kotiseudulla. Soorekin laakso 
ja savua tupruttava Simsonin sementtitehtaan kor- 
kea piippu jäävät taaksemme. Ylitämme Lydda-— 
Jerusalemin rautatien. Kummut tulevat yhä jyrk- 
kärinteisimmiksi ja vihreä nuori metsä on niille 
nousemassa. 13 vuodessa on Israelin autioille kum- 
muille ja vuorille istutettu yli 50 milj. puuntainta. 
Ylitämme Tammilaakson, jossa muinoin Daavid ja 
Goljat kävivät kuulun kaksintaistelun. Alamme 
nousta Massuan näkötornille, joka on vast'ikään ra- 
kennettu eräälle laakson kummulle. Sieltä on mitä 
laajin näköala. Lännessä siintää meri. Pöytämäinen 
rantatasanko muuttuu vähitellen kumpuilevaksi ja 
meistä vajaat 20 km itään kohoaa Hebronin vuoret, 
joita laskeva aurinko kultaa. Hämärän saapuessa 
ohitamme vielä Laakiksen ja Gat'in rauniokummut, 
kaksi kaupunkia raamatulliselta ajalta. 


Saapuessamme illalla Tel-Aviviin on sapatti ohi 
ja kadut ovat tungokseen asti täynnä hälisevää 
kansaa. 

Seuraavana aamuna jätämme Yarkon-hotellin ja 
Tel-Avivin lopullisesti, sillä kiertomatkan jälkeen 
etelään on päämääränämme Jerusalem. 

Seudut joiden halki ajamme nyt, ovat Israelin 
viljavimmat ja tiheimmin asutut. Uutta pelloilla 
ovat laajat puuvillaviljelykset. Gassa levottomine 
rajoineen jää oikealle. Seutu käy yhä kuivemmaksi 
ja autiommaksi. Alkaa Negevin laaja erämaa. Siellä 
täällä tien varressa on mustia beduiinitelttoja ja 
vuohi:laumoja sekä muutama kameli niiden lähei- 
syydessä. Israelissa asuvasta noin 20.000 beduiinista 
elää 17.000 Negevissä ja heidän keskuudessaan on 
heimojen vanhimmat, sheikit, joukkonsa päänä, 
kuten kauan sitten patriarkkojen aikana. Heistä 
jokainen asui jonkin aikaa Beerseba'ssa, jossa nyt 
lounastamme. On yritetiy löytää sopivaa kasvilli- 
suutta, joka menestyisi kuivassa erämaassa, mutta 
huonoin tuloksin. Nyt puunistuttajat tekevät työtä 
Raamattu kädessä ja tamariskipuut menestyvät, 
sillä Aabraham istutti n. 3.500 vuotta sitten tama- 
riskipuun Beersebaan. 


Vettä johdetaan Negeviin yli 100 km pitkiä putki- 
johtoja myöden ja erämaa alkaa elää. Tuossa on 
nousemassa uusi tekstiilitehdas yhdyskuntineen 
Kuolleen meren tien varressa. Tuossa oikealla puo- 
lella on kilometrimäärin korkeata piikkilanka-aitaa 
ja kaukana aidatun alueen keskellä uusi atomi- 
voima-asema. Vuoret ovat käyneet yhä jyrkemmiksi 
ja erään mutkan takana avautuu eteemme maan- 
pinnan alin kohta, Kuolleen meren eteläpää, Sodo- 
ma, joka sijaitsee 395 m meren pinnan alapuolella. 
Oikealla kohoaa Taamarin rauniokumpu, joka ku- 
ningas Salomon aikana vartioi tätä tietä ”Suola me- 
relle” ja aina Punaiselle merelle Eilatiin, jossa oli 
hänen toinen laivastonsa sekä kuparikaivos. Tämä 
kaivos on otettu nyt jälleen käyttöön. Rauniokum- 
mulla näkyy jäännöksiä roomalaisten varustuksis- 
ta. Myös historioitsija Josefus kertoo Suola meren 
aarteista suolasta ja asfaltista. Mutta paljon muu- 
takin tuo öljymäinen vesi kätkee syvyyksiinsä. Teh- 
tyjen arviointien mukaan on siellä miljardeja ja 
taas miljardeja tonneja erilaisia mineraaleja. Näi- 
den suunnattomien rikkauksien jalostaminen on jo 
aloitettu ja Bokek'issa toimii bitumi- ja asfalttiteh- 


eräälle kummulle 
on vast'ikään rakennettu Massuan 
näkötorni, josta avautuu näköala 
kauaksi yli sen tasangon, jossa Da- 
vid ja Goljat kävivät kuuluisan kak- 
sintaistelunsa. 


""Tammilaakson'' 


das sekä Sedomassa suolahaihduttamon lisäksi po- 
taska- ja bromitehtaat. 

Ilalla ajamme ylös Jerusalemiin ja majoitumme 
hotelli Palatiin. Hotellin ruokalassa palavat jälleen 
sabattikynttilät, sillä Tabernaakkeli juhla oli alka- 
nut. Se on 7-päiväisen lehtimajajuhlan päätöspäivä, 
joka on vapaapäivä. Juutalaisperheitä saapui ravin- 
tolaan aterialle. Sen alkajaisiksi isä siunasi yhteisen 
viinimaljan ja leivän. 

Kansaa virtasi ulos synagoogista lähtiessämme 
viimeisenä päivänä ennen kilpailua, Jerusalemin 
kierrokselle. Miehillä on harteilla tai kainalossa pe- 
rinteelliset rukousviitat ja juutalaisuuden jyrkim- 
män suunnan edustajilla päässä karvalakit. Juuta- 
lainen ei puhu Jumalasta peittämättömin päin, 
mutta päähine on normaalisti kalotti ja pojilla hy- 
vin pieni kudottu ”pipa”, 

Vanhaa raamatun Jerusalemia saimme ihailla 
vain piikkilankaesteiden takaa, sillä se kuuluu tällä 
hetkellä Jordanialle. Temppelialueella kohoaa nyt 
muhamettilainen moskeija, ja vain pala ikivanhaa 
muuria on sen läheisyydessä. Kaupungin takaa nou- 
see Öljyvuoren rinne. Ajamme rajan pinnassa muu- 
taman kilometrin kohti etelää Raamat-Raakeliin. 
Vain Refaimin laakso erottaa meidät Jordanialle 
kuuluvasta Beetlehemistä, kuningas Daavidin ja ku- 
ningasten kuninkaan Daavidin pojan syntymäkau- 
pungista. Nousemme Herzl'in vuorelle, missä mustan 
paaden alla on Dr. Theodore Herzl, Israelin valtion 
profeetta, saanut viimeisen leposijansa. Käymme 
vielä uudella Hebrealaisella yliopistolla, joka käsit- 
tää kokonaisen kaupungin osan mitä uudenaikai- 
sempia rakennuksia, amfiteatteria, synagoogaa ja 
stadionia myöten. 

Jerusalem on asukasluvultaan kolmanneksi suurin 
Israelin kaupungeista ja se on valtion pääkaupunki. 
YK:n mielestä Tel-Aviv olisi ansainnut tämän ase- 
man, sillä siellä sijaitsevat myös ulkovaltojen lähe- 


tystöt, mutta pääministeri David Ben-Gurion vas- 
tasi, että asian on ratkaissut kuningas David jo 
3.000 vuotta sitten valloittaessaan Jerusalemin jebu- 
silaisilta ja tehdessään siitä pääkaupungin. 

Israelin valtio, jonka asukasluku on yli 2 milj., 
täytti viime keväänä 13 vuotta. Itsenäisyyspäivän 
puheessaan lausui pääministeri mm. seuraavaa ]lue- 
tellessaan tärkeimpiä saavutuksia mitä Israelissa 
oli aikaansaatu tähän mennessä: 

”Olemme vastaanottaneet yli miljoonan juutalai- 
sia kaikkialta maailmasta: maailman eri kolkilta 
saapuneet juutalaiset on koottu yhteen ja liitetty 
lujaksi kokonaisuudeksi Israelin valtion yhteyteen; 
maanviljelyksemme on kasvanut viisinkertaiseksi ; 
pienestä maastamme on tullut tieteen ja tutkimus- 
ten keskuspaikka; olemme voineet auttaa muita 
valtioita ja oppineet kunnioittamaan toisia kansal- 


Kapernaumissa on kaivettu esille rauniot synagoogasta, missä Vapah- 
tajan tiedetään varmuudella puhuneen. 


Kuva | vasemmalta: Feyzi Ahsen Bö- 
re, sosiaalipäällikkö V. Nurminen, 
Metexin teknillinen johtaja Suurlä- 
hettiläs Pakaslahti, johtaja af Hälls- 
tröm Morde Dana, turkkilainen sano- 
malehtikuningas, asentaja Hietarinta 
Tampellasta, Kauppa- ja teollisuus- 
ministeri Hustisch (kiittää ja onnit- 
telee). 


Johtaja af Hällström pitää luovutus- 
puheen jonka jälkeen lahjana teh- 
taan johtajalle annetaan Nils Vik- 
bergin maalaama suomalaista falvi- 
maisemaa esittävä taulu. Oikealla 
tamperelaissyntyinen tulkki. 


W Terveisiä 
Turkista 


Izmit”in 
paperitehtaan 
vihkiäiset 

8. XI. 61 
(Turkissa) 


lisuuksia; kaikilla 6—14 vuotiailla lapsilla, juutalai- 
silla ja arabialaisilla on ilmainen pakollinen kou- 
lunkäynti; Israelin arabit ovat saavuttaneet niin 
korkean taloudellisen, sivistyksellisen ja yhteiskun- 
nallisen elämäntason, 'ettei siihen verrattavaa ole 
missään arabimaassa; terveystilanne on jatkuvasti 
parantunut huolimatta siitä, että maahanmuutta- 
jissa on paljon sairaita ja raihnaita; miltei kaikilla 
työhönpystyvillä on täystyöllisyys; Siinain sotaretki 
avasi Akaban lahden juutalaisten merenkululle, jota 
jatkuvasti kehitetään edelleen. — On kuitenkin 

vielä pitkä taival taloudelliseen riipumattomuuteen. 
— Mutta jos pystymme säilyttämään ja hyväksi- 
käytiämään koko juutalaisessa kansassamme piile- 
vät luovat voimat, lujittamaan puolustuksemme ja 
pysymään uskollisina historialliselle tehtävällemme 
sekä Israelin kansan keskuudessa että yleensä koko 
maailman kansojen hyväksi, silloin on täysin toteu- 
tuva profeetta Jesajan sana: ”Minä, Herra, olen 
vanhurskaudessa kutsunut sinut, olen tarttunut si- 
nun käteesi, varjellut sinut ja pannut sinut kan- 
soille liitoksi, pakanoille valkeudeksi,” 


Johan Nykopp 


Tampellan hallituksen ehdotuksesta päätti marras- 
kuun lopussa pidetty ylimääräinen yhtiökokous, että 
yhtiöjärjestys muutetaan siten, että eri henkilö voi olla 
johtokunnan puheenjohtajana ja yhtiön toimitusjohta- 
jana. 


Tämän muutetun yhtiöjärjestyksen mukaan valittiin 
johtokunnan puheenjohtajaksi Äke 
Kihlman ja yhtiön toimitusjohtajaksi Suomen Työn- 
antajain Keskusliiton toimitusjohtaja Johan Ny- 
kopp vuorineuvos Jarl A. Wasastjernan'n jatkuvasti 


vuorineuvos 


hoitaessa hallituksen puheenjohtajan tehtäviä. 


Toimitusjohtaja Nykopp on syntynyt Le Vesinet'ssä 
Ranskassa 27.5. 1906. Hän on suorittanut ylioppilas- 
tutkinnon v. 1924 ja fil. kandidaattitutkinnon 1928. 
Vuosina 1931—37 hän toimi lähetystötehtävissä Mos- 
kovassa ja Leningradissa, minkä jälkeen hän oli jaos- 


Tampellan johdon 
uudelleen 


järjestely 


tosihteerinä ja jaostopäällikkönä — ulkoministeriössä 
vuosina 1937—45 oltuaan välillä vuosina 1940—41 
Moskovan lähetystön sihteerinä. Vuonna 1945 hänet 
nimitettiin — ulkoasiainministeriön — kauppapoliittisen 
osaston apulaispäälliköksi ja 1947 sen osastopäälli- 
köksi. Vuosina 1951—58 hän toimi Suomen lähetti- 
läänä ja sitten vista 1955 suurlähettiläänä Washing- 
tonissa, mistä hän siirtyi Suomen Työnantajain Keskus- 
liiton toimitusjohtajaksi vuonna 1958. Tämän lisäksi 
hän on toiminut valtion lisenssitoimikunnan puheen- 
johtajana 1949—51. Toimitusjohtaja Nykopp on saa- 
nut lukuisia kunniamerkkejä. Hänen vapaa-ajanharras- 
tuksistaan mainittakoon tennispeli ja metsästys. Toivo- 
tamme toimitusjohtaja Nykopp'in tervetulleeksi Tam- 
pellaan ja toivomme hänelle onnea uudessa vastuun- 
tehtävässään 


alaisessa sekä hyvää yhteistoimintaa 


kaikkien tampellalaisten kanssa. 


Kööpenhaminasta kerrotaan, että nuori aviopari, joka sai uutena 
vuotena pojan, ilmoitti tämän viipymättä kouluun ja asuntojonoon sekä 
tilasi hänelle kaksi lippua My Fair Ladyn esitykseen. : 

[(Göteborgs Handels- och Sjöfartstidning) 


X * * 


Tilastotiedot osoittavat, eftä keskitason perhe voisi käyttää enem- 
män rahaa kuin se ansaitsee — niinkuin se yleensä käyttääkin. 
(Saturday Evening Post) 
* * * 


Keskusteltiin kirjojen arvosta, ja professori kysyi sievältä naisylioppi- 
laalta, minkä kirjan tämä valitsisi, jos voisi valita vain yhden. 
Pikku nainen harkitsi hetken sangen huolellisesti, ennen kuin vastasi: 
"'Shekkikirjan"'. 
(English Digest) 
JTN i 


— Te olette huono maksaja, hyvä herra! 


— Kuinka fe sen voitte tietää! Enhän ole maksanut vielä mitään. 
[Stockholms-Tidningen) 

<) (S TAMMERKOSKEN PARTAALTA 


— Ammattitaitoisen työntekijän arvostus kasvaa. 
— Osamaksukauppa epäterve ilmiö. 

— Kuolema työmatkoilla yleistyy. 

— Pimeällä tiellä vaanii vaara. 

— Tarvitsemme liikuntaa. 


— Rasvat, liikunnan puute ja tupakka sydämen 
vihollisia. 


— Tampellan Huolto r.y:n 20-vuotisjuhla. 


— Rauhallista joulua. 


Teollisen kehityksen vaikeasti arvioitava dynamiikka 
on tuottanut monia yllätyksiä. Suurin ja miellyttävin 
yllätys lienee se, että tämä kehitys on osoittanut kom- 
ministisen manifestin synkät ennustukset täysin vää- 
riksi. Jo viime pakinassamme käsittelimme tätä samaa 
aihetta otsakkeella työntekijän asema teollistuneessa 
yhteiskunnassa. Marxin ja Engelsin suurena teemana 
oli yhteiskunnassa tapahtuva vieraantumis- ja kärjisty- 
misilmiö. "Koko yhteiskunta jakaantuu yhä enemmän 
kahteen suureen toisilleen vihamieliseen leiriin, kah- 
teen suureen täysin vastakkaiseen luokkaan: porvaris- 
toon ja proletariaattiin ... Tähänastinen pieni keski- 
luokka, pienet teollisuudenharjoittajat, kauppiaat ja 
koroillaaneläjät, käsityöläiset ja talonpojat, kaikki nä- 
mä luokat sulautuvat proletariaattiin”. 

Ammattitaidottomien työntekijöitten osuuden kasvu 
19. vuosisadalla vaikutti muitten tekijöitten ohella sii- 
hen, että tämän kurjistumisteorian ja luokkataistelun 
kaava antoi vuosikymmeniä leimansa poliittiselle ajat- 
telulle. Ja vaikka tälle ohjelmalle vastakkaisiakin väit- 
teitä oli olemassa, ei kukaan olisi tuona yhteiskunnal- 
lisen kehityksen myrskyisenä periodina uneksinutkaan, 
että sata vuotta myöhemmin muuan ammattiyhdistys- 
johtaja työntekijöitten asemaa määritellessään mainitsi 
Marxin nimen vain kerran eikä sanaa "sosialismi" ker- 
taakaan. 

Tosiasia on, että työntekijän aseman määrittely teol- 
lisuusyhteiskunnassa on huomattavassa määrässä me- 
nettänyt ideologisen taistelukentän luonteen ja työn- 
tekijän intressien ammattimaisetkin edustajat ovat yhä 
enemmän rajoittuneet puhtaasti ammattikysymysten 
pohtimiseen. 

Tuotantotapahtuman muuttuminen yksityisestä työ- 
suorituksesta sarjatyöksi on myös synnyttänyt uusia 
herätteitä ja luonut uutta sisältöä. Yhteistyön merkitys 
tässä kehitysprosessissa on vuosi vuodelta tullut yhä 
voimakkaammaksi. Kasvavat vaatimukset lisäävät myös 
vastuuntuntoa. Usein miljoonienkin arvoisen erikois- 
koneen äärellä työskenteleminen ei myöskään ole niin 

kuolettavan yksitoikkoista. Päin vastoin, sellaisen ko- 
neen ammattitaitoinen hoito ja käyttö on harkintaa 
edellytävä tehtävä, joka vaatii koko miehen. Se ei 
suinkaan merkitse yksityisen työntekijän väheksymistä. 
Tämä ilmenee selvästi jo siitäkin, että ammattitaitoisen 
työvoiman osuus kasvaa jatkuvasti. Suoritettujen las- 
kelmien mukaan tuotantomenetelmien lisääntyvä eri- 
laistuminen nostaa lähimpien kahdenkymmenen vuo- 
den kuluessa ammattityöntekijöiden määrää n. 50 pro- 
sentilla ja kaksinkertaistaa erikoistyöntekijöitten mää- 
rän, kun taas ammattitaidottomien työntekijöiden 
määrä vähentyy lähes vastaavasti. Kehitys on siis sel- 
västi menossa ammattityön yhä suurempaan arvostuk- 


seen. 
mi 18 


Nykyisin on hyvin tavallista, että n.s. osamaksulla 
ostetaan televisioita, pesukoneita jopa autojakin. Var- 
sin oikeutetusti on kansalaisia pyritty varoittamaan, 
että varoja sidotaan halukkaimmin sellaisiin — ehkä 
vähemmän tärkeisiin tavaroihin ja palveluksiin, ni- 
menomaan henkilöautoihin, jotka kuuluvat tämän hel- 
pomman rahoitustavan piiriin —, kun sensijaan esi- 
merkiksi asunnot ja koulutus, jotka eivät siihen kuulu, 
jäävät aiheettomasti huonompaan asemaan kulutta- 
jan tehdessä ostopäätöksiään. Kuluttajat sitovat ajat- 
telemattomuudessaan kätensä pitkiksi ajoiksi ja seu- 
rauksena voi olla kansantaloudelliselta kannalta pää- 
omien kiinnittäminen toisarvoisiin kohteisiin. 

Tämän lisäksi kiinnitetään vakavaa huomiota siihen, 
kuinka useilla ostajilla ei ole mitään käsitystä tämän 
luoton hinnasta. Jos he malttaisivat selvittää itselleen, 
että esimerkiksi televisiovastaanottimia vähittäismak- 
sulla ostettaessa tulee luoton efektiiviseksi vuosiko- 
roksi sanotaan 20 prosenttia, he luultavasti odottaisi- 
sivat, kunnes ovat saaneet rahat säästetyiksi tai ainakin 
yrittäisivät saada rahalaitoksesta lainan edullisimmilla 
ehdoilla. Myyjillä ei tietenkään ole omaa intressiä va- 
listaa ostajaa tässä suhteessa ja niinpä esim. Ruotsissa 
on jo todettu, että useimmat autoliikkeet myyvät mie- 
luummin luotolla kuin käteisellä. 

Luottokaupan merkitystä ei tietenkään ole syytä yli- 
arvioida, mutta ilmeistä kuitenkin on, että talouselämän 
terveen kehityksenkin vuoksi olisi ostajia siitä varoi- 


tettava. 
ES ES * 


Ehkäise Tapaturmia-niminen vakuutusyhtiö Teolli- 
suus-Tapaturman julkaisema aikakauslehti tämän kulu- 
van vuoden kolmannessa numerossaan kertoo, että 
ensimmäisen vuosipuoliskon aikana ilmoitetuista kuo- 
lemantapauksista 55 % sattui työmatkoilla. Mainitulle 
vakuutusyhtiölle näet ilmoitettiin ajalla 1. 1. — 30. 6. 
välisenä aikana 33 kuolemantapausta, joista on matka- 
tapaturmia kokonaista 18 eli tasan kaksi kertaa niin 
paljon kuin vastaavana aikana edellisenä vuonna. Yli- 

voimaisesti vaarallisin liikenneväline työmatkoilla on 
moottoripyörä, jolla työhön tai kotiin ajaessaan jälleen 
yhdeksän henkilöä on menettänyt henkensä, minkä Ii- 
säksi yksi nuorukainen on vapaa-aikanaan moottori- 
pyöräillessään kohdannut matkansa pään. 

Kerrottakoon jälleen lyhyesti jotain näistä kuole- 
maan johtaneista työmatkatapaturmista: 

— Matkallaan työhön siivooja TU poistui linja- 
autosta ja lähti ylittämään tietä, jolloin hän jäi linja- 
auton takaa tulleen auton alle. 

— Kuorma-auton takaosaan törmäsi polkupyöräl- 
lään koneenhoitaja VE ollessaan matkalla työhön. 

— Kun koneapulainen EK palasi mopedilla työstä, 
ajoi hän eräässä tienristeyksessä yhteen säiliöauton 
kanssa. 

Tämän tyylisiä karuja onnettomuusselostuksia on 
pitkä — pitkä rivi. Työmatkat ovat siis onnettomuus- 
alttiimpia kuin itse työn suoritukset. Voimmeko itseku- 
kin tehdä jotain asiantilan korjaamiseksi? Itsekasvatuk- 
sen ja itsekurin tietä varmasti paljonkin, kun nouda- 
tamme ohjetta: turvallisuus ensin. 


* * * 


"Musta surma” vaatii vuosittain suuren määrän uh- 
reja. TALJA:n keräämien tietojen mukaan arvioidaan 
viime vuonna saaneen surmansa pimeänä aikana yli 
200 ihmisen, eli noin kolmanneksen kaikista tieliiken- 
teemme uhreista siitäkin huolimatta, että liikenteen 
määrä oli varsin pieni verrattuna valoisan vuorokau- 
denajan liikenteeseen. 

Vuonna 1960 sai tieliikenteessämme surmansa 135 
polkupyöräilijää ja 1727 loukkaantui. 

Polkupyöräilijöiden on ennen matkalle lähtöä syytä 
tarkistaa, että ajoneuvon valaisimet ovat määräysten 
mukaisessa kunnossa sekä liasta puhtaat. 


Polkupyöräilijän on muistettava, että 


— pimeän tai hämärän aikana ajettaessa, tai milloin 
näkyvyys on muusta vastaavasta syystä rajoitettu, 
tulee polkupyörässä olla lyhty, joka tyydyttävästi 
valaisee tietä. Taskulamppua ei katsota riittävän 
tehokkaaksi; 

— polkupyörän tai sen perävaunun takapyörän lo- 
kasuojan tulee takaosaltaan ainakin 20 cm:n kor- 
keudelta olla valkoiseksi maalattu. Sen on oltava 
myös puhdas vastatakseen tarkoitustaan; 

— takalokasuoja on varustettu tehokkaalla punai- 
sella heijastimella. Talia haluaa lisätä tähän: lo- 
kasuojaan kiinnitetty tarpeeksi leveä heijastin- 
nauhakaistale lisää huomattavasti pyöräilijän nä- 
kyvyyttä.. 

Vuonna 1960 sai tieliikenneonnettomuuksissa sur- 
mansa 99 moottoripyöräilijää ja 25 sen matkustajaa. 
Lisäksi 1.461 kuljettajaa ja 427 matkustajaa loukkaan- 
tui. 

Mopolla ajaneista menetti vastaavasti henkensä 75 
ja 756 loukkaantui. Näistä onnettomuuksista sattui suu- 
ri osa pimeän aikana. 


Moottoripyöräilijöitten ja mopoilijoitten on muistet- 
tava, että 


— pimeän tai hämärän aikana tai milloin näkyvyys 
on sumun, vesi- tai lumisateen takia rajoitettu, 
on kaikissa ajoneuvoissa käytettävä moottoriajo- 


neuvoasetuksen mukaisia valoläitteita ja huoleh- 
dittava siitä, että heijastimet ovat puhtaat. Moot- 
toripolkupyörässä on oltava edessä lyhty, joka 
näyttää eteen ainakin häikäisemätöntä lähivaloa 
ja takana valolaite, joka näyttää punaista valoa 
taakse. 

Vuonna 1960 kuoli tieliikenteessämme 249 ja louk- 
kaantui 1 846 jalankulkijaa. Alle 15-v. lapsia kuoli 143 
ja loukkaantui 1 393. 

Muiden tienkäyttäjäryhmien on muistettava, että 

— pimeän aikana on jalankulkijoitten, kelkkailijoit- 

ten ym. oman turvallisuutensa takia pidettävä 
mukanaan tarpeeksi voimakas valaisinlaite esim. 
taskulamppu. = Erilaiset ajokit on syytä varustaa 
tarpeellisella määrällä heijastusnauhasuikaleita. 
Jalankulkijat turvaavat itsensä parhaiten käyttä- 
mällä heijastinta sekä kulkemalla tien vasenta 
laitaa. 
Ku 

Kuntourheilun ajatus näyttää viime aikoina ”otta- 
neen tuulta” aika lailla. Yhä useammat ihmiset ovat 
oivaltaneet säännöllisen liikunnan harjoittamisen suu- 
ren merkityksen. Lääkärit lienevät tässä saaneet enem- 
män aikaan kirjoittelullaan ja radio- ym. puheillaan 
kuin urheiluväki. 

Vanha mietelmä: "Medicus curat, natura sanat,” 
lääkäri hoitaa, luonto parantaa, merkitsee sitä, että 
lääketieteen viimeaikainen valtava kehitys pääsee oi- 


TUKI:n naisten sarjan maastojuoksun v:n 1961 mestaruus tuli myös 
Tampellalle. Juoksijat vas:lta: Maire Lintula, Marjatta Viitala ja Mar- 
ketta Laurila. 

TUKI:n maastojuoksun yl. sarjan mestarijoukkue, joka edusti Tam- 
pellaa. Juoksijat vasemmalta Pentti Laakso, Aarno Tassari ja Toivo 
Riihijärvi. 


keuksiinsa vasta sitten, kun me käytämme hyväksem- 
me myös luonnollisia kuntouttamiskeinoja. Ei ole liioi- 
teltua sanoa, että potilaan ja toipilaan paraneminen 
riippuu ennen kaikkea hänestä itsestään ja että työky- 
kyisenä pysyminen on uskomattoman monessa tapauk- 
sessa meidän oman tahtomme asia. Totta on myös, 
että ruumiillinen kunto pitää hengen vireänä, samoin 
kuin reipas mieli kohentaa yleiskuntoa. 

Mitä suurin merkitys kuntomme hoitamisessa on lii- 
kunnalla. Liikunnan puute onkin suuri ongelma erityi- 
sesti istumatyötä tekevillä. Pitkän päivätyön jälkeen 
on haluton lähtemään lenkille. Jos kuitenkin onnistuu 
pakottamaan itsensä lähtemään vaikka tunnin kävely- 
kierrokselle, huomaa ihmeekseen, että väsymys on sen 
jälkeen hävinnyt. Liikunta on varmin ja myös halvin 
tapa pitää itsensä kunnossa. 

EZ KI 


Suomi on varmaankin antoisa tutustumiskohde sy- 
dänsairauksia tutkivalle lääkärille, onhan maamme en- 
simmäisiä maailmassa, mitä tulee sydänsairauksien lu- 
kumäärään henkeä kohden laskettuna. Näitä sairauksia 
koskevan tilaston yläpäässä Suomen kanssa tasaveroi- 
sesti johtoasemasta kilpailevana on myöskin Yhdys- 
vallat, josta maahamme saapui mies, jonka sydämen- 
asia on koettaa niitä estää; tri Arthur E. Rikli, sikä- 
läisen sydänsairauksien estämiseksi toimivan hallinnol- 
lisen haaran, Heart Disease Control Programin johtaja. 

Tri Rikli kertoi tulleensa Eurooppaan tarkoitukse- 
naan tutustua menetelmiin, joita täällä on käytetty eri- 
tyisesti teollisuustyöväen kuntouttamiseksi sydänsai- 
rauksien estämistä silmällä pitäen. Tri Riklin kotimaassa 
on kysymykseen jouduttu kiinnittämään vakavaa huo- 
miota, sillä on laskettu, että vuosittain sydänsairaudet 
nielevät n. 4 miljardia dollaria kansantulosta. 


Osastomme pyrkii yhteistyöhön lääkäreiden kanssa 
siten, että kaikki hoitoa tarvitsevat saisivat sitä. Tällä 
hetkellä on tilanteessa vielä korjaamisen varaa, mai- 
nitsi haastateltavamme. Samoin tutkimme ruokavalion, 
tupakan ja liikunnan tai oikeammin liikunnan puutteen 
sydämen pahimpien vihollisten vaikutusta ko. sairauk- 
sien syntyyn. Koetamme saada todennäköisiä sairau- 
den tulevia uhreja noudattamaan dieettiä, jossa tyy- 
dyttämättömät eläinrasvat korvataan yleensä kasvis- 
öljyllä. Keski-ikäiset miehet ovat noita todennäköisiä 
uhreja ja heidät me koetamme saada liikkeelle, har- 
rastamaan liikuntaa. On todettu, että sellaisilla seu- 
duilla, joilla autoja on runsaasti, on myös sydänsai- 
rauksia paljon. 

Parhaillaan on USA:ssa valmisteilla erittäin laaja tut- 
kimus, jonka tarkoituksena on selvittää elintapojen 
vaikutuksia sydänsairauksiin. Kaikkiaan n. 20.000 hen- 
kilöä on tarkkailun alaisena. Tällöin pyritään myöskin 
selvittämään, millaisiin töihin parantuneet voitaisiin si- 
joittaa, mainitsi tri Rikli lopuksi. Hän on täällä Sydän- 
tautiliiton ja Työterveyslaitoksen vieraana ja tutustuu 
näiden tekemään työhön. 


Tampellan Huolto r.y. vietti koruttomin mutta sitten- 
kin vaikuttavin juhlamenoin 20-vuotisjuhlaansa. Kah- 
den vuosikymmenen aikana saavutetut tulokset katsot- 
tiin todella juhlimisen arvoisiksi. Näihin on päästy hy- 
vän yhteistoiminnan, pyyteettömän auttamistahdon ja 
uhrautuvan sosiaalisen ajattelun ansiosta. Kaikki tämä 
todettiin nöyrin mielin ja sillä katsottiin olevan merki- 
tystä myös suomalaiselle yhteiskunnalle aikana, jolloin 
tämän elinvoimaa jäytävät vaikeahkot sisäiset risti- 
riidat. 

Lehtemme viime numerossa oli yksityiskohtainen 
kertomus Tampellan Huolto r.y:n toiminnasta, mihin 
kehoittaisimme arv. lukijoitamme tutustumaan. Siinä 
esiintyvien lukuisien numerotietojen taakse kätkeytyy 
melkoinen määrä uhrautuvaa määrätietoista työtä, jo- 
ka ei näy ja josta ei ole koskaan pyrittykään erikoi- 
sempaa ääntä pitämään. Itse tehty työ puhukoon 
puolestaan. Tuskin tämä kaikki olisi ollut mahdollista 
ilman lujaa yhteishenkeä ja herpaantumatonta kiin- 
nostusta asiaan. Toivomme jatkuvaa onnea tälle va- 
paaehtoiselle — sosiaaliselle 'avustustoiminnalle, joka 
jatkukoon entistä tiiviimpänä ja määrätietoisempana. 

KadEnI 


Kun lehtemme tämä numero tavoittaa lukijansa, kat- 
sellaan jo lähinnä isien toimesta sopivaa kuusta pal- 
velemaan perheen joulun viettoa. Tietysti samoihin 
aikoihin on kenties jo loppuun saatettu monet muut- 
kin herttaiset joulun valmistelut: lahjojen teot, joulu- 
kinkun ja -pullan paistamiset ynnä monet muut toinen 
toistaan viehättävämmät asiat. 

Halutaan ilahduttaa lähimpien mieltä, ihmisten, jotka 
ovat rakkaimpia maailmassa. Halutaan muistaa myös 
niitä ihmisiä, joille näyttäisi joulusta muuten muodos- 


Kansantalouden kartta ja 
taloudellinen koulutus 


Taloudellinen kasvatus koulutustoiminnan yhtenä 
osatekijänä on epäilemättä muodostumassa erääksi 
nykyajan iskusanaksi. Tästä huolimatta on kuiten- 
kin jäänyt yleensä epäselväksi kysymys taloudelli- 
sen koulutustoiminnan tehtävistä ja toteuttamista- 
voista. Lyhyenä ja varsin tyhjentävänä määritel- 
mänä voidaan todeta, että taloudellisen koulutuk- 
sen pyrkimyksenä on kansantaloutemme toiminnan 
selvittäminen yksinkertaisessa ja havainnollisessa 
muodossa. 

Kysymyksen yksityiskohtaisempi tarkastelu osoit- 
taa, että taloudellisen koulutustoiminnan keskei- 
senä tehtävänä on kokonaistaloudellisen ajatteluta- 
van ja näkemyksen levittäminen. Tällöin ajatte- 
lemme lähinnä sitä, että taloudellisen koulutuksen 
antamien tietojen avulla yksilön olisi kyettävä tar- 
kastelemaan kansantaloudellisia kysymyksiä laa- 
jemmasta kuin esimerkiksi oman kotitaloutensa tai 
ammattikuntansa näkökulmasta. Tämä merkitsee 
puolestaan ennen muuta sitä, että opetustoiminnan 
on annettava yksilölle ”kartta”, joka kuvaa kolmea 
tekijää: 

— ensiksi koko kansantalouttamme, 

— toiseksi kansantaloutemme pääosia, kuten esi- 
merkiksi tuotantoa, kulutusta, sijoitustoimin- 
taa, säästämistä, pankkijärjestelmää, ulko- 
maankauppaa ja julkista taloutta, 

— kolmanneksi sitä, miten nämä kansantalouden 
eri osat liittyvät yhdeksi kokonaisuudeksi ja 
millaiset ovat näiden osien riippuvuussuhteet. 

tuvan puutteellinen ja köyhä, jouluilon viemiseksi 
sinne, missä puuttuvat aineelliset edellytykset oikean 
tunnelman muodostumiselle. Myöskään monet meistä 
eivät voi unohtaa pikkulintuja ja muita eläimiä, joille 
varataan myös omat jouluantimensa. 

Antamisen ilo ja hyvän tahdon luoma lämmin mieli- 
ala luo kenties aidoimman ja parhaimman joulutun- 
nelman. Juuri tämänkaltaista aidointa joulutunnelmaa 
haluamme toivottaa kaikille tampellalaisille sekä on- 
nellista uutta vuotta. 

Koskenlaskija 


Joulufunnelmaa 
Tammerkosken 
partaalla 


Nyt voidaan luonnollisesti kysyä, mitä hyötyä on 
kansantaloutta kuvaavasta ”kartasta”. Pelkistettynä 
vastauksena saatamme todeta, että henkilö, jolla on 
hallussaan tällainen kansantaloutta kuvaava malli, 
kykenee oivaltamaan ja lukemaan esimerkiksi sa- 
nomalehtien taloudellisia osastoja. Talouselämän 
pääpiirteitä kuvaavan ”kartan” omaava henkilö pys- 
tyy omatoimisesti päättelemään, miksi esimerkiksi 
Suomen Pankki joskus korottaa diskonttokorkoaan. 
Hän kykenee myös arvioimaan sen, millaiset vaiku- 
tukset kansantaloudelliseen tasapainoon on esimer- 
kiksi sellaisella huippusuhdanteen aikana toteute- 
tulla valtion budjettipolitiikalla, joka pyrkii valtion 
menojen paisuttamiseen keskuspankista otetun ]uo- 
ton avulla. 

Nyt kysytään ehkä, mitä tällaisten kysymysten oi- 
valtaminen merkitsee. Vastauksemme on, että mitä 
korkeampi taloudellisen tiedon yleistaso maassamme 
on, sitä paremmin myös kansantaloutemme koneisto 
toimii. Voidaan vain kuvitella, miten oivallisesti 
kansantaloutemme koneisto pyörisikään, jos kaik- 
kialla ymmärrettäisiin taloutemme toimintaperi- 
aatteet, sillä onhan pulmat voitu jollakin tavalla 
selvittää nytkin, vaikka monella taholla ei tiedetä 
näistä periaatteista paljoakaan. Kokonaistaloudel- 
lisen tiedon tason nousu voisi merkitä esimerkiksi 
julkisen vallan harjoittaman finanssipolitiikan en- 
tistä parempaa sopeutumista tasapainoisesti kasva- 
van ja vakaan rahanarvon omaavan kansantalou- 
den vaatimuksiin. 

=-HA TANAAN 


Edellä mainitun kokonaistaloudellisen ajatteluta- 
van ja näkemyksen levittämisen lisäksi taloudelli- 
sen kasvatustoiminnan tehtävänä on myös yrityk- 
sen talouden ja toimintaperiaatteiden selvittäminen. 
Varsin huomattava osa kansastamme saa toimeen- 
tulonsa erilaisista kaupallisista ja teollisista yrityk- 
sistä. Tämän johdosta onkin luonnollisesti pyrki- 
myksenä selvittää yksilölle sellaisen organisation 
toiminta ja sen toimintaan vaikuttavat tekijät, jo- 
hon hän itse jäsenenä kuuluu. Yrityksen talouden 
ja toiminnan kuvaaminen kuuluu sitäkin suurem- 
malla syyllä koulutustoiminnan tehtäviin, koska 
suppea näkemys yrityksestä kansantaloutemme toi- 
mintayksikkönä saattaa aiheuttaa kitkaa yrityksen 
koko toiminnassa sekä vaikuttaa tätä kautta lopulta 
koko kansantaloutemme toimintamekanismiin ja 
kokonaistuotokseen. 


Taloudellinen koulutustoiminta ei saa kuitenkaan 
tapahtua kokonaisuudesta irroitettujen yksittäista- 
pausten esittämisenä, vaan sen on perustuttava yh- 
tenäiseen, systemaattiseen ja johdonmukaiseen oh- 
jelmaan. Tässä mielessä on ensimmäisen vaiheen 
ohjelmaksi luotu niinsanottu peruskurssi, jonka 
pääpiirteittäinen sisältö on seuraava: 


1. Kurssin ensimmäisenä pääotsakkeena on ”tuo- 
tanto ja yritys”. Tässä osassa selvitetään mm. tuo- 
tannossa tarvittavat tuotannontekijät, omavarais- 
talouden ja vaihdantatalouden tunnusomaiset piir- 
teet, nykyaikainen kehittynyt, rahaa käyttävä vaih- 
dantatalous pitkälle tapahtuneen erikoistumisen ja 
työnjaon tuloksena sekä työnjaon ja erikoistumisen 
edut. 


2. Toiseksi käsitellään yrityksen talouteen liittyviä 
kysymyksiä kokonaistaloudellisesta näkökulmasta 
yrityksen toimintaa kuvaavan kaavakuvan ja yri- 
tyksen tulostaseen avulla. 


3. Edellä mainituissa kohdissa esitettyihin tietoi- 
hin perustuen kurssin kolmannessa osassa ryhdy- 
tään rakentamaan ”karttaa” talouselämästä ns. 
kiertokulkukaavioiden avulla. Lähtökohtana on 
kaikkein yksinkertaisinta kansantaloutta kuvaava 
kiertokulkukaavio, joka käsittää vain kaksi osaa: 
kulutussektorin (= kaikki kansantalouden kulutus- 
taloudet) ja tuotantosektorin (= kaikki kansanta- 
louden yritykset). Tämän kiertokulkukaavion avulla 
voidaan esittää, miten kansantalous on jatkuvaa 
kiertokulkua. Myös kansantulokäsitteet voidaan esit- 
tää tämän yksinkertaisimman kiertokulkukaavion 
avulla. 


4. Tämän jälkeen tätä kansantaloutta kuvaavaa 
”karttaa” ryhdytään rakentamaan asteittain realis- 
tisemmaksi — enemmän todellista talouselämää 
vastaavaksi. Ensimmäiseksi yksinkertaisimpaan kier- 
tokulkukaavioon lisätään säästämistä ja sijoitustoi- 
mintaa kuvaavat osat. Tällä tavoin täydennetyn 
kiertokulkukaavion avulla voidaan esittää, mitä 
osaa säästäminen ja sijoitustoiminta kansantalou- 
dessa näyttelevät, miten näiden tekijöiden väliset 
poikkeamat aiheuttavat työllisyyden ja tulonmuo- 
dostuksen nousua, inflaatiota tai tulonmuodostuk- 
sen laskua ja työttömyyttä kansantaloudessa. 


5. Seuraavassa vaiheessa talouselämää kuvaavaa 

”karttaa” täydennetään edelleen ottamalla edelli- 
seen kiertokulkukaavioon mukaan raha ja pankit. 
Täten kyetään selvittämään, mitä on raha, miten 
pankkijärjestelmä kokonaisuutena liittyy talouselä- 
mään, sekä mitkä ovat liikepankkien ja keskuspan- 
kin tehtävät. 


6. Kurssin kuudennessa pääkohdassa kuvioon ote- 
taan mukaan julkinen talous. Budjetin avulla selvi- 
tetään julkisen talouden erilaiset menot sekä millä 
tavalla julkinen talous hankkii tuloja näiden me- 
nojensa kattamiseen. Tämän jälkeen kuvion avulla 
voidaan havainnollisesti selvittää, miten budjetin 
meno- tai tulopuolta säätelemällä voidaan vaikut- 
taa kansantaloutemme tulonmuodostukseen ja ta- 
sapainoon. 


7. Viimeiseksi kuvioon otetaan mukaan ulkomaan- 
kauppa. Tämä tapahtuu siten, että tuonti ja vienti 
liitetään omina osinaan kuvioon. Näin saadun ku- 
vion avulla voidaan havainnollisesti esittää, miten 
ulkomaankaupan kautta tulevat sysäykset vaikutta- 
vat kansantalouteemme ja sen tulonmuodostukseen. 


8. Kurssin kahdeksas ja viimeinen osa kokoaa 
kaiken edellä esitetyn yhteen kuvioon, josta voidaan 
havaita, miten monista tekijöistä — tuotannosta, 
kulutuksesta, säästämisestä, = sijoitustoiminnasta, 
pankkijärjestelmästä, julkisesta taloudesta sekä 
tuonnista ja viennistä — kansantaloutemme toi- 
minta on riippuvainen ja miten muutos yhdessä te- 
kijässä vaikuttaa koko talouteemme. 


t * %* 


ILMOITTAUTUMINEN TALOUDELLISILLE 
KURSSEILLE 


Tulemme tammikuun alussa lähettämään listat 
edellä selostetuille taloudellisille kursseille ilmoit- 
tautumista varten. Mikäli riittävästi osanottajia il- 
moittautuu, tulemme k.o. kurssit järjestämään joko 
kahtena tai kolmena tilaisuutena yhtä kurssia koh- 
den ja osanottajille ilmoitettavana ajankohtana. 
Toivomme runsasta osanottoa. 


"Neiti Hansen, olette kaunein nainen, mitä konttorissamme on ollut. 
Pukeudutte tyylikkäästi, teillä on miellyttävä ääni, joka varmasti tekee 
hyvän vaikutuksen asiakkaisiin, ja käytöksenne on moitteetonta”. 

"Tuhannet | kiitokset”, sanoi äsken toimeen otettu neiti Hansen. 
"'Puhutte kovin kauniisti". 

''Nauttikaa siitä niin kauan kuin voitte”, vastasi johtaja, "ennen 
kuin — siirrymme keskustelemaan oikeinkirjoituksestanne, välimerkkien 
käytöstänne ja konekirjoitustaidostanne”. 

(Farmand) 


Salin täytti runsas ja kiinnostunut 
kuulijakunta. 


Tampellan työnjohtopäivä 


Tampellan Tampereen tehtailla tavaksi tullutta 
”työnjohtopäivää” vietettiin Tampellan juhlasalissa 
maanantaina 6. 11. 61, jonne klo 19.00 alkaneeseen 
esitelmätilaisuuteen oli saapunut yli 70 työnjohta- 
jaa ja insinööriä. 

Tilaisuuden avasi johtaja L. Forsblom €toi- 
vottaen vieraat ja osanottajat tervetulleiksi. Pu- 
heessan hän kosketteli koulutuksen merkitystä pi- 
täen sitä yhtenä tuotannon tehostamiskeinona au- 
tomatisoinnin ohella yhä kiristyvässä teollisessa 
kilpailussa. Tehokkaalla koulutuksella on näinollen 
huomattava taloudellinen arvo. Se antaa myös 
työntekijälle työniloa tämän tuntiessa hallitsevansa 
ammattinsa sekä samalla lisää turvallisuuden tun- 
netta sosiaalisten etujen varmistuessa ammattipä- 
tevyyden lisääntyessä. 

Illan pääesitelmän aiheesta ”Työnopetus ja työn- 
opettajalle asetettavat vaatimukset” piti Ammatti- 
oppikoulujen opettajaseminaarin rehtori, dipl.ins. 
Oinonen. 

Esityksensä alussa hän totesi, että tietopuolista 
opetusta ja työnopetusta on vaikea käsitellä aivan 
erillisinä, vaan ne käyvät aina käsi kädessä. Työn- 
opetus ei saa muodostua ”päältäkatsomismenete!- 
mäksi”, vaan oppilas on pantava itse tekemään 
työtä, johon aina olisi sisällytettävä jokin kysymys, 
jonka oppilas työn yhteydessä joutuu ratkaise- 
maan. Oppilaalla tulee olla tunne, että hän tekee 
tarpeellista ja tarkoituksenmukaista työtä. 


Esimerkkinä tietopuolisen ja työnopetuksen yhtei- 
sestä käytäntöönsoveltamisesta selosti esitelmöitsijä 
havainnollisin näyttein, miten betoniraudoittajalle 
opetetaan työnsä edellyttämät tiedot. Lisäksi hän 
esitteli näytteitä porauksen ja sähkövalaisimien 
kytkennän opetuksessa käytettävistä havaintoväli- 
neistä. 

Käyttämällä esityksessään runsaasti huumoria 
mm. antamalla nasevia nimityksiä huonoille ope- 
tusmenetelmille, muodostui erittäin asiallisesta esi- 
telmästä samalla sangen lennokas, joka piti kuuli- 
jakunnan mukana alusta loppuun saakka. 


Esityksensä rehtori Oinonen päätti varoitukseen, 
että henkilön, jolla on vatsahaava ja joka muutoin- 
kin on pahantuulinen ja alakuloinen, ei pitäisi ryh- 
tyä opettajaksi. 


Esityksen jälkeen juotiin kahvit, jonka aikana 
pöydissä keskusteltiin kuullun esitelmän herättä- 
mistä vaikutteista. 


Toisessa esitelmässä käsiteltiin aihetta ”Ammatti- 
koulukysymys Tampereella ja tekstiililinjan uudel- 
leen organisointi”, ja esitelmän piti Tampereen Am- 
mattioppilaitoksen rehtori, diplins. Seppo Hämä- 
läinen. 


Hän kosketteli aluksi Tampereen ja sen ympäris- 
töalueen voimakkaasti lisääntynyttä ammattikou- 
lumäärää, jotka koulut uuden ammattikoululain 

Johtaja Lauri Forsblom lausui 
avajaissanat 


mukaan muuttuvat lähitulevaisuudessa yleisiksi am- 
mattikouluiksi ja saavat oppilaansa lähinnä kansa- 
laiskouluista. Käytännön kokemuksiin perustuen on 
pelättävissä, että ammattikoulujen kaikille opinto- 
suunnille ei saada niiden kapasiteetin edellyttämää 
oppilasmäärää, kiitos nykyisen hyvän työllisyyden, 
joka panee oppilaat lyhytnäköisesti hakeutumaan 
tuotannon palvelukseen heti kansalaiskoulusta pääs- 
tyään ilman suotavaa tai lain edellyttämää ammat- 
ttikoulutusta. Viime vuosina on lähinnä auto- ja 
sähköala ollut haluttua, metalliala hieman vähem- 
män, mutta esim. tekstiiliala sangen heikosti. 
Tekstiilipuolella on nyttemmin ryhdytty uudista- 
maan koko entinen koulutusmuoto perustamalla 
kouluun ”tekstiiliteollisuusosasto”. Uutena suunni- 
telmassa on kouluaikaan sisällytetty oppilaiden har- 
joittelu eri tekstiiliteollisuuslaitoksissa. Opetussuun- 
nitelma sisältää 2-vuotisen peruskurssin lähinnä ty- 
töille sekä 3-vuotisen opintolinjan pojille. Laitos- 
harjoittelu suoritetaan toisena ja kolmantena kou- 
luvuotena. Vuosikurssien vahvuus mainituilla opin- 
tolinjoilla olisi 18—22 ja 12—16 oppilasta. Tällä kou- 

lutusmuodolla toivotaan päästävän lähemmäksi 
käytäntöä samalla kuin opiskelu saadaan oppilaille 
mielenkiintoisemmaksi. 

Illanvieton päätössanat lausui Xkonepaja- 
koulun rehtori K. Oksanen todeten, että jokainen 
esimies meillä on samalla kouluttaja. Tampellassa 
onkin työnjohtajien koulutukseen kiinnitetty eri- 
koista huomiota, sillä suurin osa työnjohtajia on 
suorittanut työnjohtajien peruskurssin. Lisäksi ovat 
työnjohtajat saaneet koulutusta useilla erilaisilla 
kursseilla ja eri tilaisuuksissa. Tämä onkin tarpeen, 
sillä osastoillemme tulee vielä sangen runsaasti hei- 
kosti peruskoulutettua työvoimaa, joiden ammatti- 
taidon opettaminen jää lähinnä työnjohtajien teh- 
täväksi. Tänään kuultu opetus on jälleen hyvänä li- 
sänä sovellutettavaksi kunkin omaan työkenttään. 

Lopuksi reht. Oksanen kiitti illan esitelmöitsijöitä 
ansiokkaista esityksistä sekä osanottajia mielenkiin- 
nosta koulutuskysymyksiin. 

O:nen 


Illan ensimmäisen esitelmän piti 
rehtori S. Oinonen 


Rehtori Seppo Hämäläinen 
esitelmöi Tampereen 
ammattikoulusta ja sen 
uudelleen organisoinnista 


TAMPELLAN NAISKUORO 


15-vuolias 


Tampellan naiskuoron tänä syksynä täyttäessä 15 
vuotta on syytä hieman luonnehtia niitä olosuhteita 
ja vaikutteita, joista kuoron toiminta sai alkunsa. 
Ajateltaessa aikaa 15 vuotta taaksepäin voidaan ku- 
vitella, miten juuri tuona aikana tarvittiin erilaisia 
mahdollisuuksia henkiseen virkistäytymiseen. Tam- 
pellassa oli jo tällöin toiminnassa monia harrastus- 
piirejä. Oli myöskin orkesteri ja mieskuoro, mutta 
naiskuoroa vain ei ollut. Niinpä piti saada Tampel- 
lan naisväki liikkeelle asian johdosta. Neidit Anna 
Nyström ja Ebba Palmgren on ennenkaikkea mai- 
nittava ajatuksen eteenpäin viejinä. Sosiaalipääl- 
likkö maist. Tienarin myötävaikutuksen tukemana 
kehittyi asia vihdoin niin pitkälle, että suoritetun 
tuloksellisen koemerkinnän jälkeen pidettiin perus- 
tava kokous lokakuun 10. pnä vuonna 1946. 

Tampellan naiskuoron toimintaa seurasi alusta 
asti myös yhtiön johdon suosiollinen myötämieli- 
syys. Pieni määräraha yhtiöltä otettiin kiitollisuu- 
della vastaan kuorolaisten keskuudessa, ja yhä 
edelleenkin kuoro toimii yhtiön määrärahan sekä 
sen itse eri tilaisuuksista hankkimiensa varojen 
turvin. Lisäksi on mainittava, että kuorolla on koko 
toimintansa ajan ollut Tampellan juhlatalon suo- 
jissa hyvät mahdollisuudet niin harjoitusiltojen 
kuin myös konserttien pitoon. 

Kuoron ensimmäiseksi johtajaksi kutsuttiin rva 
Helmi Mäkinen. Tämä valinta voitiin katsoa hyvin 
onnistuneeksi, sillä tarmokkaana ja perusteellisena 
laulunopettajana muodostui hänen vajaat kolme 
vuotta kestänyt johtajakautensa melko hedelmälli- 
seksi, ennenkaikkea hänen antamansa tärkeän ää- 
nenmuodostuskoulutuksen johdosta. Jo tällöin tosin 
osalla kuoron jäsenistä oli kokemusta kuorolaulun 
alalla, joten alkuun pääsy ei tuottanut vaikeuksia. 
Vuonna 1949 Helmi Mäkinen luopui kuitenkin joh- 
tajan tehtävistään Tampellan naiskuorossa. 

Opettaja Tauno Solan tullessa kuoron johtajaksi 
em. vuonna alkoi vasta varsinainen kuoron muo- 
dostuminen = kelvolliseksi laulukunnaksi. Kuoron 
johtajan tehtäviä hän hoiti taidolla ja kokemuk- 
sella kiitosta ansaitsevalla tavalla, sillä kuoron 
laulutaso kohosi huomattavasti. Vuonna 1954 oli 
op. Sola kuitenkin pakotettu jättämään naiskuoro 
ja hänen seuraajakseen kuoro sai teollisuusvirkai- 
lija Matti Hakalan, joka johti myös mieskuoroa. 


Hänen ansionsa edellisen johtajan jälkiä seura- 
ten osoittautuivat arvostelun kestäviksi, sillä hänen 
toimestaan vietiin kuoron 10-vuotiskonsertti kun- 
nialla läpi. Suuriarvoiset ovat olleet hänen ansionsa 
varsinaisen johtajatoimensa ulkopuolella niin mu- 
siikkiyhtymien yhteisesti kuin myös kuorojen erik- 
seen järjestämissä tilaisuuksissa. 


Kuoron nykyinen johtaja, opettaja Pertti Repo 
on johtanut kuoroa vuodesta 1956 kevätkaudesta 
lähtien. Hänen laaja musiikintuntemuksensa ja ko- 
kemuksensa kuorolaulun alalla on vaikuttanut ke- 
hittävästi kuoron laulutasoon. 

Paitsi edellä mainittujen johtajien taidoilla ja 
kokemuksilla, juuri musiikin alalla, on kunkin ajan 
johtokunnalla ollut tärkeä tehtävä lähinnä käytän- 
nöllistä laatua olevissa kysymyksissä kuoron kehit- 
tämisessä eteenpäin ja vireänä pitämisessä. 

Kuoron ensimmäisenä puheenjohtajana toimi 
Ebba Palmgren ja hänen jälkeensä Anna Nyström, 
Sonja Järvinen, Alma Lappio, Sylvi Lamminen, Hel- 
mi Helenius, Raija Kalkunpohja, Kyllikki Kauppi- 
nen ja nykyisin Pirjo Jokela. 

Kuoron jäsenistö koostuu valta osaltaan Tampel- 
lan eri tehtaiden henkilökunnasta, mutta myöskin 
ulkopuolisia laulun harrastajia on kuoroon otettu 
sääntöjen määräämän prosentin mukaisesti. Jäsen- 
määrä on vaihdellut vuosien aikana ollen perustet- 
taessa kuoroa n. 40 laulajaa nykyisen määrän ol- 
lessa 24 laulajaa. 

Kuoron ohjelmisto on ' ollut melko monipuolista 
joskin enemmän harrastelijamaista kuin konsertoi- 
villa kuoroilla. Enimmäkseen 2 ja 3-ääniset laulut 
ovat olleet kuoron ohjelmistossa, mutta myöskin 4- 
äänisiä on pyritty lisäämään niiden sointuvuuden 
takia, kun vain on laulajavoimia riittänyt. 

Vapaaehtoisena, joskus moniaita iltoja viikossa 
vievänä harrastusmuotona, on opettanut jäseniään 
ajattelemaan epäitsekkäästi, vaivojaan säästämättä. 
Tehdaslaitoksissamme, varsinkin nykyisenä aikana 
vallitsevat vuorotyöjärjestelmät ovat asettaneet 
omat rajoituksensa harjoituksissa käymiselle. 

Varsin paljon esiintymisiä mahtuu menneeseen 15 
vuoden toimintakauteen. Kun ajatellaan, että kuoro 
on alusta asti ottanut osaa joka vuotisiin tehdas- 
konsertteihin, toivekonsertteihin, tervehdyskäyntei- 
hin sairaaloissa ja vanhainkodeissa, Tampellassa 
järjestettyihin juhlatilaisuuksiin jne. Niistä kertyy 
pitkä esiintymisten sarja, jota ovat vielä värittä- 
neet konsertit yhdessä muiden Tampereen amatöö- 
rikuorojen: kanssa. Kirkkokonsertit ansaitsevat eri- 
koismaininnan juuri niiden aiheuttaman vaativuuden 
takia. Viime vuosina tehtaan eläkeläisille järjeste- 
tyt keväiset kahvikonsertit ovat: saaneet suosiota 
osakseen. Hyvin ilahduttavaa on: ollut todeta, että 
tervehdyskäynnit ovat suuntautuneet juuri vanhus- 
ten ja sairaiden luo.: ä 

Mainittavan arvoisia tapahtumia kuoron toimin- 
nassa ovat olleet osanotto Helsingin yleisille Laulu- 
ja soittojuhlille vuonna 1948..sekä esiintyminen 


/ Jatk. siv. 21. 

i Miki kuvorermeese juhli E=LIO 


Soittajien kasvoilta kuvastuu vakava syventyminen 
tehtävään. 


Tampellan naiskuoro kansallispukuihin sonnustautuneena ja kukitettuna 
15-vuotiskonsertissaan. Edessä istuu kuoron johtaja opettaja Repo. 


Naiskuoron ja orkesterin yhteisesitys. 


Välähdys naiskuoromme 15-vuotiskonsertin runsaslukuiseen yleisöjouk- 
koon. Edessä oik. sos. pääll. Videnoja Inkeroisista. 


Naiskuoron 15-vuotiskonsertin yleisöä. Edessä Tampellan musiikkilauta- 
kunnan edustajia. 

Tampellan — musilkkiyhtymien — vle- 
railu Koukkuniemessä 14. 11. 61. 


Tampella-yhtiön 100-vuotisjuhlissa vuonna 1956. 
Kuoron 10-vuotisjuhlalaulajaiset pidettiin 21. 4. 56. 

On luonnollista, etteivät pelkät esiintymistilai- 
suudet ole kuuluneet kuoron toimintaan. Sitä ovat 
elähdyttäneet lukuisat virkistysretket ja matkat 
sekä yhdessä olot muiden paikallisten kuorojen jä- 
senten kanssa ovat aina virkistäneet sopivalla ta- 
valla sekä antaneet uusia virikkeitä. 

Tampellan naiskuoron 15-vuotislaulajaiset pidet- 
tiin 3. 11. 1961 Tampellan juhlatalolla. Yleisöä oli 
tilaisuuteen saapunut melko runsasti. Juhlalaula- 
jaisissa kuultu ohjelma oli poimittu vuosien var- 
relta ja kokonaisuutena 12 laulua käsittävä juhla- 
ohjelma vietiin opettaja Pertti Revon johdolla 
moitteettomasti läpi. Mieltymyksellä kuultiin ohjel- 
massa kaksi laulua, joissa soolo-osan lauloi Tyyra 
Halme. Lisäksi mainittakoon loppunumerona esi- 


tetty Straussin: Tonava kaunoinen, joka esitettiin 
Tampellan orkesterin säestyksellä konserttimestari 
Eero Bisterin johdolla. 

Juhlivalle kuorolle toivat onnittelunsa Tampellan 
musiikkilautakunnan puheenjohtaja ins. B. G. Mel- 
lin, Tampellan orkesteri ja mieskuoro, Finlaysonin 
nais- ja mieskuoro, Työväen naiskuoro, Inkeroisten 
Laulusiskot ja -veikot, sosiaalipäälliköt A. Tienari 
ja A. V. Videnoja, kuoron entiset johtajat Tauno 
Sola ja Matti Hakala sekä entiset kuorolaiset. Kan- 
sallispukuihin pukeutuneet kuorolaiset kukkakimp- 
puineen kehyksenään Suomen siniristiliput tekivät 
kerrassaan lämpimän vaikutuksen. 

Juhlalaulajaisten jälkeen kokoontui kuoro kutsu- 
vieraineen juhlaillallisille, joissa tunnelma oli ehyt 
ja laulut raikuivat sydämen halusta. 

—rep-— 


Työn juhla Lapinniemellä 


Lapinniemen Puuvillatehtaan pääkonttorissa oli 
1. 11. 61 kahvitilaisuus, jossa kunniavieraina olivat 
konttoristi Senja Tapio ja kutoja Sigrid Helander, 
joista edelliselle täyttyivät 50 palvelusvuotta 30. 9. 
61 ja jälkimmäiselle 17. 10. 61. Samoin oli kunnia- 
vieraana autonkuljettaja Aarne Junni, joka k.o. 
päivänä pitkäaikaisen palveluksensa jälkeen jäi 
eläkkeelle. 

Isännöitsijä puhui mainituille henkilöille luovut- 
taen asianomaisille 50 vuotta palvelleille kultaisen 
rintakorun samoin hän kiitti herra Junnia pitkä- 
aikaisesta palveluksesta. Hän on palvellut Lapinnie- 
mellä alun neljättä vuosikymmentä, josta kaksi- 
kymmentä vuotta isännöitsijän autonkuljettajana 
sekä pitkähkön ajan myös tullaajana. Ostopäällikkö 
Vapaavuori puhui herra Junnille virkailijain puo- 
lesta luovuttaen hänelle samalla muistolahjan. 


Vasemmalta: Rouva Senja Tapio, herra Aarne Junni ja rouva Sigrid 
Helander, 

Tekstiilialan työnjohtajat seurakuntien 
teollisuustoimikunnan vieraina 


Tuomiokirkon alasaliin oli lokakuun 17. pnä ko- 
koontuneena alun kolmattakymmentä tekstiilialan 
työnjohtajaa neuvotellakseen seurakuntien teolli- 
suustoimikunnan jäsenten kanssa aiheesta ”Ihmis- 
ten väliset suhteet työpaikalla”. Käytännöllisten 
työkentän kokemusten lisäksi oli keskustelun poh- 
jana. Tredgoldin aihetta koskeva kirja. Alustavan 
puheenvuoron aiheesta käyttivät Tekstiilialan työn- 
johtajien yhdistyksen puheenjohtaja Oiva Heino- 
nen ja teollisuustoimikunnan sihteeri, teol.kand. 
Paula Kaiser, Tuomiorovasti Paarman tervehdyssa- 
nat liittyivät jo illan kysymyksiin. 


Käydyssä keskustelussa todettiin, että ihmisten 
väliset suhteet -:ovat vaikuttava tekijä työpaikalla 
paitsi tuotannon kannalta myös ajatellen sitä, miltä 
työpaikka tuntuu työntekijästä. Hoitaessaan omalta 
osaltaan näitä suhteita työnjohtajalla ei ole käy- 
tettävissään. mitään ”patenttilääkkeitä”. Jokaista 
yksilöä on palveltava omalla tavallaan, sillä jokai- 
nen yksilö on erilainen. 


Alaistensa huolten kuunteleminen katsottiin kuu- 
luvan esimiehen tehtäviin. Työntekijää saattaa 
kiusata esim. jokin pelko, kuten tapaturman tai 
työpaikan menettämisen pelko jne. Tästä johtuen 
on täystyöllisyyden aikana helpompi hoitaa työnte- 
kijöiden vaikeuksia kuin työttömyyskausina. Epä- 
varmuuden tuomasta pelosta päästään, kun työn- 
tekijä rohkenee kertoa asian työnjohtajalle. Itse 
työhön liittyvien pelkojen lisäksi on joillakin työn- 
tekijöillä huolia, jotka liittyvät asianomaisen koti- 
oloihin, asuntoon tai perhe-elämään. Näissäkin 
asioissa olisi työntekijää kuunneltava ja kuunnel- 


tava loppuun asti, Tämä jo on avuksi monelle. Mi- 
käli näissä asioissa päästään ”selville vesille”, hel- 
pottuu työntekijän suhde myös työhön ja työtove- 
reihin, Tämä kuunteleminen voi olla ylivoimaisen 
raskaskin tehtävä esim. työttömyyskausina. Onhan 
helppo ymmärtää, miten suuriin vaikeuksiin mo- 
nissa perheissä silloin joudutaan. 

Keskustelun loppupuolella heräsi kysymys, olisiko 
seurakunnan mahdollista palvella jollakin tavalla 
työntekijöiden henkilökohtaisten huolien hoitami- 
sessa. Todettiin, että esim. Perheasiain neuvottelu- 
keskus on eräs elin, joka voisi nimenomaan perhe- 
asioissa palvella. Tämä elin, jolla on käytettävissään 
pappi, tuomari ja lääkäri, voisi tarjota asiantun- 
tija apua. Kun se on seurakuntien ylläpitämä, se on 
maksuton asiakkailleen. Työnjohtaja voisi ainakin 
vaikeimmissa tapauksissa olla ohjaamassa alaisiaan 
tällaiseen neuvotteluun. Kun monet naiset eivät 
käänny mielellään henkilökohtaisissa asioissaan 
miehen puoleen, tuotiin esille myös se, että seura- 
kunnat ovat erityisesti ihmisten henkilökohtaisten 
vaikeuksien hoitamiseksi ottaneet palvelukseensa 
myös naisteologin, maisteri Kaiserin, jonka kanssa 
voi puhelimitse tai henkilökohtaisesti sopia tapaa- 
misesta. Tällaiset neuvottelut ovat myös maksutto- 
mia. Hyvä olisi, jos jokaista tehdasta kohden voi- 
taisiin nimetä joku pappi, johon työntekijät saisi- 
vat tutustua työpaikallaan ja jonka puoleen he voi- 
sivat sitten rohkeasti kääntyä. 

Illan päätökseksi teollisuustoimikunnan puheen- 
johtaja, pastori Kiviranta kiitti neuvottelun osan- 
ottajia asiallisesta ja aktiivisesta kysymyksiin pa- 
neutumisesta. 


weweece.e-77r--.emr--—nn03||————————————————————— 


Vanhempi johtaja nuoremmille: ''','.ja kun Mr. Bigleen poika tulee 
tänne työhön huomisesta lähtien, hänellä ei ole mitään erityisiä etu- 
oikeuksia tai valtuuksia. Kohdelkaa häntä juuri niin kuin kohtelisitte 
ketä tahansa muuta, jonka olisi määrä ottaa koko yritys haltuunsa vuo- 
den fai parin kuluttua."" 


(English Digest) 

Kyltti erään optikon ikkunasta: "Silmät tutkitaan odottaessanne."" 


(English Digest) 
k * * 


Vaimo kysyi kokouksesta palaavalta mieheltään: Kuinka tämäniltai- 
nen puheesi onnistui!" 

"'Mikä niistä!" mies ärähti, ''sekö, jonka aioin pitää, vai se jonka 
pidin, vaiko se, jonka nlin loistavasti esitin itsekseni kotimatkalla!" 


(English Digest) 
* * * 


Kaksi maistraatin jäsentä pyöräili kotiin päin myöhäisenä iltahetkenä, 
eikä kummankaan pyörässä ollut lyhtyä. Poliisi pysäytti heidät ja haas- 
toi oikeuteen seuraavaksi päiväksi. 

Miehet saapuivat oikeuteen ja sopivat siitä, että kuulustelisivat foi- 
siaan vuorotellen. 

Ensimmäinen mies astui syytetyn paikalle ja tunnusti heti. Hän sai 
virkaveljeltään 10 shillinkiä sakkoja. Sitten vaihdettiin paikkaa, numero 
kaksi astui esiin, tunnusti ja sai 15 shillingin sakot. 

"Tuomioni tuntuu minusta hiukan epäoikeudenmukaiselta'", hän pro- 
festoi. "Minähän annoin sinulle vain 10 shillingin sakot.'' 

"'Pitää paikkansa”, kuului vastaus, ''mutta kun tällaiset rikkomukset 
alkavat yleistyä, meidän täytyy suhtautua niihin ankarammin — tämä 
on jo toinen tämänluontoinen tapaus tänään.” 

(''600"') 

KALLE JÄRVINEN 


Lokakuun 22 p:nä nukkui 
pois pellavatehtaan eläkeläi- 
nen Kalle Aleksi Järvi- 
nen, Hän oli syntynyt 14. 3. 
82 Hauholla, missä hän oli 
myös parhaat nuoruusvuo- 
tensa viettänyt, isänsä muka- 
na työskennellen oppinut 
työnteon taidon, mitä erilai- 
simmissa maatöissä. 

Vuonna 1899 oli Kalle Jär- 
vinen tullut Tampereelle 
työnhakuun ja olikin päässyt 
työhön pellavatehtaan varastoon, jossa otettiin vas- 
taan emäntien ja isäntien tuomat pellavat. Työ 
vaati voimia ja ripeyttä ja varastonhoitajana toi- 
minut Mattsson ei sallinut minkäänlaisia keskey- 
tyksiä tähän tärkeään toimitukseen. Varastossa 
Järvinen oli uurastanut vuoden päivät, kunnes vä- 
lillä siirtyi rakennuspuolelle. Myöskin läjäpojan 
tehtävät häkilässä pitkine työpäivineen oli hän 
aikoinaan ahkeruudella ja sisulla suorittanut. Nuo- 
rena miehenä oli hän vaellushaluaan tyydyttääk- 
seen hakeutunut Helsinkiin saakka ja päässyt siel- 
lä satamajätkäksi Aleksandrowskin työhuoneeseen. 
Tämä oli tapahtunut vuonna 1903. 

Jälleen Kalle Järvisen askeleet olivat kuitenkin 
suuntautuneet kohti Tamperetta. Aluksi hän toimi 
panostajana paikallisen rakennusliikkeen Tähtinen 
& Solan palveluksessa. Käväistyään vielä välillä 
Jämsänkoskella Järvinen vihdoin oli alkanut va- 
kiintua samaan työpaikkaan. Tämä oli tapahtunut 
1920-luvun alussa hänen päästessä Lapinniemen ra- 
kennusosaston palvelukseen. Kanta-Tampellan pal- 
veluksessa Järvinen oli työskennellyt vuodesta -40 
lähtien panostajana, kunnes 1. 10. 53 pitkän ja ras- 
kaan päivätyön jälkeen oli hän siirtynyt viettä- 
mään ansaittua vanhuuden lepoa. 

Vainajaa jäivät lähinnä suremaan puoliso ja lap- 
set perheineen sekä laaja ystäväpiiri. 


NIILO HAKALA 


Lokakuun 22 p:nä kuoli 
Hatanpään sairaalassa pella- 
vatehtaan entinen laitosmies 
Niilo Matias Hakala Hän 
i syntynyt Tampereella 29. 
11. 1892. Pellavatehtaan pal- 
velukseen hän oli tullut jo 
nuorena poikasena, mutta 
välillä oli pojan tehnyt mieli 
myöskin merta edemmäs ja 
niinpä oli hän kulkenut 
maailman meriä yli 5 vuotta. 
Yhtäjaksoisesti oli hän pal- 


vellut pellavatehtaalla yli 40 vuotta jääden eläk- 
keelle 2. 10. 56. 

Nuoruudessaan otti hän innokkaasti osaa tehtaan 
eri harrastuspiireihin, ehkä aktiivisemmin urheilu- 
ja kirjastotoimintaan. Erikoisesti oli Niilo Hakala 
tunnettu ”hyvistä hyppyreistään”, joita hän vapaa- 
aikoinaan rakenteli. Monenlaiset kätevyyttä vaati- 
vat rakennelmat olivat hänen alaansa, niinpä hän 
teki itselleen kauniisti soivan pianon ja Kaappikel- 
lojakin useita. 

Vainaja kätkettiin maan poveen Kalevankan- 
kaalla sijaitsevaan sukuhautaan vainajan toivo- 
massa hiljaisuudessa 26. 10. 61. Vainajan arkulle 
laskettiin omaisten ja ystävien seppeleiden lisäksi 
Tampella-yhtymän, laitosmiesten sekä esikehrää- 
mön työntekijöitten seppeleet. Kepeät mullat kun- 
non ahertajan haudalle. 

Työtoverit 


INA ITÄNEN 


Marraskuun 23 p:nä kuoli eläkeläinen pellava- 
tehtaan entinen kutoja Ina Maria Itänen. Hän 
oli syntynyt 21. 5. 81 Ruovedellä. Jo lapsena hän oli 
tullut perheen mukana Tampereelle, koska isän lai- 
vam'ehen ammatin puolesta se oli sopinut parem- 
min. Isä oli toivonut Ina tytöstään ompelijaa tä- 
män kätevyyden johdosta ja Ina Itänen itse toivoi 
saavansa ammatin, jossa saisi toimia lasten lähei- 
syydessä. Mutta isän kuoltua joutui Ina Itänen te- 
kemään kaikkensa perheen hyväksi ja hänen oli 
hakeuduttava töihin. 

Eräiden tuttavien opastamana oli Ina Itänen tul- 
lut Tampellan palvelukseen 12. 4. 1897 kutomoon 
aluksi —liinakoneelle ja myöhemmin € silloisille 
uusille salvettikoneille. Taitavana ja luotettavana 
työntekijänä hän oli pian tullut niin esimiesten 
kuin työtovereittensakin suosioon. Luotettavana 
henkilönä oli häntä pyydetty myös hoitamaan ke- 
säaikana ins. Lavoniuksen taloa ja ruokkimaan ka- 
noja. a 

Ina Itänen oli ollut aina rauhallinen ja vakava 
luonne. Varsinkin uskonnollisia asioita hän oli har- 
rastanut paljon. Niinpä hän jo nuorena omaksui 
itselleen palvelemisen periaatteen, jota hän oli elä- 
mässään esimerkillisesti noudattanut. Sitä todistaa 
hänen sisaruksiin kohdistamansa huolenpidon 1i- 
säksi se, että vuonna 1910 oli ottanut Tampereen 
synnytyslaitokselta viiden päivän ikäisen tytön, joka 
sitten jäi hänen luokseen kokonaan, Lisäksi hän oli 
antanut kodissaan suojan sukulaiselleen, joka on 
kuuro ja melkein täydellisesti sokeakin. — Kun hä- 
neltä kysyttiin, miten häneltä on riittänyt tarmoa 
kaikkeen tuohon, hän vain vastasi: 'Eihän ihminen 
ilman Korkeimman apua mitään saa aikaan”. 

Aivan nuoresta lähtien hän oli innokkaasti osal- 
listunut Tampereen Kaupunkilähetyksen pyhäkou- 
lutyöhön opettajana ja Pakanalähetyksen ompelu- 
seuraan hän oli kätevänä käsityöihmisenä kuulu- 
nut ja siellä toiminut myös lasten ompeluseuran 
ohjaajana. Useat vuodet oli hän myös innokkaasti 
laulanut Aleksanterin kirkkokuorossa. 

Lämpimästi hän aina oli muistellut entistä työ- 
paikkaansa Tampellassa, jossa hän oli palvellut 


23 


kunniakkaat 52 vuotta. Tosi sydämen sivistys oli 
hänessä luonteenomaisin piirre ja hän oli ihminen, 
joka nautti elämästään palvellen lähimmäisiään. 

Olkoon uskollisen palvelijan ja hyvän ihmisen 
lepo rauhaisa! 


IMPI GUSTAFSSON 


Lokakuun 24 pnä kuoli 
Tampereella Hatanpään sai- 
raalassa äkillisen ja ankaran 
taudin murtamana Lapinnie- 
men kutoja Impi Maria 
Gustafsson. Hän oli syn- 
tynyt Ikaalisissa 10. 5. 1895. 
Lapinniemen — Palvelukseen 
hän tuli 11. 4. 1922 kutomoon, 
missä työskenteli eläkkeelle 
siirtymiseensä eli 14. 8. 61 as- 
ti. Hän palveli Lapinniemellä 
yli 38 vuotta. Pitkäaikaisen 
palveluksensa perusteella hän sai Tampella-mitalin 
Lapinniemen 50-vuotisjuhlan yhteydessä v. 1947. 

Impi Gustafsson tunnettiin tunnollisena ja vas- 
tuunsa tuntevana työntekijänä. Ajan tapahtumia 
hän seurasi tarkoin ja oli hänelle ominaista myös 
myönteinen huumorintaju, joka oli omiaan piristä- 
mään mieliä ja antamaan uutta elämänuskoa. 


MARTTA STARCK 


Marraskuun 4 p:nä kuoli pellavatehtaan eläke- 
läinen entinen lajittelija Martta Elina Starck. 
Hän oli syntynyt 5. 11. 89 Hämeenkyrössä. Tampel- 
lan palvelukseen hän oli tullut 28. 9. 06 työskennel- 
len vuoteen -21 tullen jälleen uudelleen 19. 7. 28. toi- 
mien lajittelijana puuhiomossa, kunnes 1. 5. 50 oli 
siirtynyt eläkkeelle, 


LAURI SUNDOVIST 


Marraskuun 12 p:nä kuoli 
seppä Lauri Efraim Sund- 
avist. Hän oli syntynyt 3 
pinä marraskuuta vuonna 
-06. Tampellan palvelukseen 
Sundavist oli tullut 7. 6. 27 
konepajan L-osastolle sepäk- 
si työskennellen samassa am- 
matissa viimeksi 1 L-osas- 
tolla. 

Hänet tunnettiin monipuo- 
lisena ja ahkerana henkilönä 
ja taidosta käyttää oikein 
vapaa-aikaansa on näkyvänä tunnuksena omakoti- 
talo Kalkussa. 

Kesken parasta miehuuttaan siirtyi hän pois kes- 
keltämme ja vielä raskaammin on poismeno koske- 
nut perhettä, kolmea alaikäistä lasta ja puolisoa, 
joilta rakas on siirtynyt suureen tuntemattomaan. 

25. 11. 61 pidetyssä siunaustilaisuudessa lauloi 
Tampellan mieskuoro ja tilaisuutta kunnioittivat 
omaiset, entiset työtoverit ja ystävät. 

AINO KOIVISTO 


Marraskuun 18 p:nä kuoli kutomon työntekijä 
rullaaja Aino Johanna Koivisto. Hän oli synty- 
nyt 10. 5. 95 Kangasalla. Tampellan palvelukseen 
oli hän tullut 17. 4. 09 kutomoon, millä osastolla 
hän tuli työskennelleeksi yli 50 vuotta. Ikänsä ja 
palvelusvuosiensa perusteella olisi Aino Koivisto jo 
kunniakkaan päivätyön jälkeen voinut jäädä eläk- 
keelle, mutta jo nuoresta kovaan työntekoon tottu- 
neelle ei se ollut itsestään selviö. Vaatimattomana ja 
hiljaisena tunnettiin hänet työtoverien keskuudes- 
sa ja työnteossa oli hän erityisen tarkka ja tun- 
nollinen aina viimeisiin työpäiviinsä saakka. 


A jatelmia 


2 
Hyvästä neuvosta hyötyminen vaatii enemmän viisautta kuin sen an- 
taminen. 
(English Digest) 


* * * 


Kokemus on nimi, jonka jokainen antaa erehdyksilleen. 
(English Digest) 


* * * 
Kun kuulen jonkun huokaavan, että "elämä on kovaa", mieleni te- 
kisi aina kysyä: Verrattuna mihin! 
(Sydney Harris) 


* * * 


Ellet saa mitä haluat, on se merkki siitä, ettet sitä tosissasi halun- 
nutkaan fai että yritit tinkiä hinnasta. 
[Rudyard Kipling) 


* * * 


Sana etukäteen on parempi kuin saarna jälkeenpäin. 
(Englantilainen sananlasku) 


* * * 


Ainoa todellinen onnettomuus on sellainen onnettomuus, josta em- 
me opi mitään. 
(Personnel-ities) 


Paljon herkkää ja jopa romanttista liittyy jouluihim- 
me, jotka ovat takanapäin. Tuskin liene toista juhlaa, 
joka samalla tavoin valtaisi sielun ja sydämen kuin 
joulu. 


Joulu ei kuitenkaan ole mikään kömpelö yritys 
paeta arkipäivän kovaa ja karua todellisuutta unel- 
mien utuisiin maailmoihin. 


Joulun sanoma on aivan erityisesti Jumalan vastaus 
ihmiselämän tuimiin tuulosiin, kylmyyteen ja tuskaan. 
historian aika- 
kausi oli katoamassa. Puristukset ja painot, ulkoiset ja 
sisäiset, kaiken kestämättömyys ahdisti. Silloin Jumala 
lähetti Vapahtajan. Lämmin, taivaasta tuleva henkäys 


Elettiin aikaa, jolloin kokonainen 


kosketti maanpiiriämme ja elämäämme. 


TAPANI SAARINEN 


JOULU 


lämmin henkäys 


Perinteellisesti jouluun liittyy ”hanget korkeat, nie- 
tokset, kylmät paukkuvat pakkaset”. Siis jotakin, mikä 
painostaa, eristää, tekee suojattomaksi. Niinhän on 
nytkin, joulun saapuessa! 

Jeesus tuli, jotta elämänosamme helpottuisi, jotta 
jaksaisimme. Ensimmäiseksi Hänen kosketuksensa sai- 
vat arkisen aherruksensa keskellä olevat yövuoro- 
työssä käyvät paimenet. 

Kaukana kaunosieluista oleville, kovan osan ihmi- 
sille kuuluu joulun oikea sisältö yhä. "Minä tulin,” sa- 
noo joulun Herra. — Tulin Sinua varten ja Sinun täh- 
tesi. 

Tässä on elämän ainoa pyyteetön "lämmin leuto ja 
henkäys hellä”. Rinnan jäämme sulattakoon Hän, jou- 
lun Ruhtinas. 


OY TAMPELLA AB:n 


puunjalostusteollisuuden esittelyä 
INKEROISTEN TEHTAAT 


Yleistä: 


Inkeroisten tehtaat omistaa Oy Tampella Ab, jonka 
pääkonttori sijaitsee Tampereella, missä samalla yh- 
tiöllä on seuraavat tuotantolaitokset: 


— Tampellan Konepaja, 
— Tampellan Pellavatehdas ja 


— Lapinniemen Puuvillatehdas. 

Heinolassa sijaitsee Oy Tampella Ab:n v. 1961 val- 
mistuneet 

— Kartonkitehdas ja 


— Tambox-aaltopahvitehdas 


Inkeroisten tehtaan historiikkia 


Inkeroisten vanhan tehtaan historia saa alkunsa An- 
lajankosken itärannalla sijaitsevasta maatilasta, jonka 
maakirjojen mukaan aikoinaan omisti Ingerois niminen 
mies ja suvun nimi on vuosisatojen kuluessa muok- 
kaantunut Inkeroinen nimeksi. 

Ilmakuva Inkeroisten tehtaista. Etu- 
alalla Tampellan kartonkitehdas ja 
vesivoimalaitos patolaitteineen. 


Tämän tilan vero- ja kalastusoikeuksineen osittain 
perinnön ja oston kautta sai haltuunsa v. 1830 ritari ja 
evl. F. Bäckman, mies jonka kuuluisa kasakkakenraali 
Kulnev koulutti upseeriksi. Hän otti menestyksellisesti 
osaa Napoleonia vastaan käytyihin sotiin ja kuului 
niihin venäläisiin joukkoihin, jotka etenivät Pariisiin 
asti. Urhoollisuudestaan hän sai kultaisen miekan, ri- 
ratin ja evl:n arvon, mutta haavoittui sodassa, jolloin 
siirtyi siviiliin ja ryhtyi hoitamaan Inkeroisten koski- 
tilaa ja lohenkalastuspaikkaa. Häneltä tila siirtyi Sip- 
polan hovin omistajalle Johan von Dachenille, joka 
vuorostaan myi sen G. A. Löfmannille. Välillä tilan 
omisti myös rikas haminalainen porvari Bruun, joka 
jälkisäädöksessään testamenttasi lohenkalastusoikeu- 
den Valamon luostarille, ”— että luostariveljet rukoi- 
lisivat hänen sielunsa autuuden puolesta”. — Haminan 
porvarin perilliset riitelivät testamentin säädöksen mi- 
tättömäksi ja tuottoisa lohenkalastuspaikka oikeuksi- 
neen siirtyi jälleen koskitilan yhteyteen. Sittemmin kos- 
kitilan omisti sotaherra evl. Paul Wulisma, joka sen 
vuorostaan myi paroni G. A. Standertskjöldille. Hän 
perusti Anjalankosken Lohisaareen v. 1872 puuhio- 


mon, jota laajennettiin jo seuraavana vuonna paperi- 
tehtaaksi, missä lumpuista valmistettiin monia eri pa- 
perilaatuja mm. savukepaperia Venäjälle. 


Tehdas paloi melkein perustuksiaan myöten 13. 6. 
1881. Jäljelle jäi vain osia nykyisestä ns. Hennalasta, 
jossa nykyään sijaitsee puuutyöpaja ja eri konttoreita. 
V. 1887 tehdas oston kautta siirtyi nykyiselle omista- 
jalle Oy Tampella Ab:lle (entinen Tampereen Pellava- 
ja Rauta-Teollisuus Oy), joka on tehdasta moneen eri 
otteeseen laajentanut. Entisen omistajan jo alulle pa- 
nema uusi puuhiomo valmistui v. 1887. Vanha puuhio- 
mo ja pahvinkiilloitusosasto valmistui v. 1895. Ensim- 
mäinen kartonkikone hankittiin v. 1897 ja toinen v. 
1899. V. 1922 rakennettiin uusi vesivoimalaitos patoi- 
neen ja kartonkitehdas laajennettiin kolmatta karton- 
kikonetta varten, joka hankittiin v. 1926. V. 1938 val- 
mistui Anjalan Paperitehdas ja sen yhteyteen höyry- 
voimalaitos. V. 1951 valmistui Puoliselluloosatehdas, 
jonka tuotanto palvelee kartonkitehdasta. Inkeroisten 
tehtaitten vuosituotannon kasvu on ollut seuraava: 


Viik? 1.500 tn 
1887 2.400 ,, 
1913 15.000 ,, 
1922 30.000 ,, puumassaa ja kartonkia. 


V. 1958 nousi tuotanto 124.000 tn. sanomalehtipa- 
peria ja kartonkia sekä 6.000 standartiin sahatavaraa. 

Tehtaitten tuotantokapasiteetti on nykyään 164.000 
tonnia sanomalehtipaperia ja kartonkia sekä 8.000 std 
sahatavaraa. 


. Muut apuosastot 


Anjalan Paperitehdas. 


Inkeroisten tehtaitten tuotantolaitokset, tuotanto ja 


henkilökunnan määrävahvuus 31. 7. 61. 


. Anjalan Paperitehdas apuosastoineen 


Vuosituotanto n. 126.000 tn. sanomalehtipaperia 


henkilövahv. 


. Inkeroisten Kartonkitehdas, liimaus, 


apuosastoineen 
Vuosituotanto n. 35.000 tn kartonkia 
henkilövahv. 


. Vesi- ja höyryvoimalaitos apuosastoineen 


Vesivoimalaitoksen vuosituotanto 115 milj. 
kWh höyryvoimalaitoksen vastapainevoimaa 
40 milj. kWh ja lauhdevoimaa 40 milj. kWh, 
höyryä 620.000 in henkilövahv. 


. Puoliselluloosatehdas 


Vuosituotanto 14.000 tn puoliselluloosaa 
henkilövahv. 


. Saha ja höyläämö 


Tuotanto 8—9.000 std sahatavaraa 
henkilövahv. 


. Pahvinjalostustehdas 


Vuosituotanto ulkopakkauslaatikoita 8.400 tn, 
sisäpakkauslaatikoita 1.200 tn henkilövahv. 


. Maatila Pasila ja kasvihuoneet 


Vuosituotanto 148.900 kg maitoa, 99.000 kg 
vilja- ja juurikastuotteita henkilövahv. 
henkilövahv. 

Työnjohtajat ja työntekijät 
Insinöörit ja virkailijat 
Koko henkilökunta yhteensä 


384 


287 


105 


24 


69 


90 


13 
235 
1207 
109 
1316 

Uusittu kuorimo-osasto 


RAAKA-AINEET JA NIIDEN HANKINTA 


Tampellan Metsäosasto 1961 


Tampellan Inkeroisten ja Heinolan puunjalostusteh- 
taat käyttävät vuosittain suuren määrän puutavaraa. 
Yhtiön omien metsien pinta-ala on vain 15.000 ha, jo- 
ten valtaosa tehtaitten käyttämästä puuraaka-aineesta 
ostetaan yksityisiltä metsänomistajilla Etelä- ja Keski- 
Suomesta. Inkeroisten tehtaitten yhteyteen sijoitettu 


Tampellan Metsäosasto on se johtoporras, jonka joh- 
dolla ja valvonnassa nämä puutavarahankinnat ja 
omien metsien hoito suoritetaan. Tätä suurta hankin- 
tatehtävää varten maa on jaettu metsänhoitajapiireihin 
ja nämä piirityönjohtajapiireihin. 

Tampellan Metsäosasto hankkii myös oman osuu- 
tensa mukaisen puutavaramäärän Sunilan Selluloosa- 


Jätepaperin lajittelu- ja Jauhatusosasto. 

tehtaalle, josta Anjalan Paperitehdas saa paperin val- 
mistukseen tarvittavan selluloosan noin 20.000 tonnia 
vuodessa. Se puutavaramäärä, jonka Tampellan Met- 


säosasto vuosittain normaalivuosina hankkii tehtait- 

tensa jalostettavaksi on seuraava: 
Inkeroisiin: 

Kuusipaperipuita n. 400.000 p-m3 

Ohutpuita n. 100.000 ,, 

Polttopuita ne 195.000 55 

Erikoispuita n 000 

Sahatukkeja 

n. 1.500.000 ja = n. 80.000 j (n. 596.000 p-m' 
Sunilaan: 

Mäntypaperipuita n. 300.000 ,, 
Heinolaan: 

Koivupaperipuita n. 350.000 ,, 

Polttorankoja ja 

-haketta n. 100.000 Tn: 21:450:0001905 


Yhteensä 1.346.000 p-m3 


Tämä vuotuinen hankintamäärä 1-m tavarana 1 met- 
rin korkuisessa pinossa on 1.346 km eli tällainen pine 
rautatien varteen ladottuna ulottuisi Inkeroisista Riik?= 
mäen— Kemin— Rovaniemen kautta pääratamme pää : 
tepisteeseen Kelloselkään asti. Jäisipä vielä kaupar 
näällisiksi n. 1000 mottia. Yhtiön omista metsistä tule”. 
vuosittain 3—5 % ylläsanotuista määristä. 


Myös jätepaperi kartongin valmistuksen 
raaka-aineena 


Viime vuosina on Inkeroisten Kartonkitehdas tullu: 
maan suurimmaksi jätepaperin käyttäjäksi. Suurimmar. 
osan jätepaperista tehtaalle toimittaa Paperinkeräy: 
Keskus Oy. Vuonna 1960 Inkeroisten Kartonkitehda. 
käytti jätepaperia kartongin valmistukseen 30.000 ir 
eli 5.000 rautatievaunulastia vuodessa, ja 16 vaunu 
sastia päivässä. Tämä jätepaperi määrä säästää noii 
120.000 p-m3 puuraaka-ainetta vuodessa. Voiman 
säästö on myös huomattava koska jätepaperin jauha 
vnfseen jälleen kartonkimassaksi tarvitaan verrattair 
vähän sähkövoimaa. 


KATSAUS TUOTANTOLAITOKSIIN 


Anjalan Paperitehdas 

Tehdas rakennettiin v. 1937—38 ennätysvauhdille 
mitä rakennusennätystä ei vieläkään ole Suomessa s1- 
vuutettu. Kymmenen kuukauden ja kymmenen päivän 
kuluttua siitä kun tehtaan perustuksen kaivaus aloitet- 
tiin tuli toisesta naperikoneesta ensimmäinen tonni sa- 
nomalehtipaperia. Samanaikaisesti rakennettiin tehtaan 
vierellä oleva höyryvoimalaitos, joka palvelee kaik- 
kien muidenkin Inkeroisten tehtaitten suurta höyryn 
tarvetta. 

Paperitehtaan ja höyryvoimalaitoksen arkkitehtoo- 
ninen muotoilu on akateemikko Alvar Aallon käsi- 
alaa. 

Paperitehtaalla on 2 kpl KMW paperikonetta, joilla 
leikattu leveys on 546 cm = 215" ja nopeus raken- 
nettaessa oli 450 m/min. Marraskuussa 1954 asennettiin 


PK I:lle Beloif'in valmistama = pick-up-puristinosa. 
Vuonna 1958 uusittiin PK 1:n viiraosa ja II puristin sekä 
PK II:n puristinosa, jotka kaikki ovat Tampellan omaa 
valmistetta. Tällä hetkellä konenopeudet ovat PK I:llä 
600 m/min ja PK II:lla 485 m/min. Tuotanto on 127.000 
tn sanomalehtipaperia vuodessa. 

Hiomossa on 16 kpl Great Nofrhern- ja 2 kpl Ro- 
berts-hiomakoneita, kaikki Tampellan omaa valmistetta 
niinkuin myös apukoneet. 

Kuorimossa on 3 kpl kuorimarumpuja, joista uusin, 
Tampella-Schulerud-rumpu, hankittiin 1954, ja 2 kpl 
Wärtsilä-Wilen-kuoripuristinta. Myös talvikuorinta voi- 
daan suorittaa. 


Vedenpuhdistuslaitos 

Kova kilpailu paperin laadusta ja hinnasta erikoi- 
sesti Amerikan markkinoilla on aiheuttanut sen, että 
paperitehtaan päähän rakennettiin vv. 1951—56 ve- 
denpuhdistuslaitos. Kymijoen vesi, jota paperitehdas 
ja höyryvoimalaitos käyttävät oli jo niin likaista, että 
se aiheutti sanomalehtipaperiin ruskeita läiskiä, joista 
tilaajat esittivät valituksia. Nykyään kaikki Kymijoesta 
otettava tehdas- ja talousvesi kulkee vedenpuhdistus- 
laitoksen kautta, missä vesi puhdistuu hiekkasuodat- 
timien ja kemikalioiden avulla. Vedenpuhdistuslaitok- 
sen tehdasvesipuoli valmistui v. 1951 ja sitä laajennet- 
tiin myös talous- ja höyrykattilavettä varten v. 1956. 


Telahiomo 


Paperikoneiden nopeasti pyörivät telat kuluvat jat- 
kuvassa käytössä. Niiden pinta on aina tarvittaessa 
uudelleen hiottava. Suurten painavien telojen lähet- 
täminen konepajalle hiottavaksi oli kallista ja hanka- 
laa. Tämän takia rakennettiin paperitehtaan vierelle 
telahiomo v. 1959, missä paperikoneen telat nykyään 
hiotaan. : 


VOIMAOSASTO 


Vesivoimalaitos 

Anjalan kosken itärannalle Tampella rakensi voima- 
laitoksen v. 1921—22. Putouskorkeus on noin 10 m 
ja Kymijoen keskimääräinen vesimäärä 300 m3/sekun- 
nissa. Laitoksessa on 4 kpl makaavia Francis-turbiineja 
Tampellan omaa valmistetta ja 4 kpl ASEA-generaatto- 
reita a 3500 kVA. Voimalaitoksen teho on keskimää- 
rin 15.000 kW ja vuosituotanto 115.000.000 kWh. Lai- 
tos oli siis ennen Imatran voimalaitoksen rakentamista 
maamme suurin voimalaitos. 


Höyryvoimalaitos 

Laitos sijaitsee paperitehtaan vierellä ja rakennettiin 
samanaikaisesti paperitehtaan kanssa v. 1937—38. Täl- 
löin asennettiin kattilahuoneeseen 3 kpl Tampella- 
ketjuarinakattilaa 35 ilmakehän paineella lämpötilan 
ollessa 400 * C. Teho kattilaa kohti on 30 tonnia tun- 
nissa. Kattilahuoneesta saavat kaikki tehtaat tarvitse- 
mansa höyryn, jonka kokonaiskulutus on korkeapaine- 
höyrynä n. 620.000 tonnia vuodessa. 

V. 1956 rakennettiin laitokseen lisää yksi Tampella- 
Carlsson säteilykattila hiilipulveri- sekä öljylämmitystä 
varten. Myös haketta, sahajauhoa ja kuoria voidaan 
polttaa. Tämän kattilan paine on 64 ilmakehää, lämpö- 
fila 510 * C ja teho 60 tonnia/tunnissa. 

Sitä paitsi on käytössä yksi Stal-vastapaineturbiini 
64/1,5 ilmak. 14.000 kW sekä yksi vastapaine- ja lauh- 
deturbiini kytkettynä samaan generaattoriin. Viimeksi 
mainittu koneisto on Lavalin valmistetta. Lauhde- 
turbiinin teho 8.000 kW, generaattoriteho 14.300 kVA. 
Höyryvoimalaitos on kahden 6,3/110 KV:n muuntajan, 
yhteensä 50.000 kVA, kautta kytketty valtakunnan ver- 
koston 110 kV:n linjaan. 


Kartonkitehdas 

Nykyinen kartonkitehdas, jonka kohdalle vuosikym- 
menien kuluessa on sattunut monta perusteellista uu- 
distusta, sisältää kolme sylinterikonetta, joiden levey- 
det ovat 57", 82", ja 84". 82"-kone on varustettu 
yankeesylinterillä ja coating-laitteella. Kartonkitehtaan 
pääasiallinen raaka-aine on jätepaperi (kulutus v. 1960 
n. 30.000 tn), joka pumpataan nykyaikaiselta paperin- 
lajittelu- ja hajoitusosastolta tehtaan lajittelusysteemiin. 
Sitäpaitsi käytetään puoliselluloosaa sekä eräitä sellu- 
loosalajeja. 

Mainituista raaka-aineista tehdas valmistaa karton- 
kia sekä kiilloitettuna että kiilloittamatonta, joiden 
paino on 250—900 g/m?. Vuosituotanto on n. 35.000 
tonnia. 

Painavampaa kartonkia varten tehtaalla on liisteröi- 
misosasto, missä vesilasia tai tärkkelystä käyttäen liis- 
teröidään aina viiteen kartonkikerrokseen asti maksi- 
mipaksuus n. 5 mm. 


Kartongin jalostusosasto 


Jalostusosasto käsittää seuraavat laitokset: 

— Inkeroisten ulkopakkausosasto, jossa valmiste- 
taan vuosittain noin 7.000 ton kuljetuslaatikoita, pää- 
asiassa ruskeapintaisesta voimapahvista. 

— Inkeroisissa sijaitseva sisäpakkausosasto, jonka 
päätuotteena ovat valkopintaisesta kartongista valmis- 
tetut' moniväripainatuksella varustetut myymäläpak- 
kaukset. Tuotanto noin 1200 ton vuodessa. 

— Heinolassa vuonna 1961 toimintansa aloittanut 

Pahvinjalostusosasto. 


"Tambox"”-aaltopahvitehdas. Tehtaassa on S & S:n val- 
mistama aaltopahvikone leveydeltään 87 ' sekä kaik- 
ki laatikoiden valmistukseen tarvittavat painatus ja ko- 
telokoneet. Tehtaan tuotanto v. 61 tulee olemaan noin 
6.000 ton aaltopahvilaatikoita. 

Puoliselluloosatehdas 

Tehdas rakennettiin v. 1952—53. Se voidaan jakaa 
kolmeen osaan, kuorimo, itse tehdas ja kemikaliova- 
rasto, missä myöskin keittolipeäliuos valmistetaan. Itse 
tehtaan koneisto (1 kpl yhtäjaksoinen Paradia-keitin, 
2 kpl pesusuodatinta ja 2 kpl kuidutinta) on tarkoitettu 
n. 17.000 tonnin lehtipuupuoliselluloosan tai n. 14.000 
tonnin havupuupuoliselluloosan vuosituotantoa varten. 
Kuorimo on mitoitettu suurempaa tuotantoa silmällä 
pitäen ja työskentelee näin ollen ainoastaan kahdessa 
vuorossa. Lehtipuupuoliselluloosaa, (koivu) valmiste- 
taan NSSC-menetelmää käyttäen missä keittonesteenä 
on natronsulfiitti ja natriumkarbonaatti. Havupuupuoli- 
selluloosaa valmistettaessa käytetään keittonesteenä li- 
peää vähäisin rikkilisäyksin. Keittoaika on n. 19 min. 
lämpötilan ollessa 182 * C. Tällä hetkellä käytetään 
raaka-aineena melkeinpä yksinomaan ohutpuuta (män- 
tyä ja kuusta). 


Saha 


Vanha Tampellan saha, joka alkuaan oli tarkoitettu 
palvelemaan vain tehtaitten omaa tarvetta, on tuhou- 
tunut tulipalossa kaksi eri kertaa ja on aina raken- 
nettu uudelleen. Nykyinen kolmas saha toimii pää- 
asiassa vientisahana ja siinä on 3 kpl 24" pikaraamia 
kahdella linjalla. Sahaan liittyy myös höyläämö, 
joka valmistaa kaikkea rakennusalan höylättyä puuta- 
varaa. V. 1960 hankittiin kuorellisten sahatukkien kuo- 
rimakone Cambio -66. 

Höyläämön välittömässä läheisyydessä on puutava- 
ran keinokuivaamo kolmella kanavalla, jonka teho on 
15 std vuorokaudessa. Sahan vuosituotanto on yh- 
dessä vuorossa n. 6.500 std ja koko tuotantokapasi- 
teetti noin 8.000—9.000 std. 


Puoliselluloosatehdas 


Maatila 


Oy Tampella Ab:n Inkeroisissa omistama Pasilan 
maatilan viljelty pinta-ala on 80,48 ha. Mainitusta 
alasta suurin osa käytetään rehuviljelyyn, koska tila on 
karjatalousvaltainen. Tilan 35 lypsävää Ayrshire eläintä 
tuotti v. 1960 tarkastusvuonna 148.900 kg maitoa ja 
keskituotos oli 4.610 kg maitoa, 214 kg voirasvaa ja 


rasvaprosentti 4,6. Sianlihaa tuotetaan vuosittain n. 
3.000 kg ja porsaita 140 kpl. Tilan pienen kanalan 
tuotos on n. 1.500 munakiloa vuodessa. Erikoisuutena 
mainittakoon hanhet, ankat ja fasaanit, jotka tilalla 
myöskin kasvatetaan. Edellämainittujen lisäksi tuottaa 
tila vuosittain 30.000 kg vehnää, 10.000 kg kauraa, 
4.000 kg hernettä, 35.000 kg sokerijuurikasta, 20.000 
kg perunaa, jotka kaikki myydään. 


Inkeroisten työnjohtajakerho 
Heinolan Tampellaan tutustumassa 


Jo rakennusvaiheen aikana joutui moni Inkeroisten 
Työnjohtajakerhon jäsen tavalla tai toisella kosketuk- 
siin Heinolan Tampellaan, ja näinollen mielenkiinto 
Tampellan uuteen tuotantolaitokseen, sen toimintaan 
ja menestykseen on lähellä myös Inkeroisten työnjoh- 
tajakuntaa. Jatkuva eri osastojen välinen yhteistoiminta 
Inkeroisten ja Heinolan välillä antoi aihetta tehdä 
Työnjohtajakerhon puitteissa tutustumismatkan Heino- 
laan, itse tuotantolaitokseen ja sen työnjohtakuntaan. 

Tämä toteutuikin 29 pnä lokakuuta jolloin linia- 
autollinen Inkeroisten työnjohtajakuntaa lähti paikan 
päälle josta paljon on puhuttu ja mielipiteiden vaihtoa 
Inkeroisissakin käyty. Jos matkan päästä jotain oli ku- 
viteltu, niin tuskin kukaan oli kuvitellut Heinolan Tam- 
pellaa näin näyttäväksi kuin mitä se oli ja jossa taval- 
laan työ ja taide olivat sopivasti yhteen sulautuneena 
luoneet ulkonaisilta puitteiltaan varsin onnistuneen 
tuotantolaitoksen Kymijoen — yläjuoksulle Heinolan 
Rautsaloon. 


Vieraat otti vastaan Heinolan tehtaan sosiaalipääl- 
likkö O. Linnakko ja osa paikallisia työnjohtajia. So- 
siaalipäällikkö Linnakko toivotti Inkeroisista tulleet 
"vieraat" tervetulleeksi sekä kertoi samalla Heinolan 
Tampellan "historiaa" maapohjan ostosta ja rakennus- 
vaiheesta lähtien mainiten samalla, että Heinolan kau- 
pungin ja Tampellan välinen kanssakäyminen on ollut 
esimerkillistä molempia osapuolia tyydyttävää. Hän 
totesi, että jo nyt voidaan havaita vilkastumista kau- 
pungin toiminnassa ja osana siihen voidaan pitää uutta 
tuotantolaitosta ja sen tuomaa hyvinvointia paikkakun- 
nalle, eikä yksinomaan paikkakunnalle vaan koko 
maakuntaan raaka-ainehankintojen muodossa. 


Mielenkiintoisen ja hyvin järjestetyn tehdaskierrok- 
sen jälkeen nautittiin yhdessä oppaitten kanssa mau- 
kas päivällinen tehtaan ruokalassa. Samassa tilaisuu- 
dessa Inkeroisten työnjohtajakerhon puheenjohtaja M. 
Nykänen kiitti isäntinä toimineita oppaita sekä lausui 

KIRJALLISUUSMATINEA 


Inkeroisten Lions Club järjesti 19. 11. 61 edellisen 
vuoden malliin kirjallisuusmatinean Inkeroisten 
yhteiskouluun. K:rjakauppias Korjulan toime- 
liaisuuden ja järjestelykyvyn ansiosta tilaisuudessa 
esiintyivät niin nimekkäät kirjailijat kuin Hilja 
Valtonen, Mauri Sariola ja Leo Kalervo. 
Avajaissanoissa sosiaalipäällikkö A. V. Videnoja kä- 


Mauri 
Sariolan 


puheenvuoro 


hujakorokkeelle Mauri Sariola. Hän selvitteli suju- 
valla ja nasevalla tyylillään kirjallista taustaansa, 
kirjallisia virikkeitään sekä tuotantoaan. ”Ei hyvän, 
vaan huonon salapoliisiromaanin lukeminen antoi 
minulle sysäyksen poliisiromaanin kirjoittamiseen”, 
lausui kirjailija Sariola. Tämä tapahtui v. -56, jolloin 
suomalaisen salapoliisiromaanin pelto oli jäänyt ke- 
sannoksi. Siitä huolimatta julkaistiin runsaasti hei- 


mm.: Me jokainen olemme nähneet filmiesityksiä tä- 
män alueen rakennusvaiheista ja nyt voimme vain to- 
deta,' että työtä täällä on tehty ja jälki on sen mu- 
kaista, jota kelpaa vieraillekin näyttää. Samalla hän 
toivoi, että kanssakäyminen Inkeroisten ja Heinolan 
välillä jatkuisi niin että siitä on sekä virkistystä että 
hyötyä molemmille ja toivotti Heinolan Tampellalle 
hyvinvointia ja menestystä tulevaisuudessa. 

Päivällisen jälkeen tutustuttiin vielä asuntoalueisiin, 
Tamboxiin ja itse Heinolan kaupunkiin. 

Tämän tutustumiskäynnin merkeissä voidaan todeta, 
että on erittäin suotavaa lähempi tutustuminen niihin 
osastoihin, työnjohtajiin ja heidän pulmiinsa, jotka lä- 
heisesti, tavalla tai toisella vaikuttavat yhteistyöhön 
Inkeroisten ja Heinolan välillä. Inkeroisten Työnjoh- 
tajakerho kiittää Inkeroisten ja Heinolan tehtaitten 
johtoa tutustumiskäynnistä, sekä oppaina toimineita, 
jotka antoivat päivänsä vieraitten hyväksi. Matka oli 
virkistävä ja monessa suhteessa antoisa. 


MARTUVTI 

sitteli lyhyesti Lions Clubin toiminnan pääperiaat- 
teita ja tähdensi sitä merkitystä, joka lukijakunnal- 
le on henkilökohtaisen kosketuksen saamisesta kir- 
jailijoihin. Tervehdyspuheen päätyttyä trio (kanttori 
Seppä: flygeli, mestari Heikkilä: viulu, mestari Vuo- 
rimaa: sello) soitti Merikannon säveliä. 


konlaista käännettyä rikosromaanikirjallisuutta, ja 
siinä miltei poikkeuksetta joku nerokas yksityiset- 
sivä selvitti jutut. Käytännössä rikosten selville saa- 
minen on kuitenkin koulutetun poliisikunnan työn 
tulosta; tästä lähtökohdasta komisario Susikoski sai 
alkunsa. Edelleen kirjailija Sariola mainitsi saaneen- 
sa aina aulista apua oikeuslaitokselta halutessaan 
esim. tarkistaa asiatietoja yms. 


Leo 
Kalervon 


vuoro 


Kirjailija Kalervo, jota pidetään nuoren polven 
lupaavimpiin kirjailijoihin kuuluvana, puhui ai- 
heesta ”Ajankohtaisuuden kirous”. Hän vertasi ajan- 
kohtaisuutta tavoittelevaa kirjailijaa ihmiseen, joka 
kiirehtii rautatieasemalle tai bussipysäkille ja on 
niin palavissaan, ettei ehdi pysähtyä edes hengäh- 
tämään. ”Niin minäkin”, sympaattinen kirjailija 
jatkoi, ”yritin mukaan modernismin siniseen bus- 
siin, pasifismin harmaaseen vaunuun ja myös epä- 
kansallisuuden vaunuun, joka on kansallisen Kirjal- 
lisuuden säilymisen vahvin turva.”, Mutta lopulta 
käy niin, ettei ajankohtaisuuden kynsissä läähät- 
tävä ehdi pysähtyä tarkkaamaan tilannetta, vaan 
menee aikataulusta edelle ja kadottaa oman itsensä. 
Luovalla kirjailijalla sitä vastoin on parempi osa: 
hän voi nousta bussista ja jäädä odottamaan. 


Hilja 
Valtonen 
piti 
räiskyvän 
pakinan 


Väliajan jälkeen, jolloin yleisö voi kahvitarjoilun 
lomassa hankkia itselleen kyseisten kirjailijoitten 
nimikirjoituksin varustettuja teoksia, kirjailija Hilja 
Valtosella oli puheenvuoro. Kukapa meistä ei olisi 


innostuneena seurannut ”painosten herrattaren” 
pirteiden tyttölasten vaiheita, oikeastaan ne ovat 
viehättäneet jo kolmea sukupolvea eikä niiden veto- 
voima ole vuosien mittaan vähentynyt. Hieman har- 
vemmat meistä kai ovat panneet merkille, että uu- 
sien ylioppilaiden kaunis tapa viedä osa ruusuistaan 
sankarihaudoille on ”Opettajan villikon” innoitta- 
ma. — ”Joka härjillä kyntää, se härjistä puhuu”, 
sanotaan. Hilja Valtosen nk. kasvattava pakina liik- 
kuikin taas tutussa kansakouluympäristössä, onhan 
hän omien sanojensa mukaan kansakoulunopettaja 
klo 8—19 ja kirjailija klo 19—24. Kuulimme, kuinka 
köpelösti saattaa käydä, kun kansakouluntarkastaja 
eläkepäivillään rupeaa valokuvaajaksi ja saapuu 
raittiusviikolla ikuistamaan entisiä tarkastettaviaan. 
Tulos eli oppilaiden aineet olivat vähän samaa laa- 
tua kuin se vastaus, jonka muuan toinen opettaja 
sai tiedustellessaan luokaltaan pitämänsä. raittius- 
esitelmän päälle, minkä vuoksi raittiusviikkoa vie- 
tetään. Vastaus näet kuului: ”Raittiuren muistoks.” 
Miellyttävän tilaisuuden lopuksi kirjakauppias 
Korjula kiitti esiintyjiä ja yleisöä, jota valitettavasti 
oli verraten vähän, osaksi kai liukkaan kelin takia. 


— kvk — 


ts 111090!9.. AL an SK a Ma ahmia 


Rouvien ahkerien käsien tuotteita 
oli myyjäisissä värikäs kokoelma. 


Myyjäisten leivonnalspöytä odottaa 
ostajiaan. Kuva alh. 


Ripeästi toimivan Tampellan virkailijain rouvien 
tompeluseuran joulumyyjäiset olivat tehtaan ker- 
hossa marrask. 16. päivän iltana. Ahkerat rouvat oli- 
vat ompeluiltoinaan valmistaneet edustavan kokoel- 
man monenlaisia käsitöitä ja näppäriä käyttöesi- 
neitä. 

Myyntipöydillä tekivät hyvin kauppansa kauniit 
sohvatyynyt, pannunmyssyt, kudotut sukat ja lapa- 
set. Olipa käsitöiden joukossa kaksi kaunista pöy- 
tälamppuakin. Herkulliset leivonnaiset myytiin lop- 
puun 20 minuutissa sillä myyjäisissä oli yleisöä run- 
saasti ja ostohalu oli erittäin hyvä. Ompeluseuran 
rouvat pyytävät kiittää kaikkia niitä Inkeroisten 

Tampellan Inkeroisten 
tehtaitten työväestön 
avustuskassa 


Inkeroisten tehtaitten työväestön avustuskassan 
vaalikokous pidettiin tehtaan kerhossa 15. 11. 61. 
Kokoukseen osallistui 120 kassan jäsentä. Kokouksen 
avasi kassan pj. Vilho Torniainen. Kokouksen pu- 
heenjohtajaksi valittiin Erkki Laurila ja sihteeriksi 
Erkki Piipponen. Todettiin kokouksen laillisuus ja 
päätösvaltaisuus. 

Äänten laskijoiksi valittiin M. Peräkasari, A. Kii- 
veri ja Usko Koponen sekä pöytäkirjan tarkastajiksi 
Heimo Einola ja Yrjö Koivisto. 

Kokouspalkkiot päätettiin pitää entisellään. Tilin- 
tarkastajiksi valittiin Erkki Laurila ja Niilo Hohti 
sekä varalle Olavi Mänttäri ja Eino Ääpälä. 

Kassan hallitukseen valittiin uudelleen erovuoroi- 
set Vilho Torniainen 64 äänellä, Martti Karhima ja 
Lauri Helminen 63 äänellä. Lisäksi saivat ääniä seu- 
raavat Jaakko Ruohola, Martti Kemppi ja Sulo 
Parkkila. 

Varajäseniksi hallitukseen valittiin: Usko Koponen 
58, Vilho Lakka ja Arnold Siven 57, Veikko Huovila 
ja Kaino Nykänen 56 äänellä. Lisäksi saivat ääniä 
seuraavat: Veikko Perälä, Pentti Tykkä, Eino Mot- 
turi, Erkki Vihavainen, Martti Huhtinen, Tyko Uk- 

liikkeitä, jotka lahjatavaralla ja alennuksilla avus- 
tivat myyjäisten onnistumista. Samoin lausutaan 
kiitos niille, jotka avustivat myyjäisiä käsitöillä, 
vaikka eivät kuulukaan varsinaiseen ompeluseu- 
raan. 

Me puolestamme kiitämme Tampellan virkailijain 
rouvien ompeluseuran kaikkia ahkeria jäseniä siitä, 
että olette keskuudessanne panneet alulle uuden 
vapaaehtoisen sosiaalisen huoltotyön Tampellan 
väen piirissä. Aivan samoin kuin yhteiskunnallisen 
ja myös teollisuuden lakisääteisen sosiaalityön rin- 
nalla vapaaehtoinen sosiaalityö näyttelee perin huo- 
mattavaa osaa ja täydentää lain puitteissa suori- 
tettavaa sosiaalityötä, samoin tarvitaan jokaisella 
paikkakunnalla paikallisia huoltotyön tekijöitä. Tie- 
tääksemme teidän huoltotyönne kohdistuu Tampel- 
lan ja muidenkin paikkakuntamme vanhuksien ja 
puutteessa elävien perheiden hyväksi Tahdotte 
muistaa myös Sippolan kunnalliskodissa eli oikeam- 
min sanottuna vanhojen kodissa elämänsä ehtoo- 
puolta viettäviä niitä kanssasisariamme ja veljiäm- 
me, joiden elämän polku on ollut niin kova, että 
heillä ei ole muuta kotia. Siksipä ompeluseuratoi- 
minta ei ole vain rouvasväen ajanvietettä hyvien 
kahvikuppien äärellä, vaan se on uhrautuvaa rak- 
kauden työtä aatteellisella pohjalla. Näin asiaa aja- 
tellen ja tältä pohjalta lähtien työllänne on jatku- 
vuutta sekä sellaista aatteen jaloutta, joka tekijäl- 
leen antaa parhaan tyydytyksen. 

kola, Oiva Kiviharju, Arnold Kariniemi, Onni Re- 
lander, Mauno Lomperi ja Olavi Mänttäri. 
/ Työnantajan edustajiksi tulivat entiset Gunnar 


Hartman, Vilho Seppälä sekä varalle Urho Puonti ja 


Erkki Piipponen. 
Kuten jo yllä tuli mainituksi oli mukana 120 kas- 


san jäsentä päättämässä kassan tulevan vuoden toi. 
minnasta. Tämä on jäsenten mukana olon uusi lois- 
tava ennätys, joten voimmekin todeta kassan jä- 
senten tuntevan suurta mielenkiintoa kassaa ja sen 
toimintaa kohtaan. 


Ainoa tapa liikkua eteenpäin liike-elämässä on haluta jotakin, min- 
kä voi saavuttaa ponnistelemalla. 
(English Digest) 
* * * 


Kukaan ei saa suurta aatetta, ellei hän ole rentoutunut, eikä ku- 
kaan saa suurta aatetta, jos hän on alituiseen rentoutunut. 
(English Digest) 
* * * 


Lontoolainen Archibald Parfitt tuomittiin varkaudesta, mutta hän 
Pyysi tuomarilta mahdollisimman lievää rangaistusta selittäen: 
"Kansakunnan elintaso on nousussa ja minäkin toivoisin pääseväni 
osalliseksi yleisestä hyvinvoinnista”. 
(Farmand]) 
* * * 


HEINOLASTA 


”Ia valkeus loistaa 
pimeydessä ja 
pimeys ei sitä 


käsittänyt.” 


Joh. 1:5 


Ei vain kaunistukseksi ja silmien iloksi sytytetä jouluaikana kynttilöitä kodeissa ja 
pyhäköissä. Nekin tahtovat tulkita jotain Joulun sanomasta, sanomasta Hänestä, 
joka on sanonut itsestään: "Minä olen maailman valo.” Joulun valo pakottaa aina 
ihmistä tutkimaan itseään. Aikaisemmin ehkä uskottelimme itsellemme, että olimme 
erinomaisia, mutta nyt Joulun valo paljastaakin meille kuinka itsekkäitä ja rakkau- 
dettomia me olemmekin olleet. Suorastaan sydämemme on epävireessä kaikista vas- 
taväitteistämme huolimatta. Jouluna tahtoisi Jumalamme virittää sydämemme uudel- 
leen. Millä hän sen virittää? Omalla lahjallaan, seimenlapsella ja Hänen valollaan. 
Hänen elämänsä, sanansa, tekonsa ja kuolemansa osoittavat meille mitä tosi rakkaus 
on. Ja missä tätä rakkautta on, siellä on oikeaa joulurauhaa ja hyvää tahtoa ihmisten 
kesken, siellä on valoa ja iloa, vaikka ulkonaisesti majamme olisikin matala. 

Mutta Joulun valo ei sano ainoastaan: "Katso ihmistä!” — Katso millainen sinun 
pitäisi olla, mutta et ole!” Se sanoo myös: "Katso Jumalan tarkoitusta sinuun nähden, 
ihminen, että sinä löytäisit rauhan ja hänen armonsa kautta tulisit hänen pelasta- 
makseen!” 

Joulun valolla on sanomansa meillekin rauhattoman ajan ihmiset. Se puhuu rak- 
kaudesta, joka tuli tänne meidän maailmaamme antaakseen kaiken anteeksi ja uudis- 
taakseen kaiken ja lahjoittaakseen sitten oikean joulurauhan meille rauhattoman 
ajan ihmisille. , : 

Jos meille kelpaa joulunlapsen tarjoama joulurauha, tulemme surevalle lohdutuk- 
seksi, heikolle voimaksi ja horjuvalle tueksi, ja siellä missä me astumme esiin, tulee 
valoisampaa, lämpimämpää ja helpompaa ihmisille elää. 


Heikki Toivonen 


SIAN JAY SIN IN IN JANAN AVN 

Kuorma-autot kuljettavat tehtaan raaka-ainetta koivupuunippuja kuori- 
mon pukkinosturin alle. 


Nosturin kääntyvän kuormauselimen avulla lasketaan koivupuunippu 
kohti kuorimon katossa olevaa aukkoa ja edelleen sen alla olevaan 
kuorintataskuun. 

Nosturin ajajat Kauko Rissanen ja Tauno Mäkelä ''leipäpuunsa oksalla 
työvuorojen vaihtuessa. 


Nosturi on lenkkiensä avulla ottanut kuormasta 10—14 m3 suuruisen koivupuunipun, nostanut 
sen ja on juuri siirtämässä sitä kohti kuorimon kattoa. 


Korkealla palkkien päällä oleva 
pukkkinosturi. Rungon päällä on ko- 
nehuone ja sen alla ohjaamo ajajien 
työskentelypaikka. 

PUUNIPUT 


NOUSEVAT 


KUORIMOON 


Työ käy, kone liikkuu, puuniput nousevat, painu- 
vat kuorimon uumeniin ja kuljetusautot tyhjenevät. 
Tässä lyhyesti sanottuna se, josta seuraavassa aiom- 
me lukijoille kertoa. 


Heinolan kartonkitehtaalla kuorimorakennuksen 
päässä tapahtuvan nippujen noston kuorimoon, 
joko autoista tai käsivarastosta tapahtuu penkki- 
nosturin avulla, jota yksi mies työvuorossa hoitaa. 
Työtä tehdessään hän istuu korkealla nosturin oh- 
jaamossa ja tirkistelee täältä korkeuksista ohjaa- 
mon lattiaikkunnan kautta työaluettaan nosturisil- 
lan pilareiden välissä, 


Silloin kun Heinolan tehtaan kuorimon puuvaras- 
ton nosturisillan palkkeja valettiin, oli tulevan nos- 
turin ajajiksi nimetty kaksi miestä, rakennustyö- 
maan henkilöauton kuljettaja Kauko Rissanen ja 
traktorin ajaja Tauno Mäkelä. Heti kun nosturin 
osia alkoi saapua Heinolaan, siirtyivät molemmat 
ajajiksi nimetyt miehet tulevalle työalueelleen ja 
aloittivat nosturin asennustyöt yhdessä kahden lait- 
teen toimittaneen Kone Oy:n asentajan kanssa. Tu- 
tustuminen koulutusmielessä tulevaan uuteen teh- 
tävään oli alkanut. 


Kun eräänä marraskuun päivänä kävimme työ- 
vuoron vaihtumisen aikaan näitä korkealla työs- 
kenteleviä miehiä tapaamassa ja heidän hoidossaan 
oleviin laitteisiin ja suorittamaansa työhön tutus- 
tumassa, muistui siinä ensinnä mieleen nosturin 
asennusvaiheen ajat: 


Tuo iso painava nosturin runko nostettiin yhtenä 
kappaleena tänne ylös valettujen palkkien kiskojen 
päälle. Kahdella suurella rakennustyömaan PH- 
nosturilla sen nosto onnistui. Konehuone ja ohjaa- 
mo kasattiin osista täällä ylhäällä palkkien ja ko- 
neen rungon päällä, kertoili työtovereista vilkkaam- 
pi Kauko Rissanen, joka oli työvuoroaan päättä- 
mässä. Hän jatkoi edelleen... 


Kyllä tähän korkealla työskentelyyn ja etenkin 
täällä liikkumiseen oli totuttava. Aluksi, etenkin ko- 
neen kasaamisen aikoihin paikka tuntui perin kor- 
kealle, mutta nyt kun olemme tottuneet, olemme 
tulleet ”lähemmäksi maata”. Vaikka kyllä täältä 
edelleen yhtä hyvin näkyy yli koko laajan tehdas- 
alueen ja kauas sen ympäristöön, aina tuonne Löy- 
sinselälle ja kaupungin vesitornille saakka toisessa 
suunnassa. Tässä mielessä työpaikka on mielenkiin- 
toinen. 


Kun laitteet oli saatu kuntoon aloitettiin heti 
koeajot. Kun ensikerran asetuimme nosturin oh- 
jaamoon, tuntui kuin olisi ollut peräti lentokoneen 

ohjaamossa. Tosin syöksyjen ja kaartojen tekoon 
tällä laitteella ei ollut mahdollisuutta, piti ruveta 
opettelemaan puunippujen nostamista, kuljettamis- 
ta- ja niiden laskemista alas kuorimon kattoluuk- 
kujen kautta niistä kolme metriä alempana oleviin 
kuorimataskuihin. Ohjaamossa olevien ”keppien” 
avulla laitteen siirtyminen eteen, taakse ja sivulle 
sekä nipun nosto, lasku ja kääntäminen voitiin to- 
teuttaa. 


Alkoivathan ne niput nousta, kun keppien käsit- 
telyyn ja tarkkaan etäisyyden arviointiin oli ensin 
tottunut. Tähän saakka on nippuja ehditty nostaa 
aika paljon. 40—60 10—14 m3 suuruista nippua siir- 
retään kuorimoon yhden työvuoron aikana. 


Ohjaamokoppia katsellessamme totesimme sieltä 
olevan itodella hyvän näkyväisyyden. Varsinainen 
aiolasi oli ohjaamon pohjassa, josta ajaja näkee 
suoraan alas. Sivu- ja etuseinä ovat lasia ja myös 
ohjaamon ttakaseinässä on ikkuna. Katossa ei ole 
lasia, mutta eihän sinne tarvitsekaan nähdä, me- 
hän olemme täällä ”korkeimmalla pukilla” tarinoi 
Rissanen. 


Varsinaisesta työn suorittamisesta puhuessamme 
todettiin, että yhteistoiminta työn sujumiseksi pi- 
tää olla hyvä sekä alamiesten kanssa, jotka kiin- 
nittävät vaijerit nippujen ympäri joko käsivaras- 
tossa tai auton lavalla, sekä toisaalta taas kuori- 
mossa työskentelevien kuorijoiden kanssa. Heidän 
antamansa merkit määrittelevät ajajien työn suo- 
rittamisen. Kun kattoluukku aukeaa jonkin kuori- 
mon katossa olevan kuuden aukon päältä, silloin 
tiedetään ohjaamossa, että tyhjentynyt kuorima- 
tasku odottaa uutta nippua. Luukut ja muut lait- 
teet ovat ainakin tähän mennessä pysyneet ehjinä 
nippujen kolhaisuilta, mutta eihän sitä koskaan 
tiedä ... Erikoisesti meitä tuolta ylhäältä elämää ja 
liikennettä tehdasalueella katsellessamme huoles- 
tuttaa nippujen nostoalueen kautta liikkujat. Liik- 
kumisesta ja varovaisuudesta on varoitettu, mutta 
jokaisen tällä alueella liikkuvan on itsensä myös 
varottava ja katsottava. — Katumiselle ei ole mah- 
dollisuutta, sillä iso koivupuunippu on painava. 


Molemmat ajajat totesivat, että työ on mielen- 
kiintoista, siinä ei ole kuolleita hetkiä, aina tapah- 
tuu jotakin. Kun he lisäksi totesivat hyvin viihty- 
vänsä tässä uudessa ammatissaan, jossa tosin ajo- 
tie entiseen ammattiin verrattuna on lyhyt, mutta 
jossa automiehen ammatista poiketen voi ajella 
myös ylös—alas suunnassa, voimme päättää kerto- 
misen Heinolan tehtaalla määrättyä tehtävää hoi- 
tavien kahden miehen ammatista. 


Avustuskassan toiminta alkoi 
Heinolassa 


Tampellassa on sairausavustuskassatoiminnalla 
vanhat perinteet, perustivathan esimerkiksi Inke- 
roisten tehtaitten työntekijät Hautaus- ja Sairaus- 
apukassan jo vuonna 1898. 


Vuonna 1942 annetun avustuskassalain mukaisia 
avustuskassoja. perustettiin yhtiön piiriin neljä, 
joista kolme on toiminut Tampereen tehtaitten pii- 
rissä ja yksi Inkeroisissa. 


Kun Heinolan tehtaitten piiriin päätettiin 13. 11. 
1961 perustaa oma avustuskassa, ovat myös Heino- 
lassa asuvat Tampellan työntekijät toisten tampel- 
lalaisten tavoin tulleet avustuskassatoiminnan pii- 
riin. Ensi vuoden alusta voivat he saada ne edut, 
jotka avustuskassa sääntöjensä mukaan voi sairau- 
den kohteeksi joutuneelle antaa. 


Neuvottelukokous avustuskassa-asiasta 


Oy Tampella Ab:n Heinolan tehtaitten työnteki- 
jät kokoontuivat ensi kerran neuvottelemaan avus- 
tuskassan = perustamiskysymyksestä lokakuun 18 
päivänä 1961. Neuvottelutilaisuudessa, jossa oli saa- 
puvilla runsaasti Heinolan tehtaitten työntekijöitä, 
selosti sosiaalipäällikkö Linnakko sairausavustus- 
kassatoimintaa maassamme ja erikoisesti Tampel- 
lan piirissä avustuskassatoiminnassa omaksuttuja 
menettelytapoja. 

Tilaisuudessa käytiin läpi kassan sääntöehdotus, 
josta m.m. kävi ilmi, että työntekijöiden kassalle 
maksamien jäsenmaksujen ohella myös yhtiö mak- 


Oy Tampella AB:n Heinolan Teh- 
taitten —Avustuskassan hallitus en- 
simmäisessä kokouksessaan. Pöydän 
päässä selin hallituksen puheenjoh- 
taja Onni Martikainen. Hänestä va- 
semmalle sihteeri ja kassanhoitaja 
Matti Bruun. Pöydän fakana vasem- 
malta Eino Katajamäki, Reino Lind- 
fors, Matti Ahola, Atso Uotila, Esa 
Pesonen ja Aune Hihnala. Oikealla 
edessä Olavi Linnakko, hänen ta- 
kanaan hallituksen varapuheenjoh- 
taja, Aarne Virsu, äärimmäisenä oi- 
kealla Taisto Värrälä. 


saa kassalle kannatusmaksuna yhtä suuren erän 
kuin jäsenet jäsenmaksuna yhteensä. 

Sääntöehdotuksen monet kohdat antoivat aiheen 
keskustelulle, mikä parhaiten selvitti paikalla olleille 
perustettavana olevan avustuskassan toimintaa. 

Kokouksessa, jossa puheenjohtajana oli pääluot- 
tamusmies Onni Martikainen ja sihteerinä kuidut- 
taja Teuvo Kolkka, päätettiin yksimielisesti ryhtyä 
toimenpiteisiin avustuskassan perustamiseksi Tam- 
pellan Heinolan tehtaitten piiriin. Kassan perusta- 
misasiaa hoitamaan ja yhtiön kanssa perustamis- 
kirjan allekirjoittamaan valittiin seuraava toimi- 
kunta: Olavi Linnakko, Onni Martikainen, Taisto 
vVärrälä, Kauko Rissanen, Antti Nurminen, Reino 
Lindfors ja Aleksanteri Laine. Toimikunta sai tehtä- 
vänsä suoritetuksi niin, että kassan säännöt vahvis- 
tettiin Sosiaaliministeriössä 8. 11. 1961. 


Varsinainen perustamiskokous 

Marraskuun 13 päivänä 1961 pidettiin Heinolan 
tehtaitten ruokalassa varsinainen avustuskassan 
perustamiskokous. Kokouksen avauksen suoritti 
Onni Martikainen. Puheenjohtajaksi valittiin Kauko 
Rissanen ja sihteeriksi Santeri Lumiaro. Kokoukses- 
sa päätettiin yksimielisesti perustaa Sosialiministe- 
riön marraskuun 8 päivänä 1961 vahvistamien sään- 
töjen mukainen Oy Tampella Ab:n Heinolan Teh- 
taitten Avustuskassa-niminen avustuskassa, jonka 
toiminta päätettiin aloittaa heti, kun kassa on re- 
kisteröity ja sen jäsenmäärä on vähintään 300 hen- 
keä. 

Rouvia Pelastakaa Lapset Heinolan 
osasto ry:n perustamiskokouksessa 
Tampellan Heinolan tehtaan ruoka- 
lassa. 


Pelastakaa Lapset Heinolan osasto r.y:n 
alaosasto Tampellan piiriin 


Pariinkymmeneen nouseva ryhmä Tampellan Hei- 
nolan tehtaitten palveluksessa olevien rouvia oli 
lokakuun lopulla kokoontunut Rautsalon ruokalapa- 
rakkiin keskustelemaan Pelastakaa Lapset Heinolan 
osasto r.y:n alaosaston perustamisesta Tampellan 
piiriin. Ajatus osaston perustamisesta sai lämpimän 


= vastaanoton ja yksimielisesti päättivät läsnäolevat 


aloittaa mainitun osaston toiminnan. Päätös oli si- 
käli merkittävä että aloitettu toiminta oli ensim- 
mäinen Tampellan Heinolan tehtaitten piirissä ole- 
vien rouvien keskuudessaan aloittama toiminta- 
muoto. 

Tilaisuuden avauksen suoritti rva Terttu Huttu- 
nen, joka aikaisemmin on ollut mukana yhdistyksen 
toiminnassa, kuuluen hallitukseen. Mainitun osas- 
ton puheenjohtaja sosiaalisihteeri R. K. Luukkonen 


käytti seuraavan puheenvuoron, jota ennen hänen 
aloitteestaan oli yhteinen laulu saatu kaikumaan 
kokoushuoneessa. Hän kertoi Pelastakaa Lapset lii- 
ton toimintamuodoista ja osaston toiminnasta Hei- 
nolassa. 

Välillä nautitun, yhtiön tarjoaman, kahvin aikana 
kertoili sos.pääll. Linnakko niistä vapaaehtoisista 
toimintamuodoista, jotka Heinolan tehtaan henkilö- 
kunnan piirissä on saatu alkuun. Hän totesi tällais- 
ten toimintamuotojen kohdistuvan etupäässä nuo- 
risoon. Tätä työtä nyt perustetun osaston työ tulee 
omalta osaltaan täydentämään. 

Kahvin jälkeen keskusteltiin osaston perustami- 
sesta ja mahdollisista toimintamuodoista. Puheen- 
johtajana kokouksessa toimi rva Huttunen ja sih- 
teerinä rva Ritva Engblom. Heidän lisäkseen valit- 


riit mata na ak a R anna namm 


Kassan hallituksen jäsenten palkkioksi määrättiin 
250 markkaa puheenjohtajalle ja 150 markkaa muil- 
le hallituksen jäsenille kokoukselta. 

Hallituksen vakinaisiksi jäseniksi valittiin seuraa- 
vat: Aune Hihnala, Onni Martikainen, Santeri Lu- 
miaro, Reino Lindfors, Aarne Virsu, Veikko Soini- 
nen, Kauko Rissanen, Atso Uotila ja Eino Kataja- 
mäki. Yhtiön puolesta ilmoitettiin vakinaisiksi edus- 
tajiksi hallitukseen Bertel Engblom ja Olavi Lin- 
nakko. 

Varajäseniksi valittiin: Taisto Värrälä, Matti Aho- 
la, Reino Salomäki, Tuomo Keskiivari ja Esa Peso- 
nen. Yhtiö ilmoitti varajäseniksi hallitukseen Reino 
Iso-Aholan ja Matti Bruunin. 

Tilintarkastajiksi valittiin Timo Koskinen ja 
Kyösti Paunisaari ja heidän varamiehikseen Kalle 

Kosunen ja Johannes Patjas. Hallitukselle annettiin 
valtuudet ryhtyä tarpeellisiksi katsomiinsa toimen- 
piteisiin kassan toiminnan alulle panemiseksi. 


Hallituksen kokous 

Oy Tampella Ab:n Heinolan Tehtaitten Avustus- 
kassalle valittu hallitus kokoontui ensimmäiseen ko- 
koukseensa 14. 11. 61. Sos.pääll Linnakon avattua 
kokouksen valittiin Onni Martikainen avustuskassan 
hallituksen puheenjohtajaksi, Aarne Virsu varapu- 
heenjohtajaksi, Matti Bruun sihteeriksi ja kassan- 
hoitajaksi sekä Reino Iso-Ahola kirjanpitäjäksi. 
Avustuskassaan hyväksyttiin 319 jäsentä. Jäsenistön 
hyväksymistä kassaan jatkettiin seuraavassa halli- 
tuksen kokouksessa, minkä jälkeen kassan jäsen- 
määrä nousi lähelle neljääsataa. 

Jatk., siv. 45 


tiin toimikuntaan, joka tulee toimimaan yhdysren- 
kaana, rouvat Hilkka Klemetti, Airi Kivimäki, Helmi 
Setskin ja Anna-Maija Perttola. Sovittiin, että en- 
nen joulua kokoonnutaan joka toinen viikko ja jou- 
lun jälkeen kerran kuukaudessa. 

yhdessäolo tapahtuu etupäässä käsitöiden teon 
merkeissä, myös esitelmöitsijöitä pyritään saamaan 
tilaisuuksiin. 

Perustettu osasto toivoo, että se voi omalla pa- 
noksellaan olla mukana siinä lapsiin kohdistuvassa 
sosiaalisessa työssä, jota Pelastakaa Lapset T.Y. 
tekee. 


Mikä on Pelastakaa Lapset r.y? 


Oheisena pyritään antamaan vastaus tähän kysy- 
mykseen. 

— Tiedätkö, että Suomessa tuhannet eri-ikäiset lap- 
set ovat joutuneet kodittomiksi vaikeiden sosiaa- 
listen olosuhteiden, vanhempien sairauden, kuo- 
leman tai avioeron vuoksi. 

— Yhteiskunnalle on tärkeää, että nämä lapset 
huolletaan siten, että he eivät täysikasvuisiksi 
ehdittyään epäsosiaalisina yksilöinä rasita yh- 
teiskuntaa. 

— Jokaisen lapsen normaalin kehityksen edellytyk- 
senä on hyvä koti. Oikein valittu sijaiskoti takaa 
kodittomalle lapselle onnellisen tulevaisuuden. 

— Pelastakaa Lapset r.y. on ainoa järjestö maas- 
samme, jolla on lastensuojeluasetuksen mukai- 
nen valtuutus sijoittaa huoltoa vailla olevia lap- 
sia heille sopivaan hoitoon. 

— Liitto pyrkii laatimaan jokaista hoitoonsa uskot- 
tua lasta varten huoltosuunnitelman, joka par- 
haiten vastaa kunkin lapsen erikoisia tarpeita. 


— Liitolla on toimintaohjelmansa puitteissa mah- 
dollisuus sijoittaa lapsi joko ottolapseksi, jolloin 
hän siirtyy uuden perheen lailliseksi jäseneksi 
tai kasvattilapseksi, jolloin suhde omaan per- 
heeseen säilyy. Tarvittaessa sijoitetaan lapsi hä- 
nelle sopivaan erikoislaitokseen. 

— Liitto pitää jatkuvasti huolta kasvatuskodeissa ja 
erikoislaitoksissa olevien lasten terveydellisestä 
huollosta. 

— Vastuu kaikesta sijoitus- ja valvontatoiminnasta 
on asianmukaisen erikoiskoulutuksen saaneilla 
virkailijoilla. 

— Vapaaehtoisina työntekijöinä osatehtävien suo- 
rittajina on noin 600 paikallista asiamiestä, joita 
työn vaatimusten mukaisesti ohjataan. 

— Kotien rikkoutumisen estämiseksi pyritään vai- 
keuksissa oleville perheille antamaan aineellista 
ja henkistä tukea. 

— Liitto omaksuu jatkuvasti uusia työmuotoja ja 
toimintatapoja, jotka takaavat parhaan tuloksen 
jokaiselle yksityiselle lapselle ja perheelle, sekä 
siten koko maan sosiaaliselle huollolle. 

— Liitto on valmistautunut hoitamaan laajenevan 
toimintakenttänsä nykyajan lastensuojelutyön 
yhä kehittyvien vaatimusten mukaisesti ja tar- 
vitsee tässä meidän kaikkien tuen. 

Ei ole kyetty poistamaan sitä inhimillistä hätää, 
mitä monet yksinäisiksi joutuneet lapset kokevat. 
He katsovat suurin lapsen silmin tuskaisina: Kuka 
auttaa minua, kuka ottaa minut hoitoonsa. Tämän 
näyn edessä perustettiin Heinolaan v. 1957 Pelasta- 
kaa Lapset Heinolan osasto r.y. kertoi sosiaalisih- 
teeri, yhdistyksen puheenjohtaja R. K. Luukkonen. 
Nyt Tampellan rouvien keskuuteensa perustama 
alaosasto on tervetullut lisä yhdistyksemme toimin- 
taan. 


JYRÄNKÖLÄN TYÖ KOHDISTUU 
HEINOLASSA MYÖS VANHUKSIIN 


Iloinen puheensorina täyttää Työkeskus Jyränkö- 
län toimitalon Syrjälän salin. On keskiviikko. Kello 
lähenee kolmeatoista. Vanhuksia, kaikenikäisiä, 65 
—85 vuotisia saapuu jatkuvasti. On ryhdikkäitä, var- 
moin askelin käveleviä, mutta myös horjuvin jaloin 
hoippuvia. Kaikilla on kuitenkin miellyttävän odo- 
tuksen vilke silmäkulmassa ja hymyn kare suupie- 
lessä. — Saadaanhan jälleen kokoontua yhteiseen 
keskiviikkotuokioon. Ja se on juhla. Sen huomaa 
kerholaisten asusteistakin. Tuossa vanhus korkea- 
kauluksiseen samettipuseroon pukeutuneena, tuossa 
musta silkkinen kirkkoliina. Miehet ovat pyhäpuki- 
missaan ja naispuolisilla järjestään juhlakostyymi. 


— Miten paljon teitä täällä on? tiedustelee Tam- 
pella Tänään-lehden reportteri Kultakerhon johta- 
jalta, opettaja Toini Laitisel ta. 


— Kerhoomme kuuluu yli 100 vanhusta. Tavalli- 


sesti heitä on näissä yhteisissä keskiviikkotuokioissa 
läsnä keskimäärin 80. Mutta meillä on kerhomme 
puitteissa myös paljon muutakin kuin nämä yhte:s- 
tilaisuudet. Oikeastaan jokaisena viikon arkipäi- 
vänä kokoontuu joku ryhmä. Maanantaisin on aa- 
mupäivällä naispuolisille työkerho, jossa paikataan, 
parsitaan, leikataan matonkuteita jne. Iltapäivällä 
taas kokoontuvat miespuoliset puutöitten ja luutien 
valmistamisen merkeissä. Tarkoituksena on mm. 
saada joulumyyjäisiin valmiiksi kaksi kaunista kei- 
nuhevosta. Tiistaisin kokoontuu Kultakuoro, jossa 
lähes 30 lauluäänensä ja nuottikorvansa säilyttä- 
nyttä vanhusta laulaa. Torstaina kokoontuvat muo- 
vailijat ja keramiikan harrastajat ja perjantaina 
piirakanpaistajat. Näin yritämme saada vanhuksien 
elämään vitalisuutta ja tarpeellisuuden tuntua. 

— Entä miten ehditte ja johdatte kaiken? — Ky- 
symyksemme osoitimme opistonjohtaja Tuure La i- 

Kultakerhon leipojamestarit valmis- 
tavat — viikottaisena — leipomapäivä- 
nään monisatamäärin Karjalan piira- 


Kultakerhon työryhmä paikkaus-, parsimis- ja matonkuteitten leikkaa- dy joita kaupunkilaiset atKku- 
mispuuhassaan. — Työpalkan saavat vanhukset itselleen. suut" halukkaasti ostavat tukien tä- 
ten vanhusten taloudellistakin ase- 


maa. 


Kultakerho refkeilee ja matkailee 
usein. Tässä ollaan Mikkeliin tutus- 
tumassa, jolloin mm. päästiin piis- 
pan vieraaksi. 


Kultakerhon muovailu on ennen kaikkea terapiaa sormien notkistami- 


seksi. Mutta siinä samalla syntyy kyllä kauniita potteja ja muita savi- 
esineitä. 


Kultakerho tavanmukaisessa keskiviikkotuokiossaan. 

tiselle, joka hoitelee kultakerholaisten organisa- 
toorisia asioita. 


— Vanhusten toiminta niveltyy työväenopistom- 
me ohjelmaan. Niinpä voimme heidän harrastus- 
tensa järjestelyssä käyttää myös opiston opettajia. 
Askartelunohjaaja Alma Soininen hoitelee työ- 
tunnit, taiteilija Toivo Hangaslahti muovai- 
lun ja keramiikan, Toini Laitinen Kultakuoron, en- 
tinen käsityönopettaja Sulo Manninen miesten 
askartelun, rouva Lahja Hämäläinen piirakan- 
paiston jä minä keskiviikkotuokiot. Tällä tavalla työ 
jakaantuu useille hartioille ja on mahdollinen to- 
teuttaa. 


— Onko tämän tapainen työ tarpeellinen? ky- 
symme vielä. 


— Sen näette oikeastaan jo itse. Jos ei olisi tar- 
vetta, eivät vanhukset saapuisi tilaisuuksiimme, jot- 
kut jopa kymmenien kilometrien päästä. Vanhuu- 
den ongelma tulee vuosi vuodelta yhä suuremmaksi, 
varsinkin kaupunkipaikoissa. Vanhukset lisäänty- 
vät kovasti. Tilastothan osoittavat, että esimerkiksi 
kansastamme on joka viides yli 60-vuotinen. Heidän 
lapsensa lähtevät maailmalle, miehet jäävät eläk- 
keelle, puoliso kuolee. Vanhuksista tulee tarpeetto- 
mia. Ja se on järkyttävä toteamus itsekullekin. Tä- 
män oivaltaen on Jyränkölä halunnut Heinolan yh- 
teisössä auttaa tilannetta ja järjestää vanhuksille 
toimintaa, joka lisää heidän sielun ja ruumiin voi- 
miaan ja terveyttään sekä tuo kullekin tarpeellisuu- 
den tunnun. Ja ilo on ollut todeta, että olemme 
työssämme onnistuneet. Jyränkölä on maamme en- 
simmäinen työkeskus, jossa tämäntapainen toimin- 
ta pantiin alulle jo toistakymmentä vuotta sitten. 
Ja osallistuvien vanhusten määrä lisääntyy jatku- 
vasti. 

— Entä varat toimintaanne? Ja tulevaisuuden 
suunnitelmanne? 

Jaah, siinäpä se! Toistaiseksi olemme selvinneet 
sangen pienin varoin. Mutta työn paisuttua niihin 
puitteisiin, joissa se tällä hetkellä on on esille astu- 
nut myös rahakysymys. Uskomme kuitenkin, että 
hyvä sananlasku pätee vanhuksienkin kohdalla: 
”Lapsi tuo leivän tullessaan”, 


— Tulevaisuuden suunnitelmina meillä on suuri 
ajatus. Nimittäin toivomme voivomme lähivuosina 
rakentaa rakennuksen, jossa on yksi kerros van- 
huksiia, varten. Kuten erinomaisesti kaikki tiedäm- 
me hävitetään kaupungeissa nykyisin tavattomasti 
vanhoja ja pieniä rakennuksia, jotta ”pilvenpiirtä- 
jät” pääsevät esille. Näissä vanhoissa ja usein san- 
gen kehnoissa asunnoissa asuu etupäässä vanhuksia, 
jotka rakennusten repimisen yhteydessä häädetään 
pois. Valitettavaa on, ettei heidän tulonsa suo mah- 
dollisuuksia siirtymiseen ”pilvenpiirtäjiin” ja niinpä 
he useasti joutuvat suorastaan asunnottomiksi. — 
Heinolassakin on monikymmenmäärin tällaisia ti- 
lapäis- ja toisarvoisissa asunnoissa asuvia. — Yri- 
tyksenämme on saada heille kunnon koti. Ja toi- 
vomme hartaasti, että kaikki hyvät henget ja voi- 
mat meitä tässä auttaisivat. 

Keskustelun kuluessa oli kello vierähtänyt kol- 
meentoista. Sali oli täyttynyt viimeistä sijaa myö- 
ten. Kultakerhon keskiviikkotuokio voi alkaa. Syys- 


kauden yhteistilaisuuksien yleisotsikkona on ”Van- 
henemisen taito”. Sitä ovat luennoissaan selvitel- 
leet lääkärit, kansaneläkelaitoksen virkamiehet, pa- 
pit ym. asiantuntijat. Niinpä tälläkin kerralla vie- 
railee kerhossa hammaslääkäri Erkki Nummelin, 
joka esitelmöi hampaiden, suun ja hampaattomuu- 
den hoidosta. Vanhukset kuuntelevat tarkkaavai- 
sesti, tekevätpä vielä kyselyjäkin, joihin esitelmöit- 
sijä auliisti ja asiantuntevasti vastailee. Esitelmän 
jälkeen juodaan kahvia, jonka tällä kerralla tarjoa- 
vat heinolalaiset terveyssisaret. — Ihmeellistä on 
ollut todeta kaupunkilaisten myönteinen asenne 
kerhon toiminnassa. Niin järjestöt kuin yksityiset 
kansalaisetkin ovat näet jatkuvasti vuodesta vuo- 
teen huolehtineet kerhon keskiviikkotuokioiden kah- 
vitarjoilusta. — Kahvituokion jälkeen seuraa ohjel- 
maa, jossa esiintyy yksinomaan kerholaisia. He lau- 
lavat yksin ja kaksin, lukevat sepittämiään runoja 
ja kertomuksia, soittavat pianolla, esittävät kuoro- 
laulua, puhuvat ja laulavat yhdessä. Kaikesta nä- 
kee ja kuulee, että kerholaiset ovat innostuneita. 
Kerho merkitsee heille uutta otetta elämään ollen 
virkistykseksi ja luoden vitalisuutta ja uskoa tule- 
vaisuuteen. Se on myös osanottajilleen uskonnolli- 
sen elämän rikas jakaja, sillä kaikki mitä ohjelma- 
tuokiossa esitetään virittäytyy elävän uskonnollisuu- 
den pohjalta. — Hyvää jatkoa vain toivoo Jyränkö- 
län Kultakerholle ja sen monitahoiselle vanhuksiin 
kohdistuvalle työlle. 
Seuraaja 


TAMPELLA VOITTI 
HÖGFORSIN 
SHAKISSA 


Tampellan ja Högforsin Heinolan tehtaitten shak- 
kimiehet ovat jo usein otelleet keskenään tässä ja- 
lossa pelissä. Viimeksi he pelasivat marraskuun 
puolenvälin seutuvilla. Molemmilla oli 15 miehiset 
joukkueet ja ottelun päätyttyä voitiin todeta Tam- 
pellan joukkueen olleen tällä kerralla onnekkaam- 
man ottelutuloksen muodostuessa 11—4. 


Ottelut päättyivät seuraavasti: 


Hiukkanen T= "PUsalmin.. [a aN 1—0 
VARKAAN 1 -LR0 IST! Nota. 1G 10 
Mäkelä P:=1S80nen Et. sista. v 1—0 
Virtanen P=" Salmisuo H .s:kius. oss 1—0 
Valonen T1.= Tiaiken Is .Jks tk. ä 0—1 
Tammi e: == Nurminen Hos. mamman 1—0 


Iiskola T — Koivunen H ......vssaneitsen 1/0—/2 


TL Ota PSS TETOTTTO ILO III Rietame sa ne ee Nat a 1—0 
Eua LIP SrälR Tkoua ssä. 1959. 1—0 
Reunanen T — Haakana H ..........vos0 1/,—!/3 
Salminen T — Määttänen H ............. 1—0 
Bernhard T — Miettinen H ....2.....00 1—0 
Rouvinen T= /KalliolsiHsd:i. 0. 0. 1—0 
Kääriä T — Pohjalainen H ....... sssesnn 0—1 
Nurminen T — Tontti Himmeet. 0—1 


HUOLTOKASSA PALVELEE 


Kesäkuun alussa aloitettiin Heinolan tehtailla 
Pohjoismaiden Yhdyspankin Heinolan konttorin toi- 
mesta huoltokassan toiminta. Nyt kun huoltokassa 
on ehtinyt toimia puoli vuotta ja on saanut vakiin- 
tuneita toimintamuotoja ja ennen kaikkea, tullut 
tutuksi Heinolan tehtaan henkilökunnalle, voimme 
kertoa jotakin tästä huoltokassasta, joka yhtiön pii- 
rissä nuorimpana on aloittanut palvelutoimintansa. 
Yhtiön henkilökunnalle tutun huoltokassatoimin- 
nan, maksujen välityspalvelun, ohella liittyy huol- 
tokassan toimintaan Heinolassa lisäksi palkka pank- 
kiin toiminta. 


Pohjoismaiden Yhdyspankin Heinolan konttorin puolesta palvelee rou- 
va Eila Kytöharju Tampellan tehtaassa joka tiistai ja perjantai klo 
11.30—14.30 pankin ''konttorissa" asioivia asiakkaita. Kuvassamme 
rouva Eila Kytöharju (vasemmalla) tarjoaa juuri apuaan dipl. ins. 
Kullervo Sysilälle ja oikealla odottaa vuoroaan lämmittäjä Erkki Vuo- 
helainen, jotka molemmat ovat Yhdyspankin palkka pankkiin-menc- 
telmän kannalla. 


Ensinnä pari sanaa palkka pankkiin menetelmäs- 
tä. Kuten me kaikki tiedämme on nykyhetken isku- 
sanana tavoitesäästäminen. Palkka pankkiin mene- 
telmä on todettu mitä näppärimmäksi keinoksi toi- 
veiden toteuttamiseksi. Palkansaajalle tilipäivän 
rahojen tallettaminen palkka-pankkiin systeemiä 
käyttäen on aivan yhtä tehokasta kuin se, että hän 
veisi ne itse omalle tililleen. Kokemuksen perusteella 
voidaan vielä todeta, että palkka pankkiin mene- 
telmä on opettanut meistä montaa säästämään, tai 
ainakin tasaamaan palkkavarojen käytön tilinmak- 
sukauden koko ajaksi. Myös aikamme säästö on 
huomioitava. 

Sen jälkeen kun rahat ovat tilillä alkavat ne kas- 
vaa korkoa jo ensimmäisenä tilipäivänä. Palkkava- 
vat ovat heti varmassa tallessa, mutta silti aina 
käyttövalmiina — milloin tahansa ne sitten halu- 
taankin nostaa. Lienee turha mainita, että tämän 
menetelmän avulla muodostuneet talletukset ja nii- 
den korot ovat verovapaita. 

Kuiduttaja ja varamies työpaikallaan massatehtaalla. Kuvassa oikealla 
kuiduttaja Antti Karjalainen joka on liittynyt jo palkka pankkiin 
asiakkaaksi. Vasemmalla varamies Raimo Utti, joka kertoi vielä har- 
kitsevansa asiaa. 


Palkan maksajalle on tästä menetelmästä myös 
etua, väheneehän rahojen käsittely palkanmaksun 
yhteydessä sitä mukaa kuin palkka pankkiin asiak- 
kaiden määrä kasvaa. Jos koko henkilökunta joskus 
kokonaisuudessaan omaksuu palkka pankkiin me- 
netelmän ei palkanmaksupäivinä rahoja käsiteltäisi 
tällöin ollenkaan. 

Oman lukunsa ansaitsee Heinolan tehtaan hen- 
kilökunnan käytettävissä oleva Yhdyspankin Hei- 
nolan konttorin järjestämä maksupalvelutoiminta. 
Kaksi kertaa viikossa saapuu PYP:n toimesta ns. 
”pankkiauto” tehtaalle. Auto tuo tullessaan pankin 
huoltokassaa hoitavan virkailijan kortistoineen ja 
rahoineen työpaikalle. Täällä konttorin yhteydessä 
on varattu konttoritilaa huoltokassalle. Tiistaisin ja 
perjantaisin klo 11.30—1430 välisenä aikana käy 
tehtaan pääoven vieressä sijaitsevassa huoneessa 
vilkas ”liikenne”. Tuolloin on näet Yhdyspankin 
huoltokassa talossa. Pitkän välimatkan johdosta 
tehtaalta kaupunkiin ja tehostaakseen sekä tehdäk- 
seen muutenkin pankkipalvelun joustavammaksi on 
Yhdyspankin huoltokassasta paljon apua. Onhan 
näet perheen päälle kuin sen emännällekin hyötyä 
siitä, että joku lankeava maksu voidaan maksaa 
työpaikalla — säästyyhän näin aikaa ja ehkäpä ra- 
haakin. Tähän ”pankinkonttoriin” voidaan maksaa 
millaisia maksuja tahansa. Vuokrat, sähkö, puhelin 
y.m. laskut ovat jo moneen kertaan tämän maksu- 
liikkeen perustamisesta lähtien tulleet maksetuksi 
Heinolan tehtaalla toimivan Yhdyspankin huolto- 
konttorin kautta. 

Teknillinen johtaja Heikki Klemetti kertoi Tam- 
pella Tänään lehdelle huoltokassatoiminnasta seu- 
raavaa: 


”Käytännöllisesti katsoen kaikki tehtaamme kuu- 
kausipalkkalaiset ovat Yhdyspankin palkka pank- 
kiin asiakkaita. Uusi asia tarvitsi tietysti aikaa kyp- 
syäkseen. Aluksi eivät kaikki omaksuneet tätä uutta 
menettelytapaa, mutta vähitellen palkka pankkiin 
asiakkaiden määrä on kasvanut. M.m. miltei koko 
työnjohtajakuntamme on liittynyt mukaan tähän 
järjestelmään, totesi tekn. joht. Klemetti, joka itse 
totesi olevansa tyytyväinen pankin Heinolan kont- 
torin asioiden järjestelyyn. 

Erikoisesti on ilahduttanut se, että pankki on voi- 
nut järjestää tänne myös huoltokassan tapaisen ra- 
haliikkeen, joka ei käsittääkseni ole pankkien ta- 
vanomainen tapa palvella asiakkaita. Tämän mak- 
supalvelusysteemin saamasta laajasta kannatukses- 
ta mainittakoon, että siinä on jo yli 200 jäsentä ja 
tämä lukumäärä tuntuu yhä kasvavan. Lopuksi ha- 
luan vielä tuoda julki kiitollisuuteni sen johdosta, 
että Yhdyspankki on asiakaspalvelussaan mennyt 
meidän kanssamme näin pitkälle. Asiahan olisi toi- 
nen jos tehtaamme sijaitsisi kaupungissa, mutta 
kun sinne on matkaa useita kilometrejä, säästää 
tämä palvelu henkilökuntamme aikaa ja vaivoja 
mainitsi tekn. joht. Klemetti lopuksi. 

Kun pistäydyimme tehtaan konttoriosan alim- 
massa kerroksessa sijaitsevassa huoltokassassa ta- 
pasimme siellä apulämmittäjä Erkki Vuohelaisen, 


Palkkakonttorissa ei enää tarvitse 
suorittaa palkan pussittamista nii- 
den osalta jotka ovat siirtyneet 
palkka pankkiin asiakkaiksi. Kuvassa 
vasemmalla rouva Raili Pohjankoski 
ja oikealla rouva Anja Komonen 
käsittelemässä henkilökunnan palk- 
kapusseja tilipäivänä. 


jolta utelimme tietoja hänen suhtautumisestaan tä- 
hän maksujärjestelyyn. 

— Tavallaan tämä järjestely on hyvä. Näin jää 
ostamatta paljon sellaista mihin muuten ehkä tu- 
lisi rahaa harkitsemattomasti käytettyä. Tämä ai- 
van kuin luo pohjan järkevälle säästämiselle. Palk- 
ka pankkiin menetelmän ansiosta varojen käyttö 
vakiintuu ja mikä mielestäni on tärkeää — jos jou- 
tuisin joskus vaikean tilanteen eteen ja omat varat 
eivät riittäisi, uskoisin niinkuin olen kuullut, että 
pankki voisi silloin olla apunani.” 


Samassa yhteydessä keskustelimme myös dipl. ins. 
Kullervo Sysilän kanssa, joka samalla kertaa oli 
huoltokassassa raha-asioitaan hoitamassa: 


”Ennen kaikkea järjestelmä on kätevä. Taskus- 
samme olevasta nostolomakevihosta näemme aina 
tiliasemamme huoltokassassa. Maksuissa ei itule kos- 
kaan myöhästymisiä ja pieni erä tilistäni on aina- 
kin tähän asti jäänyt kuin vahingossa pankkiin 
kasvamaan korkoa.” 

Vaikuttaa siltä, että olemme vähitellen pääse- 
mässä irti siitä, että palkkarahat pitää saada tili- 
pussissa omaan käteen, olemme myös omaksuneet 
tavan antaa toisten, huoltokassan, hoidella maksu- 
asioitamme, tietysti kuitenkin käyttämällä siihen 
omia tilillemme tallettamiamme varoja. 


AA kassa! kN N pys ÄLLÄN ATTI 


Jatkoa sivulta 40 


Avustuskassan toiminnasta 


Oy Tampella Ab:n Heinolan tehtaitten avustus- 
kassan toimintaperiaatteet ovat samat kuin yhtiön 
piirissä toimivien muiden avustuskassojen. Avustus- 
kassa saa maksuja jäsenmaksuina ja kannatusmak- 
suina, niinkuin edellä on mainittu. Jäsenmaksuna 
pidätetään 1 % jäsenen palkasta, työnantajan mak- 
saessa kannatusmaksuna yhtä suuren erän. Kassa 
myöntää jäsenelle, joka on kuulunut kassaan kaksi 
kuukautta, sairausavustusta, äitiysavustusta ja hau- 
tausavustusta. Sairausavusuksena maksetaan jäse- 
nelle, joka on tullut sairauden tai tapaturman joh- 
dosta ansiotyöhön kykenemättömäksi, sairauspäivä- 
rahaa, minkä suuruus on 60 % jäsenen keskipäivä- 


ansiosta ja maksetaan sitä samasta sairaudesta 
enintään puolen vuoden ajan. Lisäksi kustantaa 
kassa hallituksen nimeämien lääkärien antaman tai 
määräämän hoidon, lääkärin määräämät lääkkeet 
ja sidontatarvikkeet, sairaan matkakulut, sairaala- 
hoidon, sekä lisäksi vielä hampaiden poisottamisen 
ja paikkaamisen. 

Avustuskassan toiminnan aloittamisella on Heino- 
lan tehtaitten piirissä saavutettu eräs merkittävä 
sosiaalisen työn tavoite. Sekä työntekijöitten että 
työnantajan yhteistoiminnan avulla voidaan avus- 
tuskassaa täällä ylläpitää. Vuoden alusta voi avus- 
tuskassa auttaa niitä, jotka sairauden kohdatessa 
apua itselleen ja ennen kaikkea perheelleen tarvit- 
sevat. 


HARALD JOHNSSON 70 VUOTTA 


Joulukuun 27. p:nä täyttää 
pellavatehtaan entinen joh- 
taja dipl.ins. Harald John s- 
son 70 vuotta. Hän on syn- 
tynyt Ahvenanmaalla. Yliop- 
pilaaksi/ hän kirjoitti Maa- 
rianhaminan = yhteislyseosta 
v. 1911, minkä jälkeen hän 
jatkoi opintojaan Teknilli- 
sessä Korkeakoulussa suo- 
rittaen diplins.-tutkinnon v. 
1916 koneosaston tekstiililin- 
jalla. Aluksi hän sai toimi- 
paikan rautateiden palveluksessa, mutta muutti jo 
samana vuonna Turkuun Äströmin tehtaille osasto- 
insinööriksi. Palveltuaan v. 1918 lyhyen ajan sota- 
saaliskonttorissa hän mainitun vuoden lopulla siir- 
tyi Taalintehtaan kettinki. ja naulatehtaan osas- 
toinsinööriksi. Pääosan elämän työstään on ins. 
Johnsson kuitenkin suorittanut täällä Tampereella, 
sillä jo v. 1920 hän palveli kolme kuukautta Finlay- 
son & C:o Oy:n käyttöinsinöörin apulaisena ja sa- 
man vuoden lokakuun 1. p:nä astui hän Tampellan 
pellavatehtaan palvelukseen. 

Heti työkautensa alussa sai ins. Johnsson vaate- 
liaan tehtävän yhtiön johdolta: ryhtyä suunnittele- 
maan ja rakentamaan liotuslaitosta Messukylään 
yhtiön siellä omistamalle kiinteistölle. 

1920-luvun puolivälissä joutui ins. Johnsson hoi- 
tamaan myös tehtaan kustannuslaskentatehtäviä ja 
1930:sta alkaen hän toimi kutomon esitöiden osas- 
tojen osastoinsinöörinä, kunnes v. 1936, silloisen 


ava 

337 
Jt % 
EU Ys 
v 2 (3 
N /AIN 


46 


osastoinsinööri Petterssonin sairastuttua, hän sai 
koko kutomon johdon käsiinsä. Vuonna 1940, pella- 
lavatehtaan silloisen johtajan, diplins. Franckin 
kuoltua ins. Johsson tuli koko tehtaan johtajaksi. 

Viime vuonna kesäkuun 22 p:nä vietettiin ins. 
Johnssonin eläkkeelle siirtymisen kunniaksi järjes- 
tettyä kahvitilaisuutta pellavatehtaalla, sillä olihan 
kysymyksessä merkittävän päivätyön päätös taval- 
lista vastuunalaisemmalla paikalla. 

Kun ins. Johnsson nyt saavuttaa elämässään 
erään merkittävän virstanpylvään haluavat kaikki 
tampellalaiset toivottaa täydestä sydämestään on- 
nea, jatkuvaa terveyttä ja valoisia vanhuuden päi- 
viä näin perhelehtemme välityksellä. 


ALLAN SALO 60 VUOTTA 


Marraskuun 27 p:nä täytti 
taiteilija Allan Salo 60 
vuotta. Hän on syntyjään po- 
rilainen. Koulunsa hän on 
käynyt Tampereella ja asu- 
nut miltei koko elämänsä 
täällä. Taiteilija Salo on ol- 
lut taiteilijakunnan keskei. 
simpiä hahmoja Tampereel- 
la. Vuonna 1922 hän ryhtyi 
opiskelemaan Suomen Taide- 
yhdistyksen piirustuskoulus- 
sa Helsingissä sekä saman 
aikaisesti myös Helsingin Yliopiston piirustussalissa. 
Opettajina hänellä olivat Markus Collin, Werner 
Äström, Uuno Alanko ja Eero Järnefelt. Taiteilija 
Juho Rissasen opastuksella hän syventyi freskomaa- 
laukseen. Vuosien varrella hän on tehnyt lukuisia 
opintomatkoja Ranskaan, Italiaan ja viime keväänä 
Espanjaan. 

Tampellan Taidekerholla on ollut suuri onni ja 
ilo saadessaan pitää taiteilija Salon opettajanaan. 
Viidentoista vuoden aikana hän on jatkuvasti työs- 
kennellyt kerhomme hyväksi ja näin kasvanut 
ikäänkuin Tampellaan kiinni. Miellyttävän ja ko- 
koavan luonteensa vuoksi hän on luonut kerholai- 
Sistamme vankan harrastajapiirin. 

Tampellan Taidekerho yhtyy lukuisien ystävien 
joukkoon toivottaen Allan Salolle hyvää onnea sa- 
malla kuitenkin toivoen, että kerho saisi pitää hänet 
ohjaajanaan vielä pitkän aikaa. 


AINO HOLAPPA 60 VUOTTA 


Joulukuun 5. p:nä täytti 
kutoja Aino Vilhelmiina H o- 
lappa 60 vuotta Hän on 
syntynyt Ikaalisissa. Tampe- 
reelle muutettuaan tuli hän 
vuonna -28 elokuussa Tam- 
pellaan kutomoon kutojaksi. 
Viimevuosina on hän työs- 
kennellyt tosin enimmäkseen 
apukutojana. 

Kaiken vapaa-aikansa on 
Aino Holappa joutunut uh- 
raamaan kodilleen ja lapsil- 


leen. Kutomassa vallitseva vuorotyöjärjestelmä on 
perheen äidiltä vaatinut paljon voimia ja kestä- 
vyyttä, mutta sitä onkin Aino Holapassa ollut ihail- 
tavan paljon. Rauhallisena ja ahkerana on hän saa- 
vuttanut työtovereittensa tunnustuksen. Liekö Pent- 
ti Holappa, nuoren kirjailijapolvemme etevimpiä, 
perinyt äidiltään tätä suomalaista sisua ja kestä- 
vyyttä. 

Pyydämme toivottaa jatkuvaa onnea alkavalle uu- 
delle vuosikymmenelle. 

Työnjohto ja työtoverit 


LAURI KIVINEN 60 VUOTTA 


Tammikuun 13 p:nä täyttää aputyömies Lauri 
Gunnar Kivinen 60 vuotta Tampellan raken- 
nusosastolla. Hän on syntynyt Jämijärvellä. Työs- 
kennellen satunnaisissa töissä muutti hän vuonna 
-24 Pohjois-Pirkkalaan. Sota-aikana hän oli am- 
muksia sorvaamassa Vuoreksessa. Tampellan raken- 
nusosastolle hän tuli 17. 5. 45 ja työskentelee apu- 
työmiehenä. Työnjohtajien ja työtovereitten sydä- 
melliset onnentoivotukset. 


VÄINÖ VIRTA 60 VUOTTA 


Tammikuun 2 .p:nä täyttää 
valaja Väinö Feliks Virta 
60 vuotta. Turun puolessa, 
tarkemmin Kaarinassa syn- 
tyneenä, aloitti hän leivän 
hankinnan tturkulaisissa työ- 
paikoissa. 45 vuotta sitten al- 
koi ”Väiski” valimotyöt, en- 
sin oppilaana Merilän vali- 
mossa ja myöhemmin Crhay- 
thon Vulganilla. 

Tampellan palvelukseen hän 
tuli helmikuussa 1933 vala- . 
jaksi, joten runsaan vuoden kuluttua tulee hän pal- 
velleeksi Tampellaa 30 vuotta. Valimossa ”Väiski” 
tunnetaan rivakkana ja ammattitaitoisena vala- 
jana, jonka silmänurkasta ei pitkäaikainen sairaus- 
kaan kyennyt huumorin pilkettä kuluttamaan. 

Nyt 60-vuoispäivänsä aattona on ”Väiskin” pitkä- 
aikainen haave, saada oma asunto, toteutunut, kuin 
sekin juhlistaakseen hänen merkkipäiväänsä. 

Työnjohtajien ja työtovereiden parhaimmat on- 
nittelut. 


LAURI HILDEN 60 VUOTTA 


Joulukuun 3. p:nä täytti 
lämpötarkkailija Lauri Art- 
turi Hilden 60 vuotta. Hän 
on syntynyt lLempäälässä, 
josta mieheksi vartuttuaan 
siirtyi Tampereelle. Tampel- 
lan palvelukseen hän hank- 
kiutui 28. 8. 24 työskennellen 
alivalajana, kunnes välillä 
erosi 25. 9. 37. Oltuaan mm. 
Kone ja Terän palveluksessa 
valajana palasi hän takaisin 
Tampellan valimoon vuonna 
1942. Tässä valajan toimessaan hän oli aina vuoteen 


-56, jolloin siirtyi 2 A-osastolle, missä suoritti erilai- 
sia kuljetustehtäviä. Vuonna -59 hän siirtyi lämpö- 
tarkkailijaksi, missä työssä edelleenkin toimii E- 
osastolla. Tampellan 100-vuotisjuhlien yhteydessä 
hän sai vastaanottaa Tampella-mitalin 25-vuotises- 
ta palveluksestaan. 

Entisenä urheilijana hän vieläkin seuraa innok- 
kaasti erilaisia urheilukilpailuja. Varsinkin jalka- 
pallo ja jääkiekkosarjojen ottelupaikoilla on hän 
tuttu näky. Työpaikalla tapaat tämän iloisen veikon 
milloin missäkin osastolla tehtäviään suorittamassa. 

Parhainta onnea nuorekkaalle 60-vuotiaalle toi- 
vottavat E-osaston työnjohto ja työtoverit. 


EMIL KANERVA 60 VUOTTA 


Joulukuun 7. p:nä täytti 
suunnittelija Emil Konstan- 
tin ”Konsta” Kanerva 60 
vuotta. Hän on syntynyt 
ikäänkuin sorvinlastu peuka- 
lovarpaan ympärillä. Metalli- ' 
miehen ura selvisi näet Ar- 
monkallion pojalle jo nuore- 
na. Opittuaan pannujen ti- 
naamisen taidon Wikholmin 
konepajassa siirtyi hän v. -17 
”Masuunille”, niinkuin Tam- 
pellaa siihen aikaan Kutsut- 
tiin, Tämän jälkeiset työpaikan muutokset rajoittui- 
vat Kanervan osalta siirtymiseen osastolta toiselle. 
Hän aloitti sähkömiehenä ja on tällä hetkellä työ- 
välinesuunnittelijana. Tähän väliin mahtuu pitkä 
elämän koulu, missä Konsta on ollut sekä sorvarin 
että kellosepän luokalla. Turhaan ei Kanerva ole 
kouluansa käynyt. Paljon on kokemusta ja ammat- 
tiniksejä matkan varrella karttunut, jotka nyt ovat 
korvaamattomana apuna hänen työssään. Sopivasti 
huumorilla höystettynä on hän aina valmis niitä 
toisillekin jakamaan. 

Sanotaan, että joutilaisuus on paheiden äiti. Ka- 
nerva ei ole tätä ”äitiä” koskaan omakseen tunnus- 
tanut eikä näin ollen vapaa-aikojaankaan riippu- 
matossa viettänyt. Tästä on hyvänä todistuksena 
Näsijärven ”Aijän” saaressa kaunis kesähuvila, jon- 
ka rakentamisessa ei ole urakoitsijoita tarvittu. Val- 
mistuttuaan on huvila palvellut hyvänä tukikohtana 
lukuisille kesän ja syksyn kalaretkille. Milloin saalis 
ei ole niin suuri, että käsivarret sen pituudeksi riit- 
tävät, on lukua ainakin niin paljon, etteivät sormet 
riitä niitä laskemaan. 

Kalastellessa saattaa joskus tulla kylmäkin, mutta 
Kanervan toinen harrastus, palokunta, pitää var- 
maan poikansa lämpimänä. Tampereen VPK:n ri- 
veissä on Konsta ollut mukana jo pikkupojasta läh- 
tien hoidellen kaikkia tehtäviä niin tulipaloissa 
kuin huvitilaisuuksissakin. Tunnustukseksi tästä 
työstä on hänet palkittu lukuisilla ansiomitaleilla. 

Jos missään ei pala, eikä kala syö, löytää Kaner- 
van parhaiten vapaa-aikana hänen omasta vers- 
taastaan. Siellä hän korjailee sekä moottoreita että 
kelloja ja vähän kaikkea siltä väliltä. Kellosepän- 
taidossaan hän sai tunnustusta myös aikanaan vuo- 
rineuvos Solinin taholta, joka uskoi Kanervalle an- 
tiikkikellojensa hoidon ja huollon. 


47 


Pirteällä huumorillaan ja vilkkaalla toiminnal- 
laan on Kanerva hankkinut itselleen laajan ystävä- 
piirin. Ilomielin ja sopivia sutkauksia suunnitellen 
liitymme onnentoivottajien pitkään jonoon. 

Parhaat onnittelumme! 


SAKARI KALVES 60 VUOTTA 


Aarporaaja Sakari Kal- 
ves on syntynyt Humppi- 
lassa 30. 12. 1901 sepän poi- 
kana. Vuoden -20 alussa hän 
lähti kotoaan Helsinkiin ja 
ryhtyi viilaajan tehtäviin 
V.R:n Pasilan konepajalla. 
Veturinlämmittäjäksi Pasilan 
varikolle hän siirtyi vuonna 
-23. Nelisen vuotta työsken- 
neltyään vaihtoi Kalves kau- 
punkia ja ammattia tullen 
Tampereelle Verho- ja Paita- 
tehtaan palvelukseen. Siellä hän työskenteli varas- 
to- ja automiehenä aina vuoteen -35. 9. 10. 35 hän 
tuli Tampellan palvelukseen toimien aluksi poraajan 
ammatissa. Sittemmin hän siirtyi aarporaajaksi hoi- 
dellen tätä ”vakanssia” ammattitaidolla aina vuo- 
teen -56. Pitkäaikaisen sairauden ja vaikeitten leik- 
kauksien jälkeen hän joutui siirtymään varastotöi- 
hin. Nykyisin hän työskentelee T.K.V. 2 varasto- 
miehenä. Koko Tampellassa oloaikansa on Kalves 
ollut E-osaston kirjoissa. 

Huumorintajuisena ja toimeikkaana miehenä on 
”Saku” pidetty toveri osastollaan, sillä vallan vä- 
häisiksi eivät jää myöskään hänen Tampellan Huol- 
to r.y:n hyväksi suorittamansa ansiot. Hän on ak- 
tiivisesti toiminut mukana yhdistyksessä vuodesta 
-48 alkaen. 

E-osaston työnjohto ja työtoverit toivottavat par- 
VUN onnea ja menestystä merkkipäivänviettä- 
jälle. 


EINO VAINIO 60 VUOTTA 


Tammikuun 3 p:nä täyttää 
mallipuuseppä Eino Vainio 
60 vuotta. Hän on syntynyt 
Orivedellä. Tampereelle hän 
tuli vuonna -26 Lahtisen puu- 
sepänliikkeeseen työskennel. 
len vuoteen -32. Tampellan 
konepajan palvelukseen hän 
siintyi 1 L-osastolle 26. 8. 32. 
1I-osastolle Vainio siirtyi 11. 
3. 44, millä osastolla hän 
työskentelee edelleenkin ja 
tunnetaan ahkerana hyvänä 
ammattimiehenä sekä luonteeltaan sopeutuvana 
henkilönä. 

Vapaa-ajan harrastuksista mainittakoon omakoti- 
talon hoito Ruutanassa sekä uskonnolliseen vakau- 
mukseen kuuluvat harrastukset. Näissä merkeissä 
toivovat I-osaston työntekijät ja työnjohtajat merk- 
kipäivän johdosta parasta onnea ja terveyttä. 

REINO HALME 60 VUOTTA 


Joulukuun 21 p:nä täyttää 
levyseppä Reino Rafael Hal- 
me 60 vuotta konepajan 
Messukylän osastolla. Hän on 
syntynyt Pirkkalassa. Työs- 
kenneltyään nuorukaisena eri 
aloilla siirtyi hän aikuiseksi 
vartuttuaan teollisuuden pal- 
velukseen. Pitempiaikaiseksi 
työpaikaksi hänelle muodos- 
tui Oy Finlayson-Forssa Ab:n 
Tampereen tehdas. Sota-aika 
kuitenkin sai aikaan sen, että 
hän sai määräyksen siirtyä kosken toiselle puolel- 
le. Niinpä hän sitten siirtyikin konepajan kirjoihin 
päivämäärällä 24. 4. 42. Näin tuli ”Reskan” eteen 
täydellinen ammatin vaihdos. Hyväoppisena miehe- 
nä hän pian kuitenkin mukautui metallin käsitte- 
lyyn ja saavutti levysepän pätevyyden. Muutamia 
vuosia sitten sattunut sairaus uhkasi jälleen muui- 
taa hänen ammattiaan, mutta suomalaisella sisulla 
hän palasi takaisin raudan tuntumaan. Artikkelit 
tosin ovat keventyneet, mutta ympäristö on sama 
kuin ennenkin. 

Työpaikallaan Reska tunnetaan säännöllisenä ja 
velvollisudentuntoisena työntekijänä. 

Onnittelemme rehtiä ja sisukasta työtoveriamme 
hänen merkkipäivänään. 


Työtoveri:. 


KALLE TAKALA 60 VUOTTA 


Joulukuun 9 p:nä täytti hitsaaja Kalle Evert T a- 
kala 60 vuotta. Hän on syntynyt Sääksmäellä, 
josta tuli Tampereelle ja Tampellan palvelukseen 
vuonna -23 levysepän apulaiseksi. Tämä ensimmäi- 
nen käynti Tampellassa ei muodostunut pitkäaikai- 
seksi, sillä hän erosi jo vuonna -24 siirtyen Helsin- 
kiin Kone ja Siltarakennus Oy:lle. Siellä hän työs- 
kenteli vajaat kymmenen vuotta kehittyen hitsaajan 
ammatissaan, mistä hänelle varsinainen elämänura 
aukenikin ja jossa hän on saavuttanut varsin huo- 
mattavan ammattitaidon. Vuonna -33 hän tuli ta- 
kaisin Tampellan palvelukseen ja joutui tällöin 
matkatöihin isommille turpiinien asennustyömaille. 
Vielä viime aikoinakin kun tulee pahempia turpii- 
nien kammion tai siipien korjauksia missä vaadi- 
taan pitkäaikaista ammattikokemusta, niin kyllä 
sinne vielä Takalaa pyydetään. 


Hänen vapaa-ajan harrastuksistaan mainitta- 
koon omakotitalo, jonka hän rakenteli Messukylään. 
Talon alakerrassa olevassa työhuoneessaan kuluvat 
hänen vapaa-aikansa erilaisissa puhdetöissä, joita 
hänellä kätevänä miehenä on monenlaisia. Kesä- 
lomansa hän viettää pohjoisessa Kalaa narraa- 
massa. 


Hyvälle ja rehdille työtoverille toivottavat työn- 
johto ja työtoverit onnea alkavalle vuosikymme- 
nelle. 


ARVO NIEMINEN 60 VUOTTA 


Joulukuun 13. p:nä täytti 
mallipuuseppä Arvo Nikolai 
Nieminen 60 vuotta. Syn- 
tyjään hän on tamperelaisia 
ja ansiotyöhön hän joutui 
lähtemään jo 12-vuotiaana. 
Pellavatehtaan kuivakeh- 
ruussa hän aloitti työskente- 
lynsä 14. 5. 14. Työskentely 
sen aikaisissa oloissa tapah- 
tui siten, että puoli päivää 
oltiin työssä ja toinen puoli 
päivästä niin sanotussa teh- 
taanlaiskoulussa. Kun täytti 15 vuotta, loppui kou- 
lunkäynti ja pääsi miesten kirjoihin eli täysille työ- 
päiville, jotka silloin käsittivät 10 tuntia päivittäin. 
Sitten alkoi Niemisen elämässä 7. 6. -18 uusi vai- 
he, siirto -20 syyskuun 7:teen päivään. Jälleen siir- 
to konepajan I-osastolle, sillä halu oli päästä eteen- 
päin puusepän ammatissa. Mutta asevelvollisuus 
katkaisi työsuhteen vuosiksi 1921-22 jatkuen taas 
uudelleen tämän jälkeen. Jälleen tuli vaihe, jolloin 
hän oli pakotettu siirtymään 1käänkuin vieraskäyn- 
nille toiseen talöon Sommerille nykyiselle Kone ja 
Terä Oy:lle. Työskentely siellä kesti vain vajaat 
puoli vuotta. Tämä poissa olo johtui lähinnä siitä, 
kun sen aikainen I-osaston mestari sanoi palkasta 
puheen ollen, että kyllä se on poika sillä lailla, ettei 
hänellä pientä palkankorotusta vastaan mitään ole, 
mutta kai se on nyt viisainta, että käyt välillä 
muualla, niin katsotaan sitten. Ja niin kävi, että 
kun hän palasi takaisin konepajallemme, 50 penniä 
tuli entisen tuntipalkan päälle, että hivahti. Näin 
on Arvo Niemisen työskentely 1. 6. -26 lähtien jat- 
kunut yhtämittaisesti samalla osastolla ja työssään 
hänet tunnetaan ahkerana ja hyvänä ammattimie- 
henä sekä iloisen ja sopeutuvaisen luonteen omaa- 
vana henkilönä. 

Vapaa-ajan harrastuksista mainittakoon omako- 
titalo Koivistonkylässä sekä kesänvietto Teiskossa 
kalastuksineen. Myöskin musiikki on lähellä hänen 
sydäntään. 

Näissä merkeissä I-osaston työnjohtajat ja työ- 
toverit — toivottavat pitkäaikaiselle työntekijälle 
parhaat onnentoivotukset ja hyvää terveyttä. 


JAINA HOLMSTRÖM 60 VUOTTA 


Rva Laina Holmström 
on syntynyt 19. 12. 01 Vesi- 
lahdella. Hän tuli Lapinnie- 
men palvelukseen ensi ker- 
ran v. 1934 kehräämön kää- 
miosastolle, josta kuitenkin 
pian siirrettiin karstaamo- 
osastolle oppimaan karstan- 
käyttäjäksi. Seuraavana vuon. 
na rouva Holmström siirtyi 
Pellavatehtaan karstaamoon 
ja oli siellä yhtäjaksoisesti 
3!/, vuotta. Sotien jälkeen 
rouva Holmström tuli uudelleen Tampellan palve- 


lukseen silloisen puuhiomon massaosastolle. Siellä 
hän oli 3-vuorotyössä ja siirtyi sitten v. 1949 takai- 
sin Lapinniemen karstaamoon entiseen työhönsä. 
Täällä rouva Holmström on edelleen karstankäyt- 
täjänä. 


HILDA VILKMAN 60 VUOTTA 


Tammikuun 23 p:nä täyt- 
tää kutoja Hilda Vilhelmiina 
Vilkman 60 vuotta. La- 
pinniemen palvelukseen hän 
tuli 10. 10. 29 kutomoon, mis- 
sä nykyäänkin työskentelee 
ristiraitaisten kutojana. Pit- 
käaikaisen palveluksensa pe- 
rusteella hän sai Tampella- 
mitalin v. 1956. 

Koti on rouva Vilkman'in 
sydäntä lähinnä. ”Ahkeruus 
on ilomme” on hänen tun- 
nuslauseensa ja niin koti kiiltää ja hohtaa puh- 
tauttaan hänen ahkerien kättensä töitten tulok- 
sena. 

Parhainta onnea. 


KATRI KULMALA 60 VUOTTA 


Joulukuun 29 p:nä täyttää 
kutoja Katri Matilda Kul- 
mala 60 vuotta. Lapinnie- 
men Puuvillatehtaan kuto- 
jaksi hän tuli v. 1933 ja sai 
Tampella-mitalin 4. 3. 61. 

Ahkeruus, huumorintaju ja 
rauhallisuus ovat ne ominai- 
suudet, jotka ovat auttaneet 
häntä elämän € kivikkoisilla 
poluilla. Hyvät kirjat ja teat- 
teri kuuluvat hänen harras- 
tuspiiriinsä ja kesäiset va- 
paa-ajat hän viettää sSuinulassa. 

Paljon onnea. 


VÄINÖ JOKINEN 50 VUOTTA 


Tammikuun 2 p:nä täyttää 
työkaluviilaaja Väinö Akseli 
Jokinen 50 vuotta kone- 
pajan Messukylän osastolla. 
Hän on syntyisin Juupajoen 
poikia ja jo nuorena lähti 
hän maailmalle leipäänsä 
hankkimaan niinkuin niin 
moni muukin = mökkiläisen 
poika. Työskenneltyään aluk- 
si lyijyseppänä Mäntässä 
lähti hän Tampereelle työs- 
kennellen täällä putkiseppänä eri liikkeiden pal- 
veluksessa.. Myöskin Helsingissä hän työskenteli 
jonkin aikaa, mutta palasi kuitenkin takaisin Tam- 
pereelle, Sotien jälkeen hän sitten asettui vakinai- 
sesti Tampereelle tullen Tampellan palvelukseen 19. 
4 48. Aluksi kanta-Tampellaan levyosastolle ja Sii- 

temmin Messukylän levyosastolle, missä nykyään 
työskentelee kaikkien konepajan kaasuhitsausväli- 
neiden huoltomiehenä. Alan ammattimiehenä hän 
onkin tämän vaativan alan melkeinpä täydellinen 
taitaja. 

Vapaa-ajan harrastuksista mainittakoon erikoi- 
sesti eränkäynti, jota on harrastanut pienestä po- 
jasta alkaen. Se saalis, mitä hän on vuosikymme- 
nien aikana metsistä tuonut ei varmaan mahtuisi 
”yhteen läjään” (niinkuin entisen pojan kalansaa- 
lis), Kun on kysymys erämiehestä, niin mainita voi- 
daan myöskin koira. Tämä erämiehen paras kaveri 
onkin saanut Väinöstä erittäin hyvän huoltajan ja 
kasvattajan, sillä monet ovat ne palkinnot ja kun- 
niakirjat, joita Väinön Kasvattamat ”Jekut” ja 
”Kaipparit” ovat eri näyttelyistä tuoneet. 

Kun vielä on Tottijärvellä Pyhäjärven saaressa 
saunamökki ja mökin ympärillä kalarikasta vettä, 
niin sinne on omalla ”Kaaralla” mukava mennä vii- 
konloppua viettämään. Vaimo ja Jekku-koira kär- 
riin vain ja niin elämä on siinä ”sortissa”, että ole- 
minen käy laatuun. 

Työnjohtajien ja työtovereitten parhaimmat on- 
nittelut merkkipäivänäsi. 


VÄINÖ KARLSSON 60 VUOTTA 


Joulukuun 8 pnä täytti Lapinniemen ulkotyö- 
osaston vartija Väinö Aleksander Karlsson 60 
vuotta. Hän on syntynyt Tampereella, Lapinniemen 
palvelukseen hän tuli jo nuorena 16-vuotiaana en- 
sin viimeistämöön ja oltuaan n. vuosikymmenen 
ajan muualla työssä uudelleen Lapinniemelle 20. 8. 
31 ulkotyö-osastolle. Siellä hän toimi erilaisissa teh- 
tävissä. Nykyiseen vartijan toimeensa hän siirtyi 15. 
8. 47. Pitkäaikaisen palveluksensa perusteella hän 
sai Tampella-mitalin 4. 3. 61. 

Väinö Karlsson tunnetaan miehenä, joka tarmol- 
la ja uutterasti hoitaa tehtäviään. 


EERO TOIVONEN 50 VUOTTA 


Joulukuun 17 p:nä täytti 
sorvaaja Eero  Ahbrahami 
Toivonen 50 vuotta. Hän 
on syntynyt Ikaalisissa torp- 
parin poikana suuren lapsi- 
perheen jäsenenä. Nuoruu- 
desta alkaen hän on joutunut 
suorittamaan ansiotyönsä 
kodin ulkopuolella. Aluksi 
hän työskenteli Kyröskoski- 
yhtiön laiva-, saha- ja met- 
sätöissä. Työ oli ruumiillises- 
ti raskasta, mutta niinpä 
nuoresta Eero-pojasta vuosien mittaan varttuikin 
voimakas ja terve mies ja siinä yhteydessä myöskin 
luontoa suuresti ihaileva persoona. Haikeudella hän 
aina muisteleekin synnyinseutuaan ja sen kauniita 
maisemia pitäen jatkuvasti yhteyttä kotiseudun 
omaisiin ja ystäviin. Paikkakunnan työtilaisuudet 
eivät kuitenkaan häntä pitemmänpäälle tyydyttä- 
neet ja n'inpä tapaammekin Toivosen jo vuonna -35 
Tampellan palveluksessa pellavatehtaan puolella. 
Siellä hän työskenteli noin viiden vuoden ajan, jon- 
ka jälkeen hän siirtyi konepajalle toimien eri osas- 
toilla vuoteen -43, minkä jälkeen tuli hän lopulli- 

sesti sorvaajaksi 4 A-osastolle. Tällä osastolla Toi- 
vonen onkin suorittanut merkittävän ja pitkän päi- 
vätyön. Taitavana ammattimiehenä ja hillityllä 
miellyttävällä olemuksellaan on hän saavuttanut 
esimiesten ja työovereitten jakamattoman tunnus- 
tuksen. Kuluvan vuoden mtaliskuussa sai Toivonen 
vastaanottaa Tampella-mitalin 25-vuotisesta pal- 
veluksestaan. b 

Tarmokkaana ja perheestään huolehtivana on 
Toivonen rakentanut Kissanmaalle omakotitalon, 
jota hän vuosien mittaan jatkuvasti on kunnostanut 
ja tuloksena onkin viihtyisä koti ja hyvin hoidettu, 
satoa tuottava puutarha. Puutarha onkin Toivosen 
sydäntä lähellä samoin kuin perheen kanssa sun- 
nuntaisin luontoon tehdyt yhteiset retket. Aikai- 
semmin oli Toivosella myöskin Nekalassa siirtola- 
puutarhapalsta. 

Nyt kun sinä Eero olet päässyt miehen ikään, ha- 
luaa koko 4 A-osasto yhtyä niihin moniin onnentoi- 
votuksiin, mitkä varmasti tulet saamaan merkki- 
päivänäsi. Työtoverit. 


ADAM HINKKANEN 50 VUOTTA 


Joulukuun 23 p:nä täyttää 
viilaaja Adam Matti Hink- 
kanen 50 vuotta Hänen 
syntymäpaikkansa on Uurai- 
nen. Perheen isä työskenteli 
valajana Tikkakosken teh- 
taalla. Vuonna -28, muutama 
vuosi isän kuoleman jälkeen, 
hakeutui Adam Hinkkanen, 
seitsenlapsisen perheen van- 
hin, myös Tikkakosken teh- 
taalle viilaajan oppiin työs- 
kennellen siellä samaisessa 
toimessa 9 vuotta. 

Tampellan palvelukseen Hinkkanen tuli 10. 9. 37 
työskennellen aluksi viilajana lentomoottoriosastol- 
la 31. 8. 38 saakka. Oltuaan välillä Jyväskylän tyk- 
kitehtaalla ja Helsingin Strömbergillä tuli hän 
uudelleen Tampellaan 3. 4. 39 5 A-osastolle viilaa- 
kaksi. Vuonna -45 hän siirtyi E-osastolle, jossa edel- 
leenkin työskentelee viilaajana. 

Harrastuksista mainittakoon, että ”Aatu” harrasti 
nuorempana jonkin verran urheilua kehonsa ter- 
veydeksi, varsinkin voimalajeja. 

Onnittelemme nuorekasta 50-vuotiasta. 

Työnjohto ja työtoverit. 


ERKKI KAAKKOLA 50 VUOTTA 


Joulukuun 1 p:inä täytti 
valunpuhdistaja Erkki Jo- 
hannes Kaakkola 50 
vuotta. Hän on syntynyt 
Ruovedellä. Jo nuoresta hän 
joutui hankkimaan elantonsa 
itse. Aluksi hän työskenteli 
maatalous ja metsätöissä ja 
myöhemmin jonkun vuoden 
rautatieläisenäkin. 

Tampellan — palvelukseen 
hän tuli 1948 rautavalimon 
”putsaamoon”. Hänen palve- 

lukseensa on vuosina 1951—60 tullut parin kolmen 
kuukauden katkot, mutta aina on valimon ”puts- 
koppi” pölyineen vetänyt miehen takaisin ”meisse- 
lin” ja smirkelin kahvaan. 
Iloinen, ystävällinen ja puuhakas on Erkki niin 
työssään kuin työtovereittensa keskuudessakin. 
Niinpä parhaimmat onnittelut päivänsankarille. 


PENTTI KOKKI 50 VUOTTA 


On joulukuun 17 päivän — 
kolmannen adventtisunnun- 
tain aamuvarhainen. Mies 
nukkuu. Hän näkee unta. On 
menossa hiihtokilpailu. Hä- 
nen ensimmäinen viisikymp- 
pisensä. Helposti suksi luis- 
taakin. Tuolla näkyykin jo 
maali. Hän tulee voittajana. 
Yleisö huutaa ja puhkeaa 
lauluun voittajan kunniaksi. 
— Ja siihenpä mies herää- 
kin. Siinä vuoteen vierellä 
vaimo ja lapset laulullaan herättelevät isää, joka 
tänään täyttää 50 vuotta. Mies, joka tänään on 
hiihtänyt elämänsä viisikymppisen täyteen, on koe- 
käyttäjä Pentti Olavi K ok ki. Hän on synty:sin 
messukyläläisiä Kokin talon poikia. Suurimman 
osan elämästään hän on ollutkin uskollinen Messu- 
kylälle, jossa hän pientä poikkeusta lukuunotta- 
matta on elämänsä ajan asunut. Kotitalossa tehdyt 
maanviljelystyöt kasvattivat hänestä vantteran 
miehen, jonka voimat ovat olleet monessa kilvassa 
mukana. Olihan Kokki nuorempana tunnettu kilpa- 
hiihtäjä, jonka palkintokokoelma ei ole niinkään 
vähäinen. Tiedähäntä, mutta väittävät, että hän 
olisi Kokkolan reisullaan hiihtänyt itselleen vai- 
monkin. Uskollisena nuoruuden harrastuksilleen 
hän vieläkin harrastushiihtoladulla ja retkeilylen- 
keillä porhaltaa monen ohitse. 

Oltuaan Kokkolassa lentomoottorien koekäyttä- 
jänä n. 6 vuotta hän palasi takaisin isäinsä maalle 
Messukylään. Työskenneltyään jonkin aikaa Pate- 
Oy:ssä hän muutti työnjohtajaksi Kuitukasvi 
Oy:lle entiseen pellavien liotuslaitokseen. Täällä 
hän oli n. 8 vuotta laitoksen lopettamiseen saakka 
siirtyen v. -54 Tampellan lentomoottorien koekäyt- 
täjäksi ja näiden valmistuksen loputtua Tampellan 
valmistamien veturinmoottorien koekäyttäjäksi. 

Vapaa-aikoinaan puuhailee hän kotipuutarhas- 
saan Messukylässä, josta syksyn tullen korjataan 
sato ja taas välillä, kun selkä väsyy tai lumi peit- 
tää maan niin ettei puutarhatyö käy, lähtee hän 
suunnistuslenkille tai hiihtoladulle, minne myös 
perheen nuorimmat ottavat isän mukana osaa. On- 
nittelemme ja puristamme viisikymppisen voitta- 
neen työtoverimme kättä. 


HEIKKI MÄKITALO 50 VUOTTA 


Joulukuun 16 p:nä täytti nosturinkuljettaja Uuno 
Heikki Mäkitalo 50 vuotta. Hän on syntyjään 
”etelä-pohjalaasia” poikia, Kauhajoelta. Nuoruu- 
tensa Heikki eleli kotitilallaan maanviljelystöissä, 
kunnes joutui mukaan sotatoimiin. J.R. 58:n riveis- 


sä hän taisteli pikakiväärimiehenä haavoittuen vai- 
keasti kranaatinsirpaleesta. Kahdeksan kuukauden 
sotasairaalassa olon jälkeen hän käsi-invalidina 
pääsi siviiliin. Raskaita maataloustöitä hän ei enää 
voinut tehdä ja niin hän muutti Tampereelle ha- 
keutuen Kone ja Terään viilaajaksi Vuonna -47 
hän siirtyi Tampellan palvelukseen veturiosastolle. 
Sieltä hän muutti osastoa vuonna -49 alatyöpajalle 
työskennellen nosturinkuljettajan vastuunalaisessa 
tehtävässä edelleenkin. 

Hänen vapaa-ajan harrastuksistaan on varmaan 
ensimmäisenä mainittava moottoriurheilu, sillä joko 
auton tai moottoripyörän parissa kuluvat vapaa- 
ajat. 

Luonteeltaan vaatimattomana, ehdottoman rau- 
hallisena piippumiehenä ja aina huumorintajuisena 
hänet tunnetaan ystävä- ja työtoveripiirissä. Hän 
onkin saavuttanut työnjohdon ja työtovereiden ja- 
kamattoman tunnustuksen ja niinpä sydämelliset 
onnittelut merkkipäivän viettäjälle. 


AARNE LINDHOLM 50 VUOTTA 


Joulukuun 13 p:nä täytti varastonhoitaja Aarne 
Ilmari Lindholm 50 vuotta. Hän on syntyisin 
Valkeakoskelta. Jo 17-vuotiaana tuli hän Tampel- 
laan valajan oppilaaksi. Vuonna -33 huhtikuussa 
hän siirtyi armeijan palvelukseen asevelvollisena, 
jona aikana hän suoritti mm. radiosähkötys- ja 
lennätinkurssit. Vuonna -34 hän jälleen saapui 
Tampellaan toimien valajana aina vuoteen -47, jol- 
loin siirtyi työpajan puolelle poraajaksi ja sorvaa- 
jaksi. 4. 6. 57 Lindholm siirtyi varastonhoitajaksi 
turpiini- ja paperikonetyökalujen varastoon, Tam- 
pella-mitalin 25-vuotisesta palveluksestaan hän sai 
6 .9. 56. 

Lindholm tunnetaan toveripiirissä erittäin reip- 
paana ja aina iloisena henkilönä, jota eivät sairau- 
detkaan ole pystyneet lannistamaan. Vapaa-ajan 
harrastukset ovat Lindholmilla liikkuneet Ruuta- 
nassa olevan omakotitalon piirissä, joka on vaati- 
nut mieheltä paljon sisua ja uurastusta. 

Esimiehet ja työtoverit esittävät parhaat onnitte- 
lunsa pirteälle ”vaarille”, 


TYKO LINDSTRÖM 50 VUOTTA 


Joulukuun 15 pnä täytti 
Lapinniemen valmistevaras- 
ton työntekijä Tyko William 
Lindström 50 vuotta. 
Hän on syntynyt Tamperee]l- 
la. Palveluksensa Lapinnie- 
mellä hän aloitti 5. kehrää- 
mössä 21. 9. 25. Oltuaan vä- 
lillä muualla työssä hän v. 
1934 tuli Lapinniemen val- 
mistevarastoon, missä nykyi- 
sinkin työskentelee. Palvelus- 
vuosia on hänen kohdalleen 
kertynyt 30 ja sai hän Tampella-mitallin 4. 3. 61 
pitkäaikaisen palveluksensa perusteella. 

Tyko Lindströmillä on Uudessakylässä omakotita- 
lo. Kalastus on hänen mieliharrastuksiaan ja monet 
tovit ovat kuluneet niin kesäisin kuin talvisinkin 

kalastuksen parissa, jonka ongelmat ja niksit ovat 
häntä aina kiinnostaneet. 

Parhaat onnittelut 50-vuotiaalle ja sama leppoisa 
huumori seuratkoon mukana uudellekin vuosikym- 
menelle. 


HILDA LAMPINEN 50 VUOTTA 


Rouva Hilda Lampinen on syntynyt 12. 1. 12 Ja- 
lasjärvellä. Hän tuli Lapinniemen palvelukseen jo 
14-vuotiaana ja alkoi säättiläisenä kehräämön 5. 
kerroksessa. Myöhemmin hänestä tuli kehrääjä ja 
rouva Lampinen oli ”koneella” aina vuoteen 1959 
saakka. Tällöin hän heikentyneen terveytensä ta- 
kia halusi siirtyä kevyempään työhön ja siirrettiin 
sitten pakkaamoon. Tämän työn ohella hän on ol- 
lut kehruuvalssien päällystystöissä. Pitkäaikaisen 
palveluksensa perusteella hän sai Tampella-mitalin 
v. 1956. 


MARTTI LAAKSOMAA 50 VUOTTA 

Tammikuun 28 p:nä täyt- 
tää 50 vuotta urakkahinnoit- 
telija teknikko Martti Edvard 
Laaksomaa. Hän on syn- 
tynyt Tampereella ja suorit- 
tanut koulunkäyntinsä syn- 
tymäkaupungissaan = saaden 
Tampereen Teollisuuskoulus- 
ta päästötodistuksen vuonna 
1934. 5 

Tampellan konepajan pal- 
velukseen —urakkakonttoriin 
hän tuli 16. 5. 28 eroten kui- 
tenkin jo 31. 8. 33 ja tullen uudelleen 1. 6. 34 työs- 
kennellen konepajalla koko kesän ajan. Vuonna 
1936 huhtikuussa Laaksomaa tuli jälleen uudelleen 
ja onkin siitä lähtien yhtämittaisesti toiminut 
urakkakonttorissa urakoiden laskijana. Tampella- 
mitalin hän sai 25-vuotisesta palveluksestaan 1956 
sekä kultakellon 1960 25-vuotisesta palveluksestaan 
virkailijana. 

Esimiesten ja työtovereiden sydämelliset onnitte- 
lut merkkipäivän johdosta. 


ROLF HELLMAN 50 VUOTTA 
6. 12. 1961. 


On Sodankylässä syntynyt 
tää rehti rauhan mies, 
siks' kai et siellä viihtynyt, 
vei etelään Sun ties”. 


Kun liikemiehen poikana 

Sä synnyit maailmaan, 

niin sait jo synnyinlahjana 
käytöksen mallikkaan. 


Kun merimies on ”erimies” 

se hyvin tunnetaan, 

meni laivastoon tää nuorimies 
”vakinaista” suorittamaan. 


Sen jälkeen kauppalaivaston 
nuori ”Herra Matruusi” 
monen suuren ”rapakon” 
ylitse seilasi. 

Kun syttyi sota, niin tietenkin 
Sä astuit palvelukseen. 
Merivoimiin, arvatenkin? 
Jees! Sukellusveneeseen. 


Sä tunnet meren varmasti 
sen joka puolelta. 

Kun sota säästi henkesi, 

jäi äitis' huolelta. 

Kun valtamerta seilannut 
0ot monen monta vuotta, 
niin maihin et Sä poikennut 
varmaan aivan suotta? 


Siis pakosta olosuhteiden 
Sä ankkurisi laskit. 

Vain vuoksi äidin sairauden 
Sä maihin jäädä raskit. 


Mutt? äidistä kun aikanaan 
Sä jouduit jäks' eroon, 

vei uusi kurssi valkamaan 
ja päätyi — avioon! 


Nyt Tampellassa palvellut 
oot viisitoista vuotta. 
Hyvin leiviskäsi hoidellut, 
siks? kiitä emme suotta. 


Moottori-osien varasto 
työpaikkasi on nyt. 

Myös sorvin osien huolto 
on Sulle siirtynyt. 


Ei liene kaukokaipuutaan 
Rolf tyystin voinut voittaa. 
Käy tiensä usein satamaan, 
miss' laivan kellot soittaa... 


Nyt ”puolimatkan krouvissa” 
On Sankarimme tää. 
Lie lahja-nojatuolissa 
nyt hauska levähtää? 


Me Onnittelut parhaimmat 
liitämme tähän myötä 

ja toivottelut hartaimmat 
siunaaman ”puhdetyötä”! 


Työtoverit 


KANTA-TAMPELLA 
80 vuotta 


Koivusilta, Alma Matilda, synt. 11. 12. 81 
Tottijärvellä. Tullut Tampellan palvelukseen 20. 7. 
99 työskennellen vuoteen -14 tullen uudelleen 3. 11. 
27 työskennellen pahvinkastelijana puuhiomossa, 
kunnes 1. 8. 48 siirtyi eläkkeelle. 


JNE 


75 vuotta 


Kotiranta, Ilta Kustaava, synt. 20. 12. 86 Keu- 
ruulla. Tullut Tampellan palvelukseen 14. 5. 04 työs- 
kennellen vuoteen -13 tullen uudelleen 7. 7. 14 työs- 
kennellen kehrääjänä esikehruussa, kunnes 15. 9. 
54 siirtyi eläkkeelle. 


60 vuotta 


Saarinen, Uuno, synt. 28. 12. 01 Hattulassa. 
Tullut Tampellan palvelukseen 14. 4. 42 Lapinnie- 
men ulko-osastolle siirtyen pellavatehtaan palve- 
lukseen 12. 8. 55, työskentelee muurarina rakennus- 
osastolla. 


Paavola, Kaarlo Johannes, synt. 9. 1. 02. Tul- 
lut Tampellan palvelukseen 18. 3. 37 työskennellen 
vartijana ulko-osastolla, kunnes 1. 2. 58 siirtyi eläk- 
keelle. 


Tuominen, Niilo, synt. 9. 1. 02 Ylöjärvellä. 
Tullut Tampellan palvelukseen 9. 10. 56 konepajan 
2 P-osastolle, missä edelleenkin työskentelee hiek- 
kapuhaltajana. 


50 vuotta 


Saarinen, Paavo Johannes, synt. 11. 12. 11 
Sahalahdella. Tullut Tampellan palvelukseen 25. 11. 
59 työskennellen poraajana konepajan Tu-osastolla. 

Korja, Eva Erika, synt. 18. 12. 11 Lempäälässä. 
Tullut Tampellan palvelukseen 7. 5. 47 työsken- 
telee siivoojana esikehruussa. 


LAPINNIEMI 
75 vuotta 


Koskinen, Hulda Selma, synt. 6. 12. 86 Ku- 
russa. Tullut Lapinniemen puuvillatehtaan palve- 
lukseen 3. 6. 08 työskennellen kutojana kutomossa, 
kunnes 25. 1. 36 oli siirtynyt eläkkeelle. 


50 vuotta 


Virtanen, Siiri Rakel, synt. 13. 1. 12 Jämsässä. 
Tullut Lapinniemen puuvillatehtaan palvelukseen 
3. 2. 48 työskennellen edelleenkin rullaajana kuto- 
mossa. 


HEINOLA 
PAULI LOUHELAINEN 50 VUOTTA 


Tammikuun 9 p:nä täyttää 
50 vuotta Heinolan tehtaitten 
konekorjaamolla  koneasen- 
tajana työskentelevä Pauli 
Louhelainen. Hän on 
syntynyt Jääskessä. 

Koneasentajan opin hän 
aloitti Enso Gutzeitin Enson 
tehtailla jonne tuli 15 vuo- 
tiaana oppilaaksi, jatkaen 
oppilasajan jälkeen työsken- 
telyä sulfiittitehtaalla nuo- 
rempana asentajana vuoteen 
1934. Tämän jälkeen hän on työskennellyt korjaus- 
ja laitosmiehenä useammalla eri tehtaalla m.m. 
Kaukopään tehtailla ja Turengin Sokeritehtaalla. 
Heinolan tehtaitten konekorjaamolle koneasenta- 
jaksi hän tuli 20. 10. 1960. Työn lomassa on Louhe- 
lainen nuorempana harrastanut hiihtourheilua ja 
on monasti voittanut sarjansa teollisuuslaitosten 
puulaakihiihtokilpailuissa. 

Rautsalon laajat vedet houkuttelivat Louhelaisen 
viime kesänä kalastuksen pariin. Sunnuntaikalas- 
tajana nähtiin Louhelainen usein näillä vesillä on- 
neaan koettelemassa. Onnittelut 50 vuotiaalle. 


INKEROINEN 
HENRIK LUUKKONEN 70 VUOTTA 


Tampellan eläkkeellä oleva 
koneteknikko Henrik Johan 
Luukkonen on syntynyt 
4. 1. 1892 Mikkelissä. 

Tampellan palvelukseen 
hän on tullut 10. 1. 1921 IK- 
korjauspajalle piirtäjäksi. 1. 
7. 1938 hänet nimitettiin kar- 
tonkitehtaan — korjauspajan 
ylimestariksi, mitä vastuun- 
alaista tehtävää hän hoiti 
yli 20 vuotta. 

yhtiön eläkkeelle Luukko- 
nen jäi eroamisiän perusteella 1. 2. 1959. 

H. Luukkonen on käynyt oppikoulunsa synnyin- 
kaupungissaan ja suorittanut Tampereen teknillisen 
koulun. Ennen Tampellaan tuloaan Luukkonen on 
palvellut piirtäjänä Siemenssin tehtailla Pietarissa. 
Karhulan Konepajalla, Suomen Sähköteollisuus 
Oy:ssä ja Kotkan Konepajalla. 

Tällä rautakourien pätevällä esimiehellä on nuo- 
ruudessaan ollut monia jalostavia vapaa-ajan har- 
rastuksia. Viulunsoitto on ollut H. Luukkosen lempi- 
harrastuksia. Haulikko mukanaan hän syksyisinä 
vapaapäivinään on samoillut riistapoluilla, paeten 
elämän kiirettä ja hälinää hiljaisen luonnon rau- 
haan. Yksi hänen lempiharrastuksiaan, taidevalo- 
kuvaus, on jäänyt myös eläkevuosien virkistäväksi 
harrastukseksi. 

Jo Inkeroisten vanhan tehtaan 75 vuotisjuhlassa 
H. Luukkonen sai Tampella mitalin v. 1947. Tampel- 

lan 100 v-juhlassa Tampereella v. 1956 H. Luukko- 
selle ojennettiin Tasavallan Presidentin hänelle 
myöntämä Suomen Valkoisen Ruusun ritarimerkki. 

Ennen eläkkeelle siirtymistään H. Luukkonen sai 
myös tunnustukseksi pitkäaikaisesta uskollisesta 
palveluksesta Tampellan toimihenkilöille kuuluvan 
kultaisen ansiomerkin. 

Eläkkeelle siirron lähestyessä H. Luukkonen ra- 
kensi itselleen ajanmukaisen omakotitalon Anjalan 
puoleiselle kauniille Kymijoen rantatöyräälle, missä 
ans'oitunut Tampellan mies viettää eläkevuosiaan 
valokuvaharrastustensa parissa. 

Esitämme sydämelliset onnittelut nuorekkeelle 70- 
V-päivän sankarille. 


AINO SALPALA 60 VUOTTA 


Lajittelija Aino Alina Sa1- 
pala on syntynyt 19. 1. 1902 
Sippolassa. 

Tampellan — palvelukseen 
hän tuli 14. 11. 20 IK-teh- 
taalle, työskennellen siellä 
lokakuuhun 1941 asti. Uudel- 
leen hän on tullut Tampel- 
laan 2. 5. 50 IK-tehtaalle la- 
jittelijaksi, jossa tehtävässä 
edelleen työskentelee. 

Aino Salpala asustaa omas- 

talossaan Anjalan Paaran- 
mäellä. Hänet tunnetaan työpaikallaan erittäin ter- 
hakkaana ja työteliäänä naisena Pitkästä uskolli- 
sesta palveluksestaan Tampellassa on Aino Salpala 
saanut Tampella mitalin v. 1958. Hänen poikansa 
toimii nykyään Tampellan Inkeroisten tehtaitten 
pääluottamusmiehenä. 

Parhaat onnittelumme reippaalle 60-vuotiaalle 
hänen merkkipä:vänään. 


ILMARI ANTTILA 60 VUOTTA 


Työnjohtaja Ilmari Ant- 
tila on syntynyt 21. 1. 1902 
Kymissä. Tampellan palve- 
lukseen hän on tullut 15. 1. 
38 AP-tehtaalle. Aluksi hän 
työskenteli koneenhoitajana, 
kunnes hänet 1. 9. 46 nimi- 
tettiin paperitehtaan konesa- 
Tin työnjohtajaksi, 

Ilmari Anttila onkin pape- 
rimies kiireestä kantapäähän, 
sillä jo 16 vuotiaana hän an- 
tautui paperintekijän vaati- 
vaan ammattiin. Palveltuaan useilla paperitehtailla 
hän tuli Anjalan Paperitehtaalle sen valmistusvai- 
heessa ja on kehittynyt yhä pätevämmäksi paperi- 
alan ammatimieheksi yhdessä Anjalan Paperiteh- 
taan kanssa, joka yli parin vuosikymmenen ajan 
on ollut monen paperimiehen tehokkaana koulutus- 
keskuksena. Nuoruusvuosinaan Ilmari Anttila oli in- 
nokas painin harrastaja ja jän karttuessa hän toimi 
monissa kilpailuissa arvostelutuomarina. 

1. Anttilan omakotitalo valmistui Tampellan oma- 
kotialueella 1. 3. 46. Anttila on innolla ottanut osaa 
Tampellan Omakotiyhdistyksen toimintaan ja huo- 
lella vaalinut talonsa kotipuutarhaa. Siihenpä mel- 
kein onkin uutteran paperintekijän vapaa-ajan har- 
rastukset keskittyneet. 

Onnittelemme ammattinsa perin pohjin tuntevaa 
paperialan työnjohtajaa hänen merkkipäivänään. 


AUNE OLLILA 60 VUOTTA 


Siivooja Aune Wilhelmiina 
Ollila onsyntynyt 2. 2. 1902 
Sippolassa. 

Tampellan palvelukseen hän 
on tullut 11.7.22 IK-tehtaal- 
le, jossa työskenteli syyskuu- 
hun 1932 saakka. Uudelleen 
hän tuli Tampellaan 15. 5. 45 
konttorin siivoojaksi, missä 
tehtävässä on edelleen. Rou- 
va Aune Ollila aina virkeänä 
ja nopeasti toimeksi pane- 
vana henkilönä on varsinai- 
sen konttorin siivoustehtävän ohella kerinnyt aina 
olemaan monien virkailijarouvien oikeana kätenä 
kotien puhtaana pidossa. Pitkästä uskollisesta pal- 
veluksesta Tampellassa rouva A. Ollila sai Tampella 
mitalin parisen kuukautta ennen merkkipäiväänsä 
6. 12. 61. Yhdessä miehensä kanssa toimelias rouva 
rakensi kauniin talon aivan ensimmäisinä Inkerois- 
ten Veikkolaan ja hänen kotinsa loistaakin aina 
puhtautta sekä viihtyisyyttä. Rouva Ollila on monet, 
vuodet uskollisesti ja innolla ottanut osaa Manner- 
heimin Lastensuojeluliiton työhön, joka kuten rou- 
va Ollila itse sanoo, tekee parasta työtä lasten hy- 
väksi, pitämällä yllä työssä käyvien äitien lapsille 
erinomaista lastentarhaa ja päiväkotia. 

Miehensä kanssa rouva Ollila on innokas koirien 
kasvattaja ja heidän hoidokkinsa ovatkin saaneet 
monia palkintoja koiranäyttelyissä. 

Onnittelemme aina avuliasta ja ystävällistä mo- 
nien pitkien päivätöiden tekijää hänen merkkipäi- 
vänään. Näihin onnitteluihin monet Tampellan rou- 
vat yhtyvät. 


EINO PARKKO 60 VUOTTA 


Kirvesmies = Eino Antti 
Parkko on syntynyt 8 2. 
1902 Säkkijärvellä. 


Tampellan — palvelukseen 
hän on tullut 6. 11. 48 Ra- 
kennusosastolle kirvesmie- 


heksi. 5. 5. 53 hän siirtyi Väy- 
lälle kirvesmieheksi, missä 
tehtävässä on edelleen. 
Pitkän elämänsä varrella 
on E. Parkko ollut myös suu- 
ren lätäkön takana USA:ssa 
”puuveitsellä kultaa vuole- 
massa”. Tuolta ajalta on perintönä välttävä eng- 
lannin kielen suullinen ja kirjallinenkin taito niin, 
että kirjeenvaihto kaukana lännessä olevien monien 


sukulaisten kanssa jatkuu edelleen englannin kie- 
lellä. säkkijärvellä syntyneenä on E. Parkko raken- 
tanut oman talon Inkeroisten Säkkijärven kylään, 
missä hän perheensä kanssa asustaa monien mui- 
den säkkijärveläisten naapuruudessa. 

Musiikki on Eino Parkon harrastuksena ollut ai- 
van nuoresta pojasta asti. Hän kuului viulumiehenä 
kotipitäjänsä kuuluisaan orkesteriin, Kun rouva li- 
säksi soittaa harmonikkaa ja isäntä itse viulua niin 
Säkkijärven polkka vieläkin helähtää puhtaana ja 
reippaana Parkon perheessä. 

Työpaikallaan Parkko tunnetaan mallikelpoisena 
ammattimiehenä, johon aina voi luottaa. 

Onnittelemme merkkipäivän johdosta. 


VILJO WENELL 60 VUOTTA 


Vartija Viljo Wenell on 
syntynyt 27.2.1902 Sippolassa. 
Tampellan palvelukseen hän 
on tullut 20. 1. 37 Sahalle las- 
taajaksi. Sairauden takia hä- 
nen oli kumminkin hakeu- 
duttava kevyempään työhön 
ja hänet siirrettiin talous- 
osastolle 1. 2. 50, jolloin hän 
ryhtyi vartiotehtäviin sahal- 
la. Viljo Wenell asuu omassa 
talossaan Pohjois-Mämmä- 
lässä. 

Onnittelemme jo pitkän työpäivän suorittanutta 
miestä hänen merkkipäivänään. 


TAUNO SALO 50 VUOTTA 


Hitsaaja Tauno Salo on 
syntynyt 28. 2. 1912 Elimäel- 
lä. Tampellan palvelukseen 
hän on tullut 6. 3. 35 Anja- 
lan Paperitehtaan kuorimolle 
hitsaajaksi, jossa tehtävässä 
edelleen työskentelee. 

Tauno Salo on erittäin tar- 
mokkaana miehenä lainava- 
roin hankkinut itselleen noin 
20 ha tilan Anjalan Kurki- 
suolta, jossa viljeltyä pinta- 
alaa on noin 9 ha. Kummin- 
kin Tampella on hänenkin perheelleen varmin lei- 
päpuu, vaikka matkaa työpaikalle kertyy kokonais- 
ta 18 km, joten päivittäinen työmatka on peräti 36 
km. Tällaisen työmatkan ollessa kysymyksessä ei 
moottoripyörä ole miehelle mikään ylellisyysesine, 
vaikka vaikea on silläkin talvella ajella auraamat- 
tomilla teillä. Pahojen pyryjen aikana on Salon tur- 
vauduttava jatkuvaan joka päivä toistuvaan har- 
rastushiihtoon ja kävelyyn. 

Pitkästä palveluksestaan Tampellassa on Tauno 
Salo saanut Tampella mitalin 6. 12. 61. 

Onnittelemme työn ritaria hänen merkkipäivä- 
nään. 


HILDA JOHANSSON 80 VUOTTA 


Eläkeläinen Hilda Maria 
Johansson on syntynyt 
Elimäellä 2. 3. 1882. Hän tuli 
Tampellan palvelukseen kar- 
tonkitehtaalle lajittelijaksi 7. 
2. 1912. Palveltuaan Tampel- 
laa 35 pitkää vuotta toden- 
näköisesti koko ajan vuoro- 
työssä hän 65 vuotiaana jäi 
eläkkeelle 1. 1. 47. Pitkästä 
palveluksestaan = Johansson 
sai Tampella mitalin jo v. 
1947. Pitkästä iästään huoli- 
matta Hilda Johansson ei vielä koskaan ole ollut 
vakavammin sairaana. Vuodesta 1918 alkaen on 
Hilda Johansson asunut siinä samassa Tampellan 
asunnossa, missä hän nytkin viettää vanhuuden 
päiviään. 

Onnittelemme merkkipäivän johdosta. 


HUGO HÄMÄLÄINEN 50 VUOTTA 


Värimies Hugo Hämä- 
läinen on syntynyt 3. 3. 
1912 Koivistossa. Tampellan 
palvelukseen hän tuli 6. 10. 
48 IK-tehtaalle hiojaksi mis- 
tä tehtävästä 31. 3. 49 siirtyi 
AP-konesaliin — värimieheksi, 
jota vakanssia edelleen hoi- 
taa. 

Siirtoväkeen kuuluvana rin- 
tamamiehenä H. Hämäläinen 
sai rintamamiestontin Ka- 
lajan omakotialueelta, johon 
rakensi perheelleen omakotitalon, missä nykyään 
asustaa. Talvisodassa H. Hämäläinen puolusti Koti- 
seutuaan rannikkotykistömiehenä Koiviston linnak- 
keella ollen myös jatkosodassa tykistössä. Hämäläi- 
sen kuten monen muunkin sotaretki päättyi Lappiin 
kun saksalaisia ajettiin maasta. Hämäläinen on 
erittäin innokas kalamies ja puoliväkisin hän Kymi- 
joestakin kalasopan tarpeet nappaa. Kotipuutarhan 
hoito on paperimiehen toinen vapaa-ajan lempi- 
harrastus. 

Työssä ja toimessa hän aina on mies paikallaan, 
joten esitämme parhaat onnittelut merkkipäivän 
johdosta. 


ERIK SPÄNNÄRI 70 VUOTTA 


Eläkeläinen Erik Johan Spännäri on synty- 
nyt 10. 3. 1892 Sippolassa. 

Tampellan palvelukseen hän on tullut 8. 1. 23 ul- 
kotyöosastolle työskennellen rata työmiehenä eläk- 
keelle siirtymiseen asti. 1. 1. 50 hän jäi eläkkeelle. 

E. Spännäri menetti toisen jalkansa tapaturmai- 
sesti jo v. 1904 Inkeroisten Kotkan radalla sattu- 
neessa junaonnettomuudessa. Toisen jalan mene- 
tyksestä huolimatta Spännäri on ansainnut jokapäi- 
väisen leipänsä raskaalla ruumiillisella työllä. Hä- 
nen elämänsä ei varmaankaan ole ollut helppoa, 

kun jalan menestys tapahtui jo nuorena poikana. 
Tampellaa Spännäri palveli yli 30 vuotta ja Tam- 
pella mitalin hän sai 1949. 


EDVARD KORHONEN 70 VUOTTA 


Eläkeläinen Edvard Kor- 
honen on syntynyt 15. 3. 
1892 Rautalammilla. 

Tampellan — palvelukseen 
hän on tullut 1920 IK-teh- 
taalle pakkaajaksi. Työsken- 
nellyt — AP-kattilahuoneella, 
AP-varastolla polttoaine- 
osastolla ja puutarhaosas- 
tolla vartijana. Hän jäi eläk- 
keelle 15. 1. 54. 

Korhoselle myönnettiin 
Tampella mitali 13. 7. 47. 

Edvard Korhonen etsii elämälleen lohtua uskon- 
non lohduttavasta elämän piiristä. Hän toimii Inke- 
roisissa sijaitsevan Elimäen seurakuntatalon vahti- 
mestarina ja ottaa vakaumuksellisesti osaa tämän 
vapaan seurakunnan työhön. Pitkästä iästään huo- 
limatta E. Korhonen on terve ja elinvoimainen mies. 
Niinpä hän vieläkin uutterasti nostelee pohjapuita 
Kymijoesta. 


Onnittelemme vakaumuksen miestä hänen merk- 
kipäivänään. 


ARVO KATAJALA 50 VUOTTA 


Kamyrkoneen käyttäjä kevö 
Katajala on syntynyt 18. 
3. 1912 Elimäellä, Tampellan 
palvelukseen hän on tullut 3. 
7. 37 IK-tehtaalle pakkaa- 
jaksi, josta 16. 3. 49 siirtyi 
AP-hiomoon hiojaksi, 16. 2. 
50 IK-tehtaalle hiojaksi, 28. 
7. 52 hän siirtyi AP-konesa- 
liin hollanterimieheksi ja 11. 
10. 60 IK-tehtaalle kamyrko- 
neen käyttäjäksi, missä teh- 
tävässä edelleen työskentelee, 

Tultuaan Tampellan palvelukseen hän samanai- 
kaisesti jo ennen sotia ryhtyi rakentamaan omaa 
taloa Anjalan kirkolle, missä nykyään perheensä 
kanssa asustaa. Arvo Katajala otti osaa molempiin 
käytyihin sotiin rintamajoukoissa. Katajalan vapaa- 
ajan harrastuksiin kuuluu ennen kaikkea metsästys. 
Hänen perheeseensä kuuluu kaksi tytärtä, joista toi- 
nen on jo solminut avioliiton ja toinen parhaillaan 
lukee kieliä Helsingin yliopistossa. 


Työpaikallaan Arvo Katajala tunnetaan aina tun- 
nolliseksi, mallikelpoiseksi työntekijäksi ja nauttii 
hän niin työtoveriensa kuin esimiestensäkin täydel- 
listä luottamusta. 


Onnittelemme merkkipäivän johdosta. 

MIKKO AIDANJUURI 60 VUOTTA 


Entinen mylläri Mikko Ver- 
ner Aidanjuuri on syn- 
tynyt 25. 3. 1902 Asikkalassa. 

Tampellan palvelukseen 
hän on tullut 13. 4. 34 Pasi- 
laan mylläriksi, mistä tehtä- 
västä 1. 12. 57 siirtyi vartio- 
tehtäviin Talousosastolle, jos- 
sa oli eläkkeelle siirtymiseen 
asti 1. 4 58. M. Aidanjuuri 
rakensi heti sotien jälkeen 
itselleen omakotitalon Inke- 
roisten Teininkalliolle, jossa 
nykyään viettää ansaittua vanhuuden lepoaan. Tuo 
vanhuuden lepo on ajoittain ollut vaikeaakin sillä 
Aidanjuuri on viime aikoina ollut useaan otteeseen 
vaikeasti sairaana. 

Lehtemme esittää merkkipäiväänsä viettävälle 
mitä parhaimmat onnittelut. 


Vanha uskollinen kunnan palvelija oli lopettanut aamiaisensa, mut- 
fa istui yhä pöydässä sanomalehteen syventyneenä. Hajamielisenä hän 
PYYsi vielä kupin teetä. 

— Teefä! sanoi hänen vaimonsa, mutta katsohan kelloa, etkö aio 
mennä toimistoosi tänään ollenkaan! 

— Voi taivas! huudahti virkamies säikähtyneenä, luulin olevani jo 
toimistossa. 

(Farmand) 
* ** 


— Ja mitä ongelmaa pidätte nykyisin vaikeimpana yrityksen johta- 
jan kannalta? 
— Mihin pysäköidä autonsa! 
(Stilprovet) 
* * * 


Vasta saavuttuaan Siena Collegeen pitääkseen luennon muistin har- 
joittamisesta tuomari Beverly Bouche muisti, että hänen olikin määrä 
pitää luento vasta seuraavalla viikolla. 

(Time) 
* X * 


— Saitko palkankorotuksen, kultaseni! 
— Sain. Nyt voimme elää niin kuin tähänkin asti. 


(English Digest) 


Yöpukumuodista 


Yöpaidan ompeleminen on siksi hauskaa puuhaa, 
että moni haluaa valmistaa yöpukimensa itse. Sii- 
täkin huolimatta, että nykyisin on saatavana jo 
valmiinakin toinen toistaan viehättävämpiä mal- 
leja. 

Nykyajan yöpukumuoti on lisäksi varsin monivi- 
vahteista ja hauskaa. Tuntuu siltä kuin muuten 
varsin asiallista ja käytännöllistä linjaa seuraava 
muoti haluaisi yöpukimiin tuhlata kaiken sen yli- 
määräisen romanttisuuden ja naisellisuuden, mikä 
muuten jäisi muodin kuvasta pois. 

Näin yksinkertaisesti voimme ommella yöpaidan: 
Ompelemme esimerkiksi kaksi suoraa kankaanpa- 
laa yhteen, jotka muodostavat paidan etu- ja taka- 
kappaleet. Rypytämme sitten kappaleet leveästä 
pitsi- tai brodyyrinauhasta tehtyyn kaarokkeeseen, 
johon on muotoiltu kädentie sopivaksi. Olkaimiksi 
kiinnitetään vain ohuet nauhat paidan kankaasta. 
Helmaankin voi omella pitsi- tai brodyyrinauhan. 
Valkoisena paita on epäilemättä kaunein, mutta 
tietenkin sen voi valmistaa myös pastellinvärisestä 
kankaasta. 

Naisellisin yöpaita on isoäidin aikaista muotia 
noudatteleva ja se sopii myös niille, jotka pelkäävät 
yöllä vilustuvansa. Paita ulottuu runsaasti poimitet- 
tuna ja väljänä maahan asti. Ylhäällä tämä väljyys 
kootaan kaarrokkeeseen, jota somistaa röyhelö tai 
pitsi. Paidan voi vielä varustaa pienellä kauluksella, 
vaikka kaulukset yöpaidoissa ovat useimmiten vain 
tiellä ja aika tarpeettomia. Paitaan kuluvat edel- 
leen pitkät väljät hihat, joiden väljyys kootaan 
ranteen kohdalla ilmavaksi röyhelöksi. ”Isoäidin 
yöpaidan” mater'aaliksi sopivat hyvin hienosta pit- 
käkuituisesta puuvillasta kudotut fin-lawnit, vieto- 
ria-lawnit ja batistit. Jos jättää paidan muun so- 
mistuksen vähemmälle voi valita myös jonkin ku- 
viollisen kankaan. 

Mutta ei vain isoäidin yöpaita ole muotia, myös 
isoisä pääsee mukaan. Teini-ikäisten muotiyöpai- 
toja ovat isoisän yöpaidoista vaikutteita saaneet 
paidat. Oikeastaan ne ovat näiden suoria kopioita. 
Tämän mallin kankaaksi sopii hyvin myös yksivä- 
rinen popliini ja asua voi somistaa kapein terein. 

Pyjamat ovat varsin monien mieleen. Ja näissä- 
kin on erilaisia malleja vaikka millä mitalla. Ne 
jotka eivät öisin palele voivat käyttää lyhyitä hou- 
suja ja alas lanteille ulottuvaa väljää puseroa baby- 
doll-tyyliin, Housut voivat myös ulottua hieman 
polven yläpuolelle jolloin saamme ”Bermuda-pyja- 
man” tai hieman polven alapuolelle merirosvojen 
tyyliin. Muodikkaita ja tyylikkäitä ovat tailor-made- 
pyjamat, jotka noudattelevat leikkaukseltaan mies- 
ten pukumuotia. 

Paljon iloa ja hyötyä on yöpaita-aamutakkiyhdis- 
telmästä, jonka voimme valmistaa samasta kan- 
kaasta jos haluamme olla oikein tyylikkäitä. Tämä 


tietenkin merkitsee sitä, että meillä tulisi olla yhtä 
monta aamutakkia kuin yöpukuakin, mutta mah- 
dotontahan tämä ei ole jos valmistamme sekä yö- 
asun että takin jostakin raikkaasta ja hinnaltaan 
huokeasta puuvillakankaasta. Tällä järjestelyllä on 
myös se etu, että meillä on aina uuden yöpuvun 
vaihtaessamme uusi puhdas aamutakki. Joka ta- 
pauksessa harkitessamme uuden aamutakin han- 
kintaa on syytä pitää mielessä yöpukujen värit ja 
kankaiden kuviot, jotta löytäisimme mahdollisim- 
man hyvin näihin sopivan kankaan. 

Paljonko varaamme kangasta? Yöpukukankaat 
ovat etupäässä yksilevyisiä. Naisten yöpaitaan tar- 
vitaan kaksi kertaa paidan pituus ja hihan pituus. 
Keskimäärin kangasta menee lyhythihaiseen yöpai- 
taan 3,25 ja pitkähihaiseen 4 m. Jos teemme pol- 
veen ulottuvia kauluksettomia ja hihattomia yöpai- 
toja, jotka ovat nyt niin suosiossa pääsemme paljon 
vähemmällä. Pyjamaan varaamme: kaksi kertaa 
housujen pituus ja kaksi kertaa takin pituus sekä 
hihanpituus, lisäksi 25 cm taskuiksi ja reunusteiksi. 
Naisten lyhythihaiseen pyjamaan menee n. 4,5 m, 
pitkähihaiseen n. 5 m ja miesten pyjämaan täytyy 
varata 5—5,50 m kangasta. Aamutakkiin tarvitaan 
kaksi kertaa takin pituus ja hihan pituus n. 5,50 m. 


Lasten muotia 


kautta aikojen 


Nykyajan ihmisen on vaikeata ymmärtää, että 
aivan viime vuosisadalle asti lapset puettiin aikuis- 
ten tapaan. 

Nämä ”miniatyyriaikuiset” tuijottavat meitä lu- 
kemattomista maalauksista museoissa. Minkä vas- 
takohdan nuo haikeannäköiset tytöt muodostavat- 
kaan nykyajan lapsille, jotka saavat telmiä mielin 
määrin pukimien estämättä. 

Tosin lapset monissa maalauksissa poseeraavat 
epäilemättä sunnuntaipuvuissaan arkivaatteiden ol- 
lessa hiukan mukavampia, mutta niin mukavia ei- 
vät nekään olleet, että niissä olisi päässyt esteettä 
liikkumaan. Pikkuvauva-parat puettiin pitkiin han- 
kaliin mekkoihin aina meidän vuosisadallemme asti. 
Lasten mekkojen leveys ja pituus oli suoraan ver- 
rannollinen heidän vanhempiensa varallisuuteen ja 
arvovaltaan yhteiskunnassa. 

PYJAMA-AAMUTAKKIYHDISTELMÄ on tyylikäs ja käytännöllinen asu. Jos valmistamme sen jostakin 


keveästä puuvillakankaasta, voimme käyttää sitä matkoillakin. Pikkutytön yöasu on pehmeää ja 


läm- 


mintä flanellia. 


Lapset samoinkuin aikuisetkin olivat aina pukeu- 
tuneet viimeisen muodin mukaan, jonka tarkoituk- 
sena siihen aikaan oli vain erottaa ylä- ja alaluo- 
kat toisistaan, Tämä käsitys pukeutumisesta alkoi 
muuttua myöhään 1700-luvulla. 

Syynä muutokseen voimme pitää Jean-Jacgues 
Rousseaun kehoitusta ”takaisin luontoon” ja sir 
Joshua Reynoldsin maalauksia, joissa lapset olivat 
pukeutuneet yksinkertaisesti. Nämä maalaukset oli- 
vat muodissa erityisesti Englannissa. Muutokseen 
vaikutti myös lisääntynyt kauppa itämaiden kanssa. 

Ylhäiset ostivat hienoa puuvillamusliinia ja 1790 
mennessä valkoinen musliini oli tullut keskiluokan- 
kin lastenvaatteiden materiaaliksi. 

Pojat hyötyivät enemmän kuin tytöt uusista aat- 
teista. Vaikka pojat saivat viettää lapsuutensa aina 
viidenteen ikävuoteen saakka hameessa, heitä ei 
heti senjälkeen muutettu isäinsä pieniksi jäljen- 
nöksiksi. Housut muuttuivat pidemmiksi ja väljem- 
miksi, käytettiin käytännöllisiä jakkuja, eivätkä 
kaulukset ja ruusukkeet olleet enää niin kauhistut- 
tavan epämukavia kuin ennen. 


HUOLETONTA JA VAPAATA on lasten muoti nykyi- 
sin. Liivihame puseroineen on käytännöllinen kotona 
ja koulussa ja leveyttä pitää hameen helmassa olla. 


TEATTERIIN TALVIPUUVILLASSA. Leninki on hyvin 

yksinkertainen, kaulukseton ja hihaton, yläosa muo- 

dikkaasti puseromaisen väljä, asuun kuuluu myös 
lyhyt jakku. 


Vapaus kesti kuitenkin vain vähän aikaa. ”Takai- 
sin luontoon” — ajatukset, jotka levisivät laajalle 
Euroopassa, unohdettiin melkein kokonaan vuoteen 
1855 mennessä. 

Seuraavan Biedermeier-ajan tyttöset liikkuivat 
valtavissa leningeissään vain hyvin vaivalloisesti. 
Seuraavalla muotikaudella krinoliinien väljyys koot- 
tiin taakse suunnattomaksi turnyyriksi. Lasten 
muoti oli tarkka peilikuva uudesta aikuisten muo- 
dista. 

Vuonna 1874 hyvinpukeutuneen ja muodikkaan 
pojan tai tytön kengissä tuli olla korkeat korot ja 
terävät kärjet. Hyvin suosittu somistus lasten vaat- 
teissa oli tällöin huokea chinchilla, jonka kysyntä 
oli niin suuri että eläin pian tuli hyvin harvinai- 


NOJATUOLILLE UUSI MEKKO. Lapset tuhrivat paljon 

ja varsinkin huonekalujen päälliset ovat ainaisessa 

vaaravyöhykkeessä. Mutta ennenkuin vahinko ehtii ta- 

pahtua päällystäkää nojatuolit jollakin iloisella puu- 
villakankaalla. 


Suojautuminen radioaktiivisen 
laskeuman vaikutuksesta 


seksi ja siirtyi ylellisyystavaroiden listan huipulle, 
jossa se on vieläkin. 

Kahdennellakymmenennellä — vuosisadalla palasi 
terve järki lasten vaatteisiin ja vasta viime vuosien 
aikana ovat pukujensuunnittelijat alkaneet kiinnit- 
tää enemmän huomiota lasten vaatteiden suunnit- 
teluun. 

Ihanteellisia lapsille ovat vaatteet, joita voidaan 
pestä yhä uudelleen ja uudelleen, jotka ovat muka- 
vantuntuisia ja raikkaita, eri vuodenaikoihin sovel- 
tuvia, helppohoitoisia, joustavia ja tietenkin myös 
sieviä. 

Puuvillakankaista valmistetut pukimet täyttävät 
nämä vaatimukset aivan ihanteellisella tavalla ja 
siksi puuvilla onkin tätä nykyä kiistatta suosituin 
materiaali lasten vaatteissa. Uudet viimeistysmene- 
telmät ovat myös osaltaan vaikuttaneet tähän ase- 
maan, sillä puuvilla voidaan käsitellä vettähylki- 
väksi, silittämättä-siistiksi jne. Talvipuuvillakan- 
kaiden ilmestyminen on tehnyt tästä kevään ja ke- 
sän suosikista myös talvikankaan. Viehättävät puu- 
villapuvut, jotka kerran olivat vain harvojen etu- 
oikeutena kuuluvat nyt jokaisen lapsen vaatevaras- 
toon luonnostaan. 

PLP 

Ydinräjähdekokeilujen yhteydessä on tullut esille 
kysymys suojautumisesta ydinräjähdyksistä leviäviä 
radioaktiivisia hiukkasia ja niistä muodostuneita 
laskeumia vastaan. 

Vaikka ydinräjähdekokeet tietenkin pyritään suo- 
rittamaan niin, ettei niistä koituisi vaaraa oman tai 
naapurimaan siviiliväestölle, on tähänastisten ha- 
vaintojen perusteella pääteltävissä, että kaukana- 
kin rajoiltamme lähellä maan pintaa räjähtänyt 
megatonnien luokkaan kuuluva ydinräjähde saat- 
taa meille epäedullisten sääsuhteiden vallitessa ai- 
heuttaa haittavaa säteilyä. 

Miten tällaisessa ydinräjähdyksessä syntyneiden 
ja ilmavirtojen mukana kulkeutuneiden radioaktii- 
visten hiukkasten ja niistä maastoon muodostuvan 
laskeuman aiheuttamien haittojen pienentämiseksi 
olisi meneteltävä? 


SUOJAUTUMISEN PERIAATTEET 


Suojautumisen eräitä pääperiaatteita on estää 
radioaktiivisten hiukkasten pääseminen hengitys- 
ja ruoansulatuselimiin. Tämän vuoksi on ehdotto- 
masti suojauduttava niin kauan kuin haitallisen sä- 
teilyvoimakkuuden omaavia hiukkasia on ilmassa ja 


hiukkaspilven laskeuduttua pysyttävä suojassa, kun- 
nes säteilyn voimakkuus pienenee vaarattomaksi. 
Tätä ennenkin on mahdollista liikkua laskeuma- 
alueella (esim. suojelumuodostelmat yms), kun vain 
pidetään huoli siitä, että saatu säteilyannos Pysyy 
vaararajan alapuolella. Tällöin on myöskin varus- 
tauduttava suojanaamarilla tai ainakin hengityksen 
suojaimella. On myös pyrittävä käyttämään sellai- 
sia varusteita (kumijalkineita, sadetakkeja jne), 
joista mahdollinen pöly on helposti pois huuhdelta- 
vissa. 

Erityisesti sisätiloissa, joihin pölyn tunkeutumi- 
nen on estetty tiivistystoimenpitein, on mahdollista, 
ellei säteilynvoimakkuus ulkona ole kovin suuri, 
oleskella ja työskennellä huolimatta ulkona olevas- 
ta laskeumasta, sillä rakennusten seinät vähentä- 
vät säteilyn voimakkuutta melkoisesti. Edellytyk- 
senö niin liikkumiselle laskeuma-alueella kuin työs- 
kentelylle sisätiloissa on se, että säteilyn mittareilla 
on todettu säteilyn voimakkuus ja jatkuvasti seu- 
rataan voimakkuuden muutoksia. 


VAARAN TOTEAMINEN JA TIEDOTTAMINEN 


Edellä esitetystä selviää, että perustan suojelulle 
luo säteilyvalvonta, hälytys ja tiedustelu. 

Säteilyvalvonnasta huolehtivat valtakunnalliset 
tarkkailuasemat, jotka toteavat ydinräjäytyksen ja 
seuraavat ilmakehän säteilynvoimakkuutta ja joi- 
den ilmoitusten sekä säähavaintojen perusteella 
voidaan määrittää vaarallisten hiukkaspilvien to- 
dennäköinen kulku ja odotettavissa olevan laskeu- 
man laajuus. 

Väestölle annetaan tiedot uhkaavasta vaarasta 
hälytysvälineitä ja yleisradiota käyttäen, jolloin vii- 
meksi mainitun välityksellä voidaan samalla antaa 
tarpeellisia suojautumisohjeita. 

Laskeuma-alueen tarkempi selvittäminen, sen 
laadun ja voimakkuuden määrittäminen — tiedus- 
telu — tapahtuu tiedusteluelimiä käyttäen. 

Vaarasta tiedotetaan yleisiä hälytysvälineitä käyt- 
täen seuraavasti: 

Lähestyvästä säteilyvaarasta ilmoitetaan 
nousevalla ja laskevalla, välillä katkeavalla ääni- 
merkillä, jonka kestoaika on 2 min. 

Säteilyhälytys annetaan yhtämittaisena 
nousevana ja laskevana äänimerkkinä, jonka kes- 
toaika on 1 minuutti. Säteilyhälytys, kuten saman- 
laisella merkillä annettava ilmahälytyskin, tarkoit- 
taa välitöntä suojautumista. 

Maaseudulla voi merkinantovälineinä tulla kysy- 
mykseen käsikäyttöiset sireenit, teollisuuslaitosten 
viheltimet yms. Ellei äänimerkkien antamiseen so- 
veliaita välineitä ole, on käytettävä puhelinta ja 
hälytyspartioita. 


SUOJELUTOIMENPITEET 


Parhaan suojan säteilyä vastaan antaa väes- 
tönsuoja. Jollei sellaista ole, voi suojapaikaksi 
valita rakennuksen kellarin, joka on tiivistettävä 
pölyn s'sääntunkeutumisen estämiseksi. Kivitalojen 
kellarit voivat heikentää säteilyn 1/300 osaan, puu- 
talojen kellarit 1/50 osaan siitä, mitä sen voimak- 
kuus on ulkona. Erityisesti maaseudulla tulee kysy- 
mykseen erillisen suojakorsun rakentaminen. 


Hätätilassa on turvauduttava ikkunattomiin käy- 
täviin ja kylpyhuoneisiin. 

Suojapaikkaan on varattava vuodevaatteita, va- 
laistusväl'neet, yleisradiovastaanotin (paristokäyt- 
töinen) kuiva WC, ensiapu- ja puhdistustarvikkeita, 
elintarvikkeita ainakin 2 vrk tarvetta varten sekä 
tarpeen mukaan lämmityslaite. Saastuneiden vaat- 
teiden vaihtamiseksi olisi suojaan saatava jonkin 
verran varavarusteita. 

Kotieläimet suojataan navetoissa ym. eläin- 
ten suojissa, jotka on huolellisesti tiivistettävä. 

Rehu ym. eläinten ruoka suojataan pölyltä par- 
haiten asianmukaisissa varastosuojissa. Ulkosalla 
tai heikoissa varastoissa olevat on suojattava peit- 
tämällä. Kaivot on suojattava tiiviitä peitteitä käyt- 
täen. 

Elintarvikkeiden suojaamiseen ja Ve- 
den varaamiseen on kiinnitettävä erityistä huo- 
miota, sillä pienetkin määrät radioaktiivisia aineita, 
jotka ruoan mukana joutuvat ihmisen elimistöön, 
aiheuttavat vakavia sairaustiloja. 

Parhaiten ovat suojattuja säilykkeet ja tiiviissä 
suojapakkauksessa olevat elintarvikkeet. Tällaista 
muonaa tulisi kuhunkin perhetalouteen varata 1—2 
viikon perusannos. Vettä on varattava runsaasti ja 
se on suojattava tiiviitä kannellisia astioita ja säi- 
liöitä käyttäen. 

Elintarvikkeet, jotka eivät ole pakattuina suojaa- 
viin pakkauksiin, suojataan peitteitä käyttäen (kel- 
mut, bi.umipaperi, kuormauspeitteet yms.). 


SUOJAUTUMISVAIHEEN PÄÄTTYMINEN 

Suojapaikassa on pysyteltävä siksi, kunnes ylei- 
sillä hälytysvälineillä annetaan vaara-ohi-merkki 
— yhtäjaksoista ääntä yhden minuutin ajan — tai 
viranomaiset antavat erikoisohjeita oleskelusta ul- 
kopuolella suojapaikkojen yms. 

Poistuttaessa suojapaikasta joko kokonaan tai ti- 
lapäisesti on huolehdittava siitä, että ei jouduta kos- 
ketukseen radioaktiivisen pölyn kanssa. Tätä varten 
voi olla tarpeen käyttää suojanaamaria (hengityk- 
sensuojainta), puhdistaa erityisesti päällysvaatteet 
ja peseytyä perusteellisesti ennen sisätiloihin tuloa, 
noudattaa varovuutta elintarvikkeiden ja veden 
nauttimisessa yms. 

Viranomaiset antavat tässä vaiheessa ohjeita jat- 
kuvasti noudatettavista varotoimenpiteistä. 

Jos radioaktiivista pölyä on tarttunut vaatteisiin, 
iholle tai esineisiin, voidaan se yleensä poistaa me- 
kaanisin puhdistusmenetelmin. Vaatteista 
pöly saadaan irtoamaan harjaamalla, vedellä huuh- 
telemalla (sadevarusteet) tai pesemällä. Iholle tart- 
tuneet hiukkaset saadaan pois pesemällä runsaalla 
vedellä. Koneisiin yms. tullut pöly voidaan poistaa 
harjaamalla tai pölyimurilla. Puhdistuksessa ke- 
rääntynyt radioaktiivinen pöly ja vesi on hävitet- 
tävä maahan upottamalla. 


suojautumistoiminta —= tulee 
kysymykseen — säteilyn voimakkuuden = noustes- 
sa yli vaarallisen rajan. Laskeumat, = joi- 
den — säteilyvoimakkuus on = pienempi ja joi- 
den johdosta näin ollen ei tarvitse välittömästi 
suojautua, voivat kuitenkin vaatia erikoistoimen- 
piteitä. Voi olla tarpeellista rajoittaa ulkona 


Edellä — selostettu 

Tampellan moottorimiehiä 


koulutetaan 


Moottorikerhomme Tampellan juhlasalissa 24. 10. 
1961 järjestämästä esitelmä- ja palkintojenjakoti- 
laisuudesta muodostui erittäin onnistunut ja antoi- 
sa. Tilaisuuteen oli kutsuttu myöskin toisten tampe- 
relaisten teollisuuslaitosten moottorikerholaisia ja 
osanottajamäärä nousi 90:een. 

Tilaisuudessa esitelmöimässä olleella AK:n osas- 
topäällikkö Uolevi Wuorenheimolla oli tärkeää sa- 
nottavaa liikenneväylillä liikkujille. Hän esitti ti- 
lastotietoina, että maassamme tapahtuu vuosittain 
10.000 ajoneuvoa kohden kuolemaan johtavia on- 
nettomuuksia 22, mutta läntisessä naapurimaas- 
samme Ruotsissa ainoastaan 7, joten parantamisen 
varaa on liikenneturvallisuudessamme paljon. Suu- 
riin onnettomuuslukuihimme vaikuttavina tekijöinä 
toi esitelmöitsijämme esille kolme yleisimpää vir- 
heryhmää ajotavoissamme ja asetti ne seuraavaan 
järjestykseen: 


1) Ajetaan liian keskellä tietä ja oikaistaan kaar- 
teet. 

Tämä houkuttelee kovaan ajoon, mistä on usein 
seurauksena, että havaittaessa vastaantuleva, jou- 
dutaan hätäisesti kääntämään oikealle, jolloin on 
vaarana auton liukuminen tai heittelehtiminen, 
vaikka yhteentörmäys vältettäisiinkiin. 


2) Vaihdetaan kaistaa ja käännytään varomatto- 
masti. 

Luotetaan siihen, että annetun suuntamerkin jäl- 
keen voidaan vapaasti vaihtaa kaistaa tai kääntyä 
välittämättä takana tulevista. Suunnanosoittimen 
käyttö ei kuitenkaan ole puolustus mainituissa ta- 
pauksissa sattuneissa yhteenajoissa, vaan syypääksi 
joutuu varomattomasti kääntyvä tai kaistan vaih- 
taja. Useasti nähdään maanteillämme myös vaaraa 
tuottavia ja tarpeettomia ohituksia. Ei haluta ajaa 
toisen perässä ja huomioimatta tarkoin ohitukseen 
tarvittavaa matkaa ja aikaa lähdetään liiaksi ly- 

oleskelua sen vuoksi, että ilmassa on jonkin verran 
radioaktiivisia hiukkasia. Järvi- ja jokivesien käyt- 
töä voi olla syytä rajoittaa. Maataloustuotteiden ja 
karjan suojaamiseen ja ruokinnan valvontaan voi 
olla aihetta ryhtyä, elintarvikevarastojen suojaami- 
nen samoinkuin elintarvikkeiden tehostettu tarkas- 
tus on syytä järjestää yms. 

Kulloinkin tarvittavista toimenpiteistä antavat 

viranomaiset ohjeita. 

hyillä suorilla ohittamaan. Ohituksen jälkeen jää- 
dään useasti ajamaan ohitetun edessä ja ärsytetään 
tätä uuteen ohitukseen. 


3) Tullaan varomattomasti 
isommalle. 


Ajetaan varomattomasti eikä muisteta pysähtyä 
tultaessa pihasta, pysäköimisalueelta t.m.s. ajotielle 
tai pienemmältä tieltä isommalle. Tien koko ei aina 
ole ratkaiseva, sillä myöskin vähemmän liikennöi- 
dyltä tieltä tulevan on väistettävä vilkkaammin lii- 
kennöidyllä tiellä kulkevaa, vaikka K.o. teiden koot 
eivät näin määräisikään. Myöskin on noudatettava 
varovaisuutta tultaessa tasaiselta tieltä risteävään 
jyrkkään mäkeen. 

Muistakaamme —liikenneväylillä — liikkuessamme 
edellämainitut ohjeet, jotta omalta osaltamme oli- 
simme pienentämässä synkkää tilastoamme. 

Esitelmän jälkeen jakoi moottorikerhomme pu- 
heenjohtaja maist. A. Tienari palkinnot 29. 6. ja 24. 
9. 61 järjestämistämme st-autokilpailuista. 

Lopuksi osastopäällikkö Wuorenheimo esitti vuo- 
den 1960 Jyväskylän rallista otetun filmin ja selosti 
moninaisten autokilpailujen tarpeellisuuden ajotai- 
don kehittäjänä. 


 —: 


pienemmältä tieltä 


Ammattiyhdistykset eivät ole vielä päässeet liikaherkkyydestään ul- 
koapäin tulevalle arvostelulle. Ja sisältäpäin tuleva arvostelu, jota 
esitetään julkisesti, käsitetään petturuudeksi — jäännöstä niiltä ajoilta, 
jolloin ammattiyhdistykset olivat eräänlaisia salaseuroja. 

Taloudellisin syin perusteltu arvostelu (että palkankorotusvaatimukset 
luovat inflaatiota) lienee niistä erityisen vastenmielistä, koska ne kä- 
sittävät sen metkuksi, jonka keskiluokka on keksinyt voidakseen vierit- 
tää kaiken syyn työläisten niskoille. Tässä tapauksessa onkin niiden 
tuntema vastenmielisyys ymmärrettävä; ammattiyhdistysten yhteiskunnal- 
lisen aseman ja osuuden oikeudenmukaisen arvioimisen täytyy käsittää 
sekä sosiaaliset että taloudelliset tekijät. 


(The Economist B. C. Robertsin kirjan 
"Trade Unions in a Free Society" arvostelussa) 


Insinöörin tutkinnon suorittanut nuori mies on nykyisin maailman 
parhaiten kaupaksi käyvä hyödyke — kultaharkkoa mahdollisesti lu- 
kuunottamatta. 

(Varakreivi Chandos) 


Automiehet koulun penkillä 


AK:n osaston U. Wuorenheimo piti mielenkiintoisen ja havainnollisen Mottorikerhon tilaisuus kiinnosti runsaasti automiehiämme. 
esitelmän ajankohtaisista liikenne kysymyksistä. 


Mikko —Myntinen, —syyskilpailun voittaneen auton kartanlukija, -saa 
palkinnon sekä ifselleen että ajajalle Raimo Salmiselle. 


Kalevi Salminen ja Pekka Pietilä, jotka voittivat Tampellan keväällisen 
tarkkuusajon, saavat palkintonsa. 

Työntekijän eläkelaki 


Ensi vuonna heinäkuun 1. päivästä alkaen on voi- 
massa työsuhde-eläkelaki, joka koskee lähes mil- 
joonaa maamme kansalaista. Kun tämän lain täy- 
dennykseksi kiireisesti valmisteilla oleva lyhytaikai- 
sia työsuhteita koskeva eläkelaki valmistuu, on 
luotu sosiaaliturva, joka koskee käytännöllisesti 
katsoen kaikkia yksityisessä työsuhteessa olevia ja 
turvaa heille eläkeoikeuden. 

Oheisena lyhyesti muutamia tietoja vanhuus- ja 
työkyvyttömyyseläkkeistä ja eläkkeiden mk-mää- 
ristä. 


Vanhuuseläkeikä on 65 vuotta, mutta se 
saadaan määrätä korkeammaksikin, jos eläkkeen 
määrää vastaavasti korotetaan. 

Eläkkeen määrää mitoitettaessa on pidettävä 
päämääränä, sitä, että kansaneläkkeen päälle on 
rakennettava eläkettä niin paljon, että tullaan 60 
%:n kokonaiseläkkeisiin. Asiasta aiheutuvien kus- 
tannusten kalleuden takia tähän tavoitteeseen on 
kuitenkin päästy vain alimmmissa palkkaluokissa 
(n. 55.000 mk kuukausipalkkaan saakka) jääden 
kokonaiseläkepronsentti ylemmissä luokissa tätä al- 
haisemmaksi. Tämä on järjestetty siten, että lain 
mukaan täysityösuhde-eläke on 40 % työntekijän 
viimeksi saamasta palkasta, täyden kansaneläkkeen 
kanssa yhteensä ei kuitenkaan enempää kuin 60 % 
siitä. 

Kun yksinäisen henkilön täysi kansaneläke lain 
voimaantuloon mennessä kohonnee noin 11.000 mk/ 
kk keskimäärään, saadaan kokonaiseläeturva alla- 
olevan taulukon mukaiseksi. 


Työntekijän Työsuhde- Kansan- Yhteensä 

palkka eläke eläke 

mk/kk mk/kk mk/kk mk/kk % palkasta 
20.000 1.000 11.000 12.000 60 
30.000 7.000 11.000 18.000 60 
40.000 13.000 11.000 24.000 60 
50.000 19.000 11.000 30:000 60 
60.000 24.000 11.000 35.000 58 
70.000 28.000 11.000 39.000 56 


Täyden eläkkeen edellytyksenä on 40 palvelus- 
vuotta. Tämä palvelusaika voidaan ansaita myös 
peräkkäin eri työnantajien palveluksessa, kuitenkin 
siten, että työsuhteen tulee kestää kulloinkin vähin- 
tään 6 kuukautta. Jos työntekijä siirtyy pois palve- 
luksesta jo ennen tämän odotusajan päättymistä, 
tämän työsuhteen aikaa ei oteta huomioon. Jos pal- 
velusvuosia on vähemmän kuin 40, lasketaan elä- 
kettä 1 % kultakin vuodelta. Esim. 30 vuoden pal- 
veluksesta saadaan 30 %:n eläke. 

Edellä sanottu palvelusaika tarkoittaa palvelusta 
lain voimaantultua, ts. heinäkuun 1 päivän 1962 
jälkeen. Siirtymäkauden aikana saadaan eläkkee- 
seen oikeuttavaksi lukea myös puolet siitä ajas- 
ta, jonka lain antamispäivänä (kesäkuussa 1961) 
jatkumassa ollut työsuhde oli jatkunut työntekijän 
täytettyä 23 vuotta. Jos siis työntekijä oli lain voi- 
maantullessa esim. 50-vuotias ja oli tullut työnan- 
tajan palvelukseen 30 vuotiaana, hänen eläkkeensä 
muodostuu hänen aikanaan täyttäessä 65 vuotta 
seuraavaksi: lain voimassa ollessa palvelusaikaa 
65—50 — 15 vuotta ja ennen lain voimaantuloa 
50—30 — 20 vuotta, mistä otetaan huomioon puolet 
eli 10 vuotta. Yhteensä siis eläkkeeseen oikeuttavia 
vuosia kertyy 15 + 10 = 25 vuotta ja eläke on sil- 
loin 25 % loppupalkasta. Jos palkka on esim. 50.000 
mk/kk, on siis työsuhde-eläke tässä tapauksessa 
12.500 mk/kk. 


Kansaneläkelakia on tässä yhteydessä 
muutettu niin, että pakollinen työeläke ei ole es- 
teenä täyden kansaneläkkeen, keskimäärin 11.000 
mk/kk saamiselle. 

Nämä kaksi eläkettä yhteensä ovat siis esimerk- 
kitapauksessamme 23.500 mk/kk. 

Huomattakoon seuraavat rajoitukset: 


1) Jos joku tulee ensimmäisen kerran tarkoitta- 
maan työsuhteeseen vasta 55 vuotta täytettyään, 
hän jää kokonaan lain ulkopuolelle. Tässä ovat ky- 
symyksessä esim. ulkomailta muuttavat henkilöt tai 
sellaiset, jotka aikaisemmin ovat olleet vain itsenäi- 
sinä yrittäjinä jne. 

2) Jos työntekijä lain voimaantullessa, s.o. 1. 7. 
1962 on jo täyttänyt 50 vuotta, mutta ei vielä 65 
vuotta, hän on oikeutettu eläkkeeseen vain, jos hä- 
nellä oli lain antamispäivänä palvelusta tämän 
työnantajan työssä vähintään 15 vuotta. 


3) Henkilöt, jotka lain voimaantullessa jo olivat 
täyttäneet 65 vuotta, jäävät sen ulkopuolelle. 


Työkyvyttömyyseläkkeen voi saada 
määrätyin ikärajoituksin jos on ollut ennen työky- 
vyttömyystapahtumaa yhtäjaksoisesti työssä 6 kk. 
Jos työkyvyttömyystapaus sattuu työsuhteen kes- 
täessä, otetaan eläkettä laskettaessa huomioon jo 
ansaittujen työvuosien lisäksi myös aika vanhuus- 
eläkeikään ja siten nuorikin työntekijä voi saada 
täyden työkyvyttömyyseläkkeen, joka on hänen an- 
sioihinsa perustuvan vanhuuseläkkeen suuruinen, 

Työnantaja kustantaa yksin pakollisen eläketur- 
van. Eläketurvan järjestelyaika on 2 vuotta lain 
voimaantulosta laskien. 


Vartijat ja siivoojat 


Työnantajat haluavat vain nuoria palvelukseensa, 
mutta luonnonlakien mukaan kaikista tulee van- 
hoja. Kun mies on kymmeniä vuosia ollut työpai- 
kassaan, ei häntä saada poiskaan. Hänet asetetaan 
vartijan toimeen, mutta se on väärä ratkaisu 
asiassa. 

Luin lehdestä, että maassamme on oppilaitos, 
jossa koulutetaan vartijoita. Oppilaat ovat terveitä 
vankkoja miehiä. Vartijalta vaaditaan ennenkaik- 
kea tarkkaa huomiokykyä. 

Viimeaikaiset ryöstöt ja pahoinpitelyt todistavat, 
että ei vanha voi toimia kyllin ripeästi, eikä voi 
puolustaa itseään tiukan paikan tullessa. 

Kaupunkipaikoissa on paikotellen talojen seinissä 
punainen lamppu ja siinä vieressä taulu: ”Tulipalon 
sattuessa, riko lasi, paina napista ja odota palo- 
kuntaa.” Yöllä kaupunki nukkuu ja on pimeä. Nuori 
vartija, jolla on hyvä näkö ja kuulo, voi ajoissa 
huomata vaaran ja toimia tilanteen mukaan. On ol- 
lut suuria tulipaloja tehtaassa, jossa ei ole yötyötä. 
Lehdessä mainitaan: ”Vartija nukkui!” Niin. Hän 
oli vanha ja väsynyt. 


Täkkäät naiset, jotka vuosikymmeniä ovat palvel- 
leet työnantajaansa, saavat kuulla pisteliäitä huo- 
mautuksia. ”Ei täällä tarvita.” Sanojat eivät huo- 
maa. Ei heitäkään tarvita. Joka ammatissa on nuo- 
ria tulossa yllin kyllin. 


Työpäivät ovat entisestään lyhentyneet, mutta 
työntahti on sen tiukempaa. Vanhat naisihmiset, 
joiden työkyky on sairauden ja iän mukana heiken- 
tynyt, ”tuomitaan” siivoamaan, muka helpompaan 
työhön. Ei siivoojan työ ole helpoimpia. Siinä kysy- 
tään ennenkaikkea jalkojen kestävyyttä. Helpom- 
paa olisi työ, johon on nuorena opetellut. 


Eräs insinööri lausahti kerran tyhmästi. ”Ei sii- 
voojasta ole tehtaalle hyötyä.” Siivotaan asuntoja- 
kin. Kyllä koti on sentään puhtaampi kuin työsali. 
Se riippuu työn laadusta. 

Kun vanhat eivät kykene työllään itseään elättä- 
mään, heille kuuluu rauhaisa vanhuus. Sen takaa 
sosiaalihuolto. 


Elsa Mantere 


AUTONKULJETTAJAN VAARAT 
PIMEÄLLÄ LIIKUTTAESSA 


TALJAn MUISTIO AUTOILIJOILLE 


Pimeällä ajettaessa on autoilijoitten otettava huo- 
mioon, etteivät vain he itse näe huonommin, vaan 
myöskin muut ajoneuvojen käyttäjät ovat samassa 
pinteessä. Eri seikat voivat myös heikentää näköä. 
Esim. 55-vuotias autoilija tarvitsee kaksi kertaa 
enemmän valoa kuin 20-vuotias nähdäkseen tar- 
kasti. Tupakoitsijoitten on syytä muistaa, että tu- 
pakointi aiheuttaa happialijäämää. Esim. pieni kol- 
men savukkeen annos n. puolentoistatunnin (100 
minuutin) aikana vaikuttaa myöskin sen, että polt- 
taja tarvitsee kaksinkertäisen määrän valoa, jotta 
hänen näkökykynsä olisi samanlainen kuin jos hän 
ei olisi polttanut. Yksi savuke aiheuttaa nim. jo n. 
1.3 % hapenpuutteen ja kun nikotiini lisää ihmisen 
hapen tarvetta, se epäsuorasti suurentaa häkäkaa- 
sun vaikutusta silmän sauvakennoihin. Suurpoltta- 
jilla voi siis olla aina 10 % hapenpuute, joka vaatii 
useita kertoja suurempaa valovoimaa kuin tavalli- 
sesti, jotta autoilija näkisi yhtä hyvin kvin jos hän 
ei olisi polttanut. 

Ohitus on pimeällä ajettaessa esikoisen krii- 
tillinen tilanne. Jos kaksi autoa sivuuttaa toi- 
sensa, ei ole syytä vaihtaa — kuten nyvin usein ta- 
pahtuu — lähivaloille liian aikaisin, koska näkyvyys 


tällöin rajoittuu. Vasta sitten kuin molempien koh- 
taavien ajoneuvojen valot ”imeytyvät” toisiinsa, on 
syytä laskea lähivalot päälle. 


Sen, jota ohitetaan, ei ole myöskään käy- 
tettävä lähivaloja ennenkuin ohittava on koko- 
naan suorittanut ohituksen ja lopulta ohittaja 
kääntäköön ohitettavan rinnalle tultaessa kaukova- 
lot päälle; näin tien pintaa valaisevat molempien 
ajoneuvojen ns. pitkät valot rinnakkain. Ohituksen 
tapahduttua on ohitettavan muistettava vaihtaa lä- 
hivalot, jotta ei taustapeilin välityksellä häikäise 
edellä ajavaa. Tavanomaisella maantiellä ajettaessa 
on ohitukseen ryhdyttäessä muistettava aina antaa 
valomerkki ja siihen myös vastattava. 


Vuonna 1960 sai maamme ftieliikenneonnetto- 
muuksissa 54 autonkuljettajaa ja 65 matkustajaa 
surmansa. Vastaavat loukkaantumisluvut olivat 
1236 ja 1 966. Näistä suuri osa sattui pimeällä ajet- 
taessa. 

Autoilijoitten on syytä kiinnittää huomiota pi- 
meällä ajettaessa seuraaviin määräyksiin ja TAL- 
JAn ohjeisiin turvatakseen itsensä ja muut tien- 
käyttäjät: 

Varoituskolmio on tehokas apuneuvo estämään pi- 
meällä tien reunaan pysähtyneen ajokin peräänajoa. 
Kolmio asetetaan n. 10-20 m päähän ajoneuvon taakse. 


1. Lähtiessäsi ajamaan pimeän aikana tarkista, 
etitä kaikki valot toimivat moitteettomasti. Puhdista 
valojen suojalasit ja heijastimet. Pidä mukanasi 
varalamppuja ja sulakkeita. 


2. Sytytä valot jo hämärän aikana. Katuvalojen 
syttymisellä ei ole mitään tekemistä autosi valojen 
kanssa. 


3. Ajaessasi pimeän tai hämärän aikana on Si- 
nun voitava pysäyttää ajoneuvosi enintään sen pi- 
tuisella matkalla, joka on ajoneuvosi omien valai- 
sinlaitteiden valaisemana esteetön. Tämä vastaa ke- 
säkelillä n. 45 km/t nopeutta lähivaloilla ajettaessa. 


4. Kun kohtaat toisen valoa käyttävän ajoneuvon, 
suuntaa katseesi tien oikeaan reunaan, mutta ei 
vastaantulevan valoihin. 


5. Käytä lähivaloja sumussa, vesi- tai lumisa- 
teessa, savussa tai pölyssä. Seisontavalosi eivät riitä 
muun liikenteen varottamiseksi. 


6. Ajaessasi toisen takana käytä lähivaloja kau- 
kovalojen asemesta, jotta edelläsi ajava ei tausta- 
peiliin kohdistuvasta valosuihkusta häikäistyisi. 


7. Toisen ohitettua Sinut jättäydy sellaiselle etäi- 
syydelle, etteivät valosi vuorostaan häiritse häntä. 


8. Muista, että kaukovaloilla vilkutus tarkoittaa 
ohituspyyntöä. Risteystä lähestyessäsi älä unohda 
antaa varoitusmerkkiä. Älä ”rankaise” vastaantu- 
levaa autoilijaa, joka jostain syystä ei ole vaihta- 
nut lähivaloille, pitämällä kaukovalojasi päällä. 

Näin selvästi heijastin näkyy auton valokeilassa. Heijas- 
tinta käyttävän henkilön havaitsee autoilija jo kaukaa. 
Heijastin on halpa, kätevä ja ennenkaikea tehokas 
"mustan surman” torjuja. 


Marraskuun 


Tänään 26 pnä marraskuuta jouduin kävelylen- 
killäni Riitahuhdan vainion syrjälle. Hämärsi jo. 
Metsän piirittämän peltoaukeaman takaisella tai- 
vaan rannalla kimalteli yksinäinen tähti. Kuparin- 
ruskea täysikuu kuusenlatvain takaa heijasti täh- 
teen kuultoaan. Metsä oli ähkyisen märkää ja yö- 
lepoon asettunut. Ei tohissut se nyt vuosisataisia su- 
hinoitaan. S'lmäni viipyivät pellon piiriojassa, joka 
oli täynnä vettä. Vesi ei värähdellyt, se oli kuollut. 
Tuokio vierähti: — Vesi sai elämää, kun utelias kuu 
kurkisti metsän päältä, ja sen ruskea kajerrus osui 
veden kalvoon. Sitten Kalsea pilvi laski kaihinsa 
kuun päälle, ja yksinäinen tähtikin sammui. Kui- 
tenkin tuo tähden ja kuun äkkinäinen näyttäyty- 
minen sytytti mielikuvitukseni. Aloin pohtia — mis- 
tähän tämäkin pelto on nimensä saanut? Riita- 
huhta. Ja kuitenkin täällä vallitsee aina erämaan 
tuntuinen rauha. 

Olin kotipitäjäni historiasta lukenut, että Matti 
Yrjönpoika oli ollut isäntänä Seppälässä ison vihan 
jälkeen ja pikkuvihan raskaina vuosina. Hänen vai- 
monsa n'mi oli Riitta. Vaikka hämärsikin, astelin 
läheisen halkopinon viereen nojaamaan ja mietti- 
mään. Oliskohan se Riitta emäntä tätä Seppälän 
peltoa ollut tekemässä? 

Mielikuvaani ilmestyi synkkä kuusikko ja Riittan 
hahmo. Uhkeapovinen nainen, ja valkoiset hiukset, 
silmät hiukan sammuneen näköiset niinkuin valko- 
ripsisillä naisilla usein on. Vaatetus: hame lepän- 
kuoriharmaa, pusero sammalvihreä, kellertävä liina, 
pihkalehtivärillä värjätty, ja tuohivirsut jalassa. 
Noin vain Riitta riehuu kuusikossa kirveineen. Syl- 

9. Varo erikoisesti pimeällä tummissa vaatteissa 
liikkuvia jalankulkijoita, polkupyöräälijöitä ja en- 
nenkaikkea lapsia. 


10. Pysäköidessäsi maantielle on näkyvyyden mo- 
lempiin suuntiin oltava 100 m. Muista jättää sei- 
sonta- tai lähivalot palamaan. Turvallisinta on py- 
säköidä auto ajoradan ulkopuolelle. Varminta on 
viedä ajokki pihaan tai autohalliin. Tehokas varoi- 
tuslaite on myös heijastinaineella päällystetty va- 
roituskolmio, joka asetetaan n. 10—20 m auton 
taakse. 

11. Jos vastaantulevan auton valonheittäjät ovat 
häikäisseet Sinut, hiljennä tai pysähdy, koska nor- 
maalitapauksessa kuluu 7 sekuntia ennenkuin saat 
tavallisen näkökykysi takaisin — sinä aikana voi 
tapahtua paljon. 


12. Onhan autossasi TALJAn hyväsymät turva- 
vyöt ja olethan myös valvonut, että ne ovat ohjeit- 
ten mukaan oikein asennetut? Vanhoissa autoissa 
on aina otettava huomioon auton osien kulunei- 
suus, mikä myöskin voi vaikuttaa turvavöitten kiin- 
nityksen kestävyyteen. 


pohdiskelua 


käisee välillä pihkaisiin kämmeniinsä, iskee — kir- 
veenlapa välähtelee kevätauringonpaisteessa ja val- 
koiset lastut sinkoilee karhunsammalille. Riitta 
säästää voimiaan. Hän lovee vaan suuremmat puut. 
Kyllä myrskyt sitten niitten kaatamisesta huolen 
pitää. Mutta pienet puut hän armotta kaataa. Run- 
saan parin vuoden kuluttua olisi Riitta ilmestynyt 
raiviolleen ja iskenyt tulusraudallaan tulta. Niin 
olisi huhta ryskynyt tulessa. Nouseva ukonilma olisi 
pitänyt huolen, ettei sentään koko lääni olisi kär- 
ventynyt. Mutta sitten kun kyty olisi kunnolla 
jäähtynyt, olisi Riitta kylvänyt. Ja seuraavana ke- 
sänä siinä olisi lainehtinut Riittan ruishuhta. 

Siis Riitan huhta oli tämän pellon alku nimi. Jäl- 
kimaailma on vain huolimattomuuttaan pahoinpi- 
dellyt Riittaa, kun on jättänyt siitä toisen teen 
pois. 

Varmuuteni hävisi siinä samassa; ”Pyh”, lausah- 
din ja lissautin nyrkillä otsaani. Päättelin: vaikka 
entisajan naiset mahdottomia tekivätkin, niin täl- 
laisen huhdan teko olisi sentään jättiläisen työ nai- 
sen suoritettavaksi. Mutta siksi to'seksi, onhan 
Riitta voinut miehensä rinnalla huhdan kimpussa 
ahertaa. Silloin oli tosin sotaiset ajat, että Riittan 
Matti on voinut olla rajoilla vihollista torjumassa. 
Päätelmäni johtivat väkisinkin riitaan. 

Mutta teoriaa kehitellessäni: oli ollut sopua en- 
sin. Eräs asia välähti mieleeni. Tämä tutkistelemani 
pelto koskettaa yhdeltä syrjältä Laulun talon 
maata, joka joskus on ollut viljeltyä, joten huhta 
on saattanut olla naapuruksilla yhteinen. Yhteis- 
huhtaa puoltaa sekin seikka, että siihen aikaan, 


PIMEÄSSÄ KULKEISSASI 

PIDÄ «VALKKY« MUKANASI. 
KAUPOISTA NYT NIITÄ SAA 
KARKOITTAMAAN KUOLEMAA. 

jota tämä tutkielmani käsittelee, olivat metsät 
kaikki yhteisiä. Niissä sai mielin määrin kasketa. 

Sopi siis kovasti, että Laulun Matti, Valpurinsa 
kanssa, osallistui tähän huhdan tekoon. Sovitin 
ajatukseni siihen tapaan, että maassa vallitsi silloin 
rauha, kun tätä huhtaa aluksi kaadettiin ja kuusen 
jurtikoita lovettiin. Neljistäin työ tehtiin. Laulun 
Matti kurttiseeras silloin piikansa Valpurin Kanssa, 
Seppälän Matti Yrjönpoika riiaili Riitta piikaansa. 

Aikansa siis ruskettui ja huojuili vioitettu kuu- 
sikko. Saattoi karvainen kuusenreuhu äkisti kaatua 
muurahaispesällä möyrivän kontion selkään. Mo- 
nasti tuli ateriallaan kuusenkylpessä nakutteleva 
tikka häirityksi, kun puu kaatui. Kauniin kirjava 
voimailijalintu pyrähti vähän etäämmällä olevan 
kuusen kantoon aterialle. Joskus jänöjussikin mu- 
tusteli varvikossa einettään ja joutui ottamaan pit- 
kän loikan, väistäessään surmanloukun puun kaa- 
tuessa. Kesken jäi myös korpin koikku, surmalau- 
lunsa kamala, kun vaipui alta lauluoksa, hervahti 
alas tulen ruoka. 

Sitten tuli sota. Alkoi pikkuviha. Seppälän Matin 
vihille meno jäi. Kuninkaan kutsukapula kiersi ta- 
losta taloon, ja Matin täytyi lähteä. Seppälässä oli 
vanha isäntä, ison vihan runtelema äijän räähkä, 
sekä alaikäinen hiukan vajaa orpo poika. Mierolle 
oli poikaressu jäänyt silloin, kun äiti oli kuollut 
nälkään. Isänsä Kaarlen — kaski oli aiemmin saa- 
nut surmansa karhun kynsissä. Näitten huonojen 
turvaksi jäi nyt Riitta piika. Jälleennäkemisen toi- 
vossa Riitta evästi isäntänsä ja sulhasensa sota- 
matkaan. 

Laulun Matin ei tarvinnut lähteä, kun oli ainoa 
mies talossa, eikä kuningas saanut veroja autioti- 
loista. Laulun isännälle tuli kiire vihille, mutta kävi 
niin, että pappilassa asuivat vain palkolliset. Kirk- 
koherra oli aatelisten höykässä paennut Ruotsiin. 
Oli tullut varovaiseksi, kun edellisessä sodassa vi- 
holliset kiduttivat hänen edeltäjäänsä. Lisäksi apu- 
pappi oli tullut vahingossa surmatuksi suomalais- 
sissien toimesta. Pappia häväistäkseen olivat venä- 
läiset pukeneet hänet punaiseen viittaan, ja lähte- 
neet kuljettamaan Hämeenlinnaan, joten erehdys 
oli ilmeinen. 

Asiani ei ole pitemmälle kuvata siviilielämää, eikä 
kalvan kalsketta sodassa. Minua kiinnostaa nyt 
vain se riita, jonka ajan hämärä verhoaa vaip- 
paansa, niinkuin tämä marraskuun ehtoo nyt jo 
kääriskelee hämärään tätä peltoaukeata ja ympä- 
röivää metsää. 

Niin olivat puut ropsahdelleet tuulien ja lumi- 
massojen vaivaamina. Ja Laulun Matin johdolla 
tuli huhta poltettua ja kylvettyä. Riitta suoritti äes- 
tyksen risuäkeellä. Musta kuin paholainen oli sil- 
loin valkotukkainen Riitta, ohjaillessaan pollea ru- 
masti lohkeilleiden kantojen lomitse. Mutta siemen 
lankesi hyvään maahan. Keväällä nousi vihreä 
oras. Juhannuksena heilimöi ruis. Ja heinäkuun 
puolella jo kumarsi huhta kultaiset kutrinsa leik- 
kaajalleen. Laulun Matin ja Seppälän Riittan sirpit 
suihki. Orpo Kaarlo siteli, mutta sotavanhus kykäs- 
teli. Valpuri jätettiin kotihommiin, että oli ehtool- 
lakin haukattavaa, vuoroin kumpaisessakin talossa. 
Työt ja eväät tasattiin, kun oli väkeä vähän. Oi- 

keastaan naispuolista väkeä oli tarjolla, mutta 
ruuan puutteessa ei työvoimaa ollut liiemmältä 
käyttää. 


Noin parin päivän kuluttua leikkuun alkamisesta 
lukien huomasi Valpuri savupirttien vaiheilla ou- 
toa liikehtimistä. Irtaimesta väestä, johon kaatu- 
neitten sotamiesten lesketkin luettiin, oli ainainen 
harmi. Siinä sakissa vilisi varkaita. Erittäinkin so- 
talesket taistelivat ankarasti leivän kannikaasta, 
henkiriepu kun on kaikille kallis. Mutta Valpuri oli 
valpas. ”Ei tässä yksi ihminen jokapuolelle repee”, 
päätteli hän. ”Jossei tonne Seppälään pian tule joku 
perään kattomaan, niin sotarosmot pian tyhjentä- 
vät talon, estei ole kuin tyhjät seinät jäljellä. Hän 
asioi n'in, että lähetti Huringin pahan pojan vie- 
mään leikkuuväelle sanaa, ettei hän voi askareita 
tehdä, kun täytyy varkaita vahtia. Vanha isäntä 
kynsäs korvallistaan, kun kuuli Olavin vaativan 
kutsun: ”Jätä Kaarlo siteleminen ja lähre mukaan, 
on sulle työtä kotonakin.” Sitten hän otti liiasta 
pollen, jolla oli aamulla tullutkin, ja talutti sen ki- 
ven viereen, ja pääsi kuin pääsikin äijä vielä hevo- 
sen selkään. Pojat lissuttelivat edellä paljain jaloin. 
Mutta perässä kangerteli hevonen kengättömänä, 
ja leikkaamattomilla kavioillaan, kivisellä keissu- 
tiellä. 


Parahiksi takamaalta tulijat pääsivät, mutta ko- 
tipihalla syntyi oitis kärhämä varkaitten kanssa. 
Varkaat, pari laihtunutta vaimoihmistä tulivat yl- 
lätetyiksi, kun kuulivat hevosen kavioiden töminää. 
”Sus siunatkoon, nyt sieltä tullaan. Lopeta jo!” va- 
roitti vahdiksi jäänyt sitä, joka leipävartaasta kur- 
kotteli. Pappa jätti hevosen nurmikolle valtoimeksi, 
ja rynkäsi päin vaimoja, joilla kumpaisellakin oli 
leivän puolikas kädessään. ”Käyppäs kiinni senkin 
rääkkä!” kielsi rotevampi ja tuuppasi vanhan isän- 
nän selälleen tantereeseen. Vanhus usutti Kaarloa 
ottamaan öykkäreitä kiinni mutta Kaarloa ariisti. 
Ja niin vaimot livahtivat kuin koira veräjästä, pi- 
rullisemman näytellessä pitkää nenää nolostuneelle 
isonvihan sankarille. 


Laulun isäntä ja Riitta olivat ahkeroineet ja tä- 
nään ehtooseen mennessä tulisi ruis leikattua. Mut- 
ta myt oli päivällisen aika auringosta päätellen. He 
söivät suolakalaa ja naurishautikkaita, ja ryystivät 

varikoista päälle. Kätensä ristittyään oikaisi Riitta 
päivällislevolle. Laulun isäntä varmisti ensin, ettei 
kyitä ollut lähellä, ja oikaisi hänkin, kallistaen 
päänsä samalle sitomalle kuin Riittakin. ”Voisit 
sinä kauemmaksikin mennä huilaileen, etkö sinä 
muista kun olen sen monasti sanonut, älä tuppaa 
puun ja kuoren väliin”. 

”Toi on sulta vanha virsi, paremmin olisit tehnyt, 
kun olisit aikoinaan tullut emännäkseni.” 

”Entäs sitten Valpuri?” — ”Et kai sinä Valpurin 
tähden kosimistani hyljännyt. Luulit pääseväsi Sep- 
pälään emännäksi, mutta saat olla varma, ettei 
Matti palaa.” 

”Varmasti palaa, näin siitä viime yönä untakin, 
mutta nyt minä vedän nokkaunet, muista pitää 
kätesi kurissa.” 

Riitta nukkui kohta. Uhkea povensa nousi ja 
laski. Se kiihoitti Laulun isäntää. Hän kääntyi Riit- 
taan päin, laski varovasti kätensä hänen rintansa 
päälle. Unenpäin Riitta sätkähti, mutta ei herän- 
nyt. Ja kovan työn lomassa, vahvan aterian päälle, 
mieskin nukkui, Mutta ikäänkuin pahaa aavistellen, 
lensi utelias närhi nukkuville naristelemaan lähim- 
män kuhilaan päälle. 

Puolitiimanen meni. Sitten keissutiellä joku tuli 
ja vihelteli, sotilassaappaan kalla karahti silloin 
tällöin kiveen. Jos olisi ollut pimeä, olisi sivullinen 
nähnyt, miten se iski valkeata. Mutta nyt heloitti 
aurinko ja paarmat pörräsivät. 

Tulija oli Seppälän Matti. Hän oli Kymin kaha- 
kassa haavoittunut oikeaan käsivarteen ja päästet- 
tiin kotiin vammaansa parantamaan. Vain tiiman 
verran oli hän viipynyt kotona ja siinä ruokaa hau- 
katessaan kertoili isälle tärkeimpiä sotatapahtumia. 
Ilmeinen häviö oli edessä, Se oli yleinen käsitys rin- 
tamalla. Kun sitten Matti kuuli, missä Riitta oli, ja 
että isän arvion mukaan voitiin odottaa ruissatoa, 
jopa seitsemän jyvän jälkeen, lähti hän iloisin mie- 
lin ruishuhtaa kohden. 

Matti näki nukkujat, ja vihellys kuivui hänen 
huulilleen. Häneltä pääsi karmea kirous. ”Täällä 
sinä perkeleen lutka makaat toisen miehen kans- 


sa!” Silmänräpäyksen ajan herätetyt pyristelivät 
silmiään ja kömpivät ylös. Riitta huomasi Matin 
asetakussaan ja hän kirkaisi riemuissaan. ”Voi tai- 
vaan vallat, minun Mattini on tullut kotiin!” Ja 
hän harppasi sulhastaan vastaan, aikoen häntä ra- 
justi syleillä. Mutta Matti oli mustanpuhuva ja hä- 
nen järkensä himmentynyt. Hän löi vasurillaan 
Riittia ankarasti korvalle ja sähisi: ”Huoraksiko 
sinä oletkin ruvennut!” Riittaparka sai nyt iskuja 
ja repimistä enemmänkin. Mutta hän tointui vas- 
tarintaan. Hänen silmänsä paloi sirppiin, — ”niin 
totta vie kun tästä irti pääsen, niin verta ja rapaa 
pitää rukiin sängillä oleman.” Mutta Laulun Matti, 
vaikka olikin aranpuoleinen eikä aivan vapaa käl- 
miydestä, uskalsi puolustaa Riittaa käsipuolta vas- 
taan. Hän komensi: ”Laske likka irti, taikka minä 
hakkaan sinun niin, että kukko suurimman palan 
nielee!” Matti irroitti mutta kyräili. Ja hän kärisi 
hampaidensa välistä: ”Kelpaa sinun katala sonni, 
toistaiseksi minua komennella, mutta varro kun 
käteni paranee, hakkelusta sinusta teen!” 


”Voi tulimmainen helvetti; hän ajatteli itsekseen, 
”kun se keihääni katkes hevosen rintaan. Siinä ka- 
sakka sai sivallettua, mutta kuoleva hevonen jaksoi 
vielä juosta katalan taakkansa turvaan.” Mutta 
Laulun isäntä tulistui tulistumistaan: ”Ettäs keh- 
taat uhkailla minua ja nimittää viatonta miestä 
sonniksi ja uskollista morsiantas huoraksi. Sinä 
kruunun raakki, hunsvotti uuspeili!” 


Mitähän tästä olisi seurannutkaan, ellei Riitta 
ensin olisi tullut järkiinsä. Hän astui nyt päättä- 
västi Matin eteen ja sanoi: ”Ei sinun Matti minun 
tähteni tarvitse tapella, olen ollut sinulle uskollinen. 
Ei ole minun syyni, jos äsken Laulun isäntä minun 
nukkuessani, oli kätensä päälleni laskenut.” Se puhe 
oli lääkettä runnellun soturin haavoitettuun sie- 
luun. Vihainen maksanväri hänen kasvoiltaan lien- 
tyi, nyt häpeän punaksi ja hän myönsi: ”Taidat 
Riitta olla sittenkin oikeassa. Olen pahoillani.” 

Nalkutusmaista suukopua riitti silti pitkin ilta- 
päivää, työn ohessa. Kolmisin tuli sentään ruis ku- 


"Havainto -tehtävä 


Katsele tarkoin tässä 
olevaa kuvaa ja huomioi 
siinä kuvaan oleellisesti 
liittyvät — yksityiskohdat. 
Näin saadut sanat sijoitel- 
laan vieressä olevaan ruu- 
dukkoon siten, että run- 
kosana TAMPELLA säilyy 
muuttumattomana. 

”SALAISUUS?” 


Tänä syksynä on Saukkola aloittanut muoriso- 
työn uudessa työpisteessä Hjortin talossa keskikau- 
pungilla. Siellä kokoontuu reipas kymmenpäinen 
tyttöjoukko ”Salaisuus”-kerhoonsa Eila Vartiaisen 
johdolla. Eila on aikoinaan itse kuulunut useaan- 
kin Saukkolan kerhoon aina 14-vuotiaasta ”velhot- 
taresta” lähtien. Edellisen talven hän työskenteli ja 
opiskeli Helsingissä ja toimi samalla Toimelan set- 
lementin kerhonjohtajana sekä otti osaa nuoriso- 
työn opintopiiriin tutustuen nuorisonkasvatusoppiin 
ja nuorisotyön käytännöllisiin harjoituksiin. Sauk- 
kola on siis saanut innostuneen ja hyvän kerhon- 
johtajan. 


Haastattelussa Eila kertoi kerhonsa tyttöjen pitä- 
vän yleensä kaikesta mukavasta touhuamisesta. 
Kerhossa on tehty etenkin käsitöitä. Tytöt ovat ni- 
mittä:n saaneet lahjoituksena ompelukoneen. Li- 
säksi on leikitty, laulettu ja kilpailtu kovasti. Pis- 
teistä on näet ankara kamppailu. Kerran tytöt 
viettivät peräti rattoisan illan kerhonjohtajansa 
kotona räiskäleitä paistaen. Tytöt ovat iältään 11— 
14 vuotiaita. 


Kaiku hauskasta kerhosta oli kiirinyt yli korttelin 
ja vähän väliä pistäytyi polvenkorkuisia kyselemäs- 
sä, eivätkö hekin pääsisi mukaan. Eipä siinä muu 
auttanut kuin perustaa veitikoille oma satukerhon- 
sa, jossa viisitoista 3—9 vuotiasta innokkaina vael- 
taa satujen ihmemaailmoissa ja leikkii etenkin 
”Mamma se lähti tooorille” ja ”Prinsessa Ruu- 
susta”. 

Asiasta kiinnostuneille kerrottakoon, että kerhot 
kokoontuvat perjantaisin Satukerho klo 17.30—18.30 
ja ”Salaisuus” klo 18.30—20.00. 


"1 cv14ckkO  mrmmR.moma 


. 


hilaille, ja näennäinen sovinto vallitsi Mutta 
kauan sai Matti rukoilla Riittalta lyöntiään an- 
teeksi. Ja pitkään vitkasteli Riitta, ennenkuin antoi 
Matille myönteisen vastauksen, 

Oli jo melkoisen pimeää, kun jätin Riitahuhdan. 
Koskaan en enää pohdiskele tätä ongelmaa, joka 
minulle tänä ehtoona selkis. 


Jalmari Niemi 

KANKUREITA 


Tänä syksynä on Saukkolan piiriin ilmestynyt 
joukko kankureita. Askarteluhuoneeseen on saatu 
kahdet kangaspuut, joiden ääressä tytöt innolla 
työskentelevät mestarinaan Aune Hagman. Kau- 
nista räsymattoa syntyy yhdellä jos toisellakin. 

Kultaisen iän kerholaiset ovat auttaneet heitä 
leikkaamalla ”räsyjä” kuteiksi Näin on samalla 
löytynyt uusi kerhojen välisen yhteistoiminnan 
muoto, ja iloa ja mielihyvää riittää monelle. 

Myöhemmin, kun kudonnan taito on kasvanut, 
luodaan yhteisloimi pyyheliina- ja pukukangasta 
varten ja ehkä jo kevään työnäyttelyssä nähdään 
tuloksia siitäkin, 


Arsi W asnosnion 


hiivitvoskiäntääktt 


Monien urheilu-, erätaito- ym. kilpailujen voitta- 
jat ovat tulleet esitellyiksi tällä Saukkolan palstalla 
ja nyt on jo aika esitellä muutakin. Saukkolan Pik- 
ku-Ilveksien kova poika Anssi Hirvonen, joka 
on tämänkin kuluvan vuoden aikana ollut mukana 
monissa kovissa henkisten harrastusten kilpailuis- 
sa, joissa hän on laulukilpailun korkeatasoisissakin 
kilpailuissa selviytynyt voittajaksi tai ainakin kär- 
kipaikoille. 

Anssi on 13 vuoden iästään huolimatta ehtinyt 
harrastaa laulua jo monet vuodet. Niinpä Anssi ker- 
toi, että hän oppi laulamaan jo ennenkuin vielä 
osasi puhuakaan, vaikka se laulaminen taisi olla 
paremminkin hyräilyä äidin perässä. Aidiltään on 
Anssi laululahjansa perinytkin ja äiti se on ollut 
aina parhaana innostajana ja tukijana musiikin- 
harrastuksissakin. 

Jo alle kouluikäisenä Anssi esiintyi monien yhdis- 
tysten joulu-, kevät- ym. juhlissa, niinpä niitä 
esiintymisiä on sitten jatkuvasti ollutkin aina radio- 
ja tv-esiintymisiin saakka. 


Musiikkiharrastukset vievätkin suurimman osan 
Anssin vapaa-ajasta, sillä hän on ottanut kaksi 
vuotta laulutunteja opettaja Kaarlo Raulamolta ja 
yli kolme vuotta harmoonitunteja musiikkiopistos- 
sa. Sitten kuuluu vielä näihin harrastuksiin Rellun 
laulukuoro harjoituksineen ja esiintymisineen. 

Anssi on kuitenkin myös monipuolinen kaveri, eikä 
hän jätä itsensä kehittämistä muussakaan suhteessa. 
Niinpä hän harrastaa esim. uint'a ja onkin suorit- 
tanut uimamaisterin vaatimukset. Jääkiekkoiluakin 
on tullut väliin harrastettua ja sitten postimerkkien 
keräilyä sekä valokuvausta. Erikoisen maininnan an- 
saitsee se, että Anssi näistä monista jopa vaativista- 
kin sekä aikaa vievistä harrastuksistaan huolimatta 
selviytyy päätehtävässään koulussa vallan erinomai- 
sesti ollen jatkuvasti luokkansa kärjessä tai ainakin 
kärkipäässä nytkin ollessaan Tampereen Lyseon 
kolmannella luokalla. 

Anssin kilpailuohjelmaan on kuulunut Tampereen 
seurakuntien henk. kilpailut v:na 1957—58, Tampe- 
reen kansakoulujen kilp. 1959, koko maan setlement- 
tien varhaisnuorison kilpailut Jyväskylässä viime 
vuonna ja tämän vuoden valtakunnalliset kaikkien 
nuorisojärjestöjen varhaisnuorison kulttuurikilpailut 
Mikkelissä, missä Anssi edusti Työkeskusliittoa. Kai- 
kissa näissä kilpailuissa Anssi selviytyi voittajaksi. 
Marraskuussa hän oli mukana Tampereen Nuoriso- 
työlautakunnan järjestämällä palkinto- ja kilpailu- 
matkalla Tampereen kummikaupungissa Norrkö- 
pingissä Ruotsissa. 

Tätä kilpailua varten oli Tampereella keväällä 
karsintakilpailut, joissa Anssi tuli toiseksi. Kilpailu 
oli hänelle erittäin epäedullinen, siksi että oli vain 
yksi sarja 10—20 vuotiaat. Olihan luonnollista, että 
esim, 20-vuotiaiden lauluohjelma on jo korkeampi 
tasoista kuin sarjan nuorempien. Kilpailun voittikin 
20-vuotias kilpailija. Niin oli myös Ruotsin-matkalla 
sama epäkohta ja missä kovassa kilpailussa Anssi 
kuitenkin selviytyi kolmanneksi 84 pisteellä, 20-vuo- 
tiaan saadessa 88 pistettä. — Ruotsissa oli Anssi 
saanut liikanimenkin Jussi Björling. 


Ratkaisu "Havainto" 

GSITTTTIITIIISTSIISITI 


Jokamieskilpailu 


Lapinniemi järjesti 23. 10. 61 Urheilutalolla mie- 
lenkiintoisen jokamieskilpailun, jossa sekä äly, tieto. 
taito ja tarkkuus joutuivat kovalle koetukselle. Kym- 
meneen kiperään tehtävään kuului Tampellaa kos- 
kevaa historiallista ja teknillistä tietoutta, erilaisia 
mittauksia ja arviointeja. Jokaiselle oli jotakin. 
Suunnistajat selviytyivät tietenkin karttamerkeistä, 
autoilijat liikennemerkeistä ja pistoolimiehet kuvio- 
ammunnasta parhaiten. Yllätyksiä ja haksahduk- 
siakin tosin sattui melkoisesti, mutta siinähän se 
kilpailun jännitys olikin. Yleistoteamuksena sanot- 
takoon, että kilpailu oli tehtäviensä puolesta tasa- 
puolisesti suunniteltu eikä järjestelyissäkään löyty- 
nyt moitteen sijaa. Osanottajia oli myös runsaasti, 
joten harrastusta jokamieskilpailuun näytti olevan. 
Seuraavassa 15 parhaan tulokset: 

1) Erkki Nieminen 68 pistettä, 2) Alpo Haikonen 
56, 3) Topi Lehto 55, Ari Pössi 55, 5) Eino Hietaniemi 
53, Juhani Lillia 53, Veikko Toivonen 53, 8) Reino 
Järvinen 52, 9) Antti Kujansuu 51, 10) Sven örn 50, 
Lars Smeds 50, 12) Ole Holmström 49, 13) Paavo 
Törmälä 48, 14) Pekka Korkeavuori 47, 15) Antti Ki- 
viniemi 46. 


SZ 

METSÄMIESTEN 
SELÄT KUNTOON 


Selän kiputilat, joiden syynä on usein nikamien 
välilevyn rappeutuminen, ovat yleisiä niin kevyen 
kuin raskaan työn tekijöillä. Raskasta ruumiillista 
työtä tekevällä ne saattavat aiheuttaa toistuvaa ja 
pitkäaikaista työkyvyttömyyttä. Vaikeat selkäviat 
jopa pakottavat vaihtamaan ammatin kevyempään. 

Ammatin vaihtaminen ei tavallisesti ole helppoa. 
Erityisen vaikeaa on löytää maaseudulla keski-ikäi- 
selle metsätyömiehelle sellaista uutta ammattia, 
jossa hänen selkänsä ei rasittuisi. On pakko pyrkiä 
hallitsemaan selkävaivat hoidon avulla. 

Tärkeän osan selkäpotilaan hoidossa muodostaa 
selän lihasten kuntouttaminen ja selkää säästävien 
työtapojen opetus. Näillä toimenpiteillä saavutetaan 
usein hyviä tuloksia metsätyömiehilläkin. Norjassa 
on Hernesissä, Elverumin kaupungin lähellä ollut 
jo useita vuosia toiminnassa selkävaivoja potevien 
metsätyömiesten kuntouttamiskeskus, ja tänä vuon- 

Kuvassa vas. edessä Simo Niemi, 
Pekka Lepola, Kyösti Tuominen, 
Raimo Kork sekä takana Reijo Nie- 
mi, kapteeni, Harry Ahtinen, Matti 
Viitanen, Olavi Heinonen, Pekka 
Järvinen, huoltaja Yrjö Paasivirta. 


TUKi:n koripalloilua 


Joukkuepeleistä koripalloilu on vaikeimpia ja tek- 
nillisesti vaatimuksiltaan mittavimpia joukkueur- 
heilun muotoja ainakin näin ei-aktiivipelaajan kan- 
nalta katsottuna. Ehkäpä siitä johtuen TUKin kori- 
pallosarjaa pyöritettiinkin vain 4 joukkueen voi- 
malla. Mukana olivat SOK Nokia, Posti, Linkosuo ja 
Tampella, jotka pelasivat yksinkertaisen sarjaohjel- 
man. 

Niinpä sitten lähdimme Tampellankin joukkueella 
mukaan ”karhunpesälle” vaikkakaan ei joukkuee- 
seemme onnistuttu kovinkaan vahvoja nimiä löytä- 
mään. Parhaiten omasta joukkueestamme onnistui 
Keijo Tuominen, joka aikaisemmin oli tehnyt eni- 
ten tuttavuutta koripallon kanssa ja oli joukkueem- 
me tukipylväitä. Mutta mitäpä tätä selittelemään. 
Peleihin lähdettiin ja selkään saatiin jokaisessa ot- 


telussa, mikä sanottakoon tässä reilusti. Kaikki tam- 
pellalaiset olivat n.s. ”joskus palloa heitelleitä” — 
pelaajia, jotka sitten loppupeleissä saivat jo yhteis- 
peliäkin syntymään. Raimo Kork oli joukkueestam- 
me se mies, joka sai suuren pallon pieneen koriren- 
kaaseen useimmin ja helpoimmin ja niinpä hänen 
saaliikseen kertyikin yhteensä 44 pistettä näissä ot- 
teluissa. Mainittakoon selvennykseksi, että pelitilan- 


teesta tehdystä korista annetaan kaksi pistettä ja 


vapaaheitosta tehdystä yksi. 

Varsinkin Linkosuota ja osittain Postiakin vas- 
taan käydyssä ottelussa poikiemme esitys oli hyvä, 
sillä ”pullapaakareille” hävisimme vaivaiset kolme 
(3) pistettä lähinnä sen tähden, että voittajien 
Matti Vesarannalle emme löytäneet pitävää ”pääl- 
lystakkia” I jaksolla, vaan hän tehtaili joukkueel- 


na on Ruotsiin perustettu kaksi vastaavaa laitosta. 
Toinen, yksityisen puutavarayhtiön omistama, si- 
jaitse pohjois-Ruotsissa, Torpshammarissa Sunds- 
vallin lähellä, toinen Ruotsin metsä- ja työmark- 
kinahallitusten yhteisyritys etelässä, Västerbyssä 
lähellä Linköpingiä. 

Kuntouttaminen tapahtuu lääkintävoimistelijan 
ja ammattiopettajan yhteistyönä. Aluksi annetaan 
liikehoitoa ilman työvälineitä, ja tämän jälkeen 
siirrytään uuden työtekniikan opetukseen käytän- 
nössä. Oleellista tässä on, että selän kuormitus py- 
ritään ohjaamaan alaraajojen vahvoille lihaksille. 

Tilastotietoja tämän toiminnan tuloksista ei tois- 
taiseksi ole käytettävissä, mutta yksityistapauksissa 
saadut hyvät, jopa erinomaiset tulokset puhuvat 
vahvasti toiminnan puolesta. Toiveita on, että met- 
sätyömiesten selkien kuntouttaminen saadaan pian 
meilläkin kokeiluluontoisesti käyntiin. 

KERÄYS SOTAINVALIIDIEN HYVÄKSI 


Oy Tampella Ab:n Tampereen tehtailla 15. 9. — 
31. 10. 1961 välisenä aikana suoritettu sotainvalidien 
hyväksi järjestetty keräys tuotti yhteensä: 


KS S SESE KAAT TSn E vuon kk 71.050:— 
Pellavatehdas — .. s lunnnnn Töhnmdoska 25.645:— 
Lapinniemen Puuvillatehdas .......... 24.615:— 

Yhteensä mk 121.310:— 


mii 


LEHTEMME SEURAAVA NUMERO: 


ilmestyy helmikuun puolivälissä ja siihen tarkoitetut 
kirjoitukset ja kuvat pyydetään lähettämään toimituk- 
selle 25. 1. 62 mennessä. 


Nokian SOK:n H. Aalto on lähettänyt pallon kohti Tampellan koria. 

Tilannetta seuraavat: Tampellan joukkueesta edessä kesk. Reijo Niemi, 

hänestä oik. Pekka Lepola ja takana Simo Niemi sekä äärimmäinen oik. 
Pekka Järvinen, Nokian n:o 7 Hallberg. 


leen pisteitä tasaisin välein. Toinen pelijakso sujui 
Tampellan joukkueelta paremmin Raimo Kork'in 
vieraillessa usein tuloksellisesti vastustajien korilla. 
Hänen lisäkseen onnistuivat Keijo Tuominen ja Simo 
Niemi sekä erotuomarina toiminut Aulis Eränen. 

Postin joukkuetta vastaan jouduimme ottelemaan 
ilman Tuomista, jolla oli työeste. Niinpä sitten tasa- 
väkisen alkupuolen jälkeen saimmekin tunnustaa 
Postin lopuksi vahvemmaksi lähinnä heidän lujan 
ja nimekkään kolmikkonsa Pauli ”Bongo” Viitanen 
(18 pist.), Vesa Haapaniemi (32) ja Aulis Eränen 
(17) ansiosta. Väsähtäneen joukueemme parhaina 
häärivät Raimo Kork ja Simo Niemi sekä vielä mai- 
nittakoon Reijo Niemen, Harry Ahtisen ja Pekka Le- 
polan yritteliäs pelityyli. 

Lopuksi todettakoon häviömme TUKin mestariksi 
selviytyneelle Nokian SOK:lle, joka voitti sarjan 
puhtaalla pelillä. Toivomme myös, että kaikki tam- 
pellalaiset koripalloilijat saataisiin seuraavaankin 
sarjaan mukaan, jotta nouseminen ”jumbotilalta” 
kävisi mahdolliseksi. Olemme kuulleet, että Tam- 
pelassa on jopa sarjapelaajiakin, jotka olisi tieten- 
kin saatava mukaan joukkueeseen. Talven aikana 
voisi ajatella esim. kuntosarjan pyörittämistä tai 
haastepelejä eri liike- ja tehdaslaitosten kesken. 

Yleistoteamuksena oli Tampellan joukkueen panos 
k.o. sarjassa myönteinen jopa ratkaiseva. Lähtivät- 
hän poikamme mukaan etupäässä sarjan onnistu- 
mista silmällä pitäen ja ottivat järjestelytehtävät 
omikseen. Korisaalis oli tappioista huolimatta mel- 
konen, joka osoittaa lannistumatonta ja reilua peli- 
henkeä ja tasaväkisiä kamppailuja kuten seuraa- 
vassa huomaamme. 


Tampellan joukkueen ottelut ja pistemiehet: 


SOK, Nokia — Tampella = 61—30 (27—12) Kork 
16, S. Niemi 6, R. Niemi 4, Tuominen 2, Lepola 2. 


Linkosuo — Tampella —= 45—42 (32—20) Kork 14, 
Tuominen 11, S. Niemi 10, Lepola 5, Ahtinen 2. 


Posti — Tampella = 69—42 (28—23) Kork 14, S. 
Niemi 14, Lepola 4, R. Niemi 4, Järvinen 4, Ahtinen 2. 


Korinalustatilanne Tampellan korilla. Pallon alla Nokian SOK:n Korho- 
nen, Aalto ja Menna sekä keskellä Tampellan Järvinen ja Simo Niemi, 
oik. Nokian Halberg. 


Lopullinen sarjajärjestys: 


SOK, Nokia 3 3 0. =212—112 = 6 pist. 
Posti 3 2 1 = 163—136 =4 , 
Linkosuo 3 1 3 = 118—184 =2 , 
Tampella a 40 33" —1 114175; ="00, 
== 


"Vaikka piru pinon kaataa, kaik on miniän syy.” 
Anjala 

Retkeilyhiihto 


alkaa osastoille myöhemmin lähetettävissä tiedoi- 
tuksissa ilmoitettuna päivänä. 


Hiihtokohteet ovat seuraavat: 
OLKINUORAN talo Niihamajärven rannalla, 


jonne merkitään latu Teiskontien itäpäästä, 
KORVEN talo Toivion eteläpuolella, jonne mer- 
kitään latu Toiviosta, Karjalantien länsipäästä, 
sekä entiset kohteet: 


JÄNISLAHDEN pumppuasema Lielahdessa ja 
KUUSELAN talo Kaukajärven eteläpuolella. 


HUOM.! Kilpailuissa otetaan huomioon yksi (1) käynti päivässa ja keskimäärin 
enintään neljä (4) käyntiä viikossa mihin kohteeseen hyvänsä. 


Naiset, miehet ja tampellalaisten perheenjäsenet (tässä sarjassa myös saukkolalaiset) 
kilpailevat eri sarjoissa. 
PALKINNOT: 


Tampellalaisille täyden käyneille erikoispalkinnot. 
Osanottajain lukumäärästä riippuen jaetaan huomattava 
määrä muita palkintoja. 


Edelläolevien lisäksi arvotaan: 


1) neljä edestakaista matkaa Lapin tuntureille ja neljä 
lentomatkaa ,,Tampereen seutu linnun näkökulmasta.” 


Arvonta ja palkintojen jako keväällä myöhemmin ilmoitettavassa tilaisuudessa. 


9:9:9:9:9999 — SN Kiitämme VAAA 


Lämmin = kiitokseni valkaisuosaston insinööri Björkenheimille, Tam- 
pellan Huolto r.y:lle, pellavatehtaan avustuskassalle ja rva Muro'-ile 
saamistani lahjoista sekä työtovereilleni hyvästä yhteistyöstä jäädes- 
säni eläkkeelle 5. 10. 61. 


Rafael Haikka 


Parhaat kiitokseni teille kaikille, jotka muistitte minua täyttäessäni 
50 vuotta. 
Viljo Santanen 


Sydämelliset kiitokseni Tampellan Huolto r.y:lle sekä rva Muro- 
tielle saamastani tuesta vaimoni sairauden aikana. 


Eino Virtanen 


Lämpimät kiitokseni Tampellan Huolto r.y:lle sekä myyntivaraston hen- 
kilökunnalle saamistani rahalahjoista siirtyessäni 
pyydän toivottaa hyvää joulua. 


eläkkeelle. Samalla 


. Eva Sale 


Parhaimmat kiitokseni Tampellan Huolto r.y:lle saamastani avustuk- 
sesta vaimoni sairauden aikana. 5 
Pekka Varis 


Pyydän lausua parhaat kiitokseni Tampellan Huolto r.yille saamas- 
tani rahalahjasta siirtyessäni sairauden takia eläkkeelle 1. 10. 61. 


Väinö Pynnönen 


Parhaimmat kiitokseni Tampellan Huolto r.y:lle saamastani avusta 
sairauteni aikana. . 


Olavi Kivisuo 


Sydämellinen kiitoksemme Tampellan johdolle, pellavatehtaan työn- 
johtajille, — työntekijöille, —Pellavatehtaanmäen — asukkaille, Suomen 
Tekstiililiitto r.y:lle ja Tampellan Huolto r.y:lle sekä kaikille niille, 
jotka tavalla tai toisella tukivat meitä suuressa surussamme. 

Bertta Hakala ja lapset perh. 


Syvät kiitokset osastoni insinöörille ja työnjohtajille sekä työtove- 
reilleni onnitteluista 50-vuotispäiväni johdosta Tampella tänään leh- 
dessä. Samalla näin tahtoisin kiittää työtovereitani erittäin hyvästä, 
oikeasta "kultaisesta työtoveruudesta'', jota jokaisen kohdalla olen 
saanut ja jonka edelleenkin toivoisin jatkuvan matkalle uusien arkien 


talpaleella. 
Viljo Huhtinen 

VAKAAT 


Parhaat kiitokseni Lapinniemen tehtaan isännöitsijälle, virkailijoille 
ja työtovereilleni, jotka lahjoin muistivat minua eläkkeelle siirtyessäni. 


Aarne Junni 


Parhain kiitokseni Lapinniemen tehtaan johdolle saamastani arvok- 
kaasta muistolahjasta. 
Senja Tapio 


Kiitän TampeNan Huolto r.y:tä saamastani rahalahjasta siirtyessäni 
eläkkeelle. 


Anna Niemi 


Nöyrästi kiilän rva Paavolaa ja rva Murotietä kaikesta siitä vaivasta 
ja huolenpidosta, jota olen osakseni saanut 
Jumala hyvyytenne palkitkoon. 


Lyyli Merikoski 


Sydämelliset kiitokseni Teille kaikille muistaessanme minua täyttäes- 
säni 60 vuotta. 


Lauri Hilden | 


a 
Lämmin kiitos Tampellan Huolto r.y:ile sekä rva "urotielle. 


Sergel Vartinen 


Sydämellinen kiitoksemme yhtiön johdolle, ins. Sandsundille, raken- 
nusosaston työnjohtajille ja työntekijöille <-'" kaikille niille, jotka 
niin kauniilla tavalla kunnioititte mieheni ja isämme Kalle Järvisen 
viimeistä matkaa ja olitte osaa suruumme. 


Puoliso ja lapset perh. 


Sydämelliset kiitokset Tampellan mieskuorolle, Ruokala-osuusk=+--!le, 
työnjohtajille ja työtovereille sekä kaikille niille, jotka kunnioittivat 
mieheni ja isämme Lauri Sundgvistin viimeistä matkaa ja täten ottivat 
osaa syvään suruumme. 


Puoliso ja lapse?. 


Kiitän lämpimästi Tampellan Huolto r.y:tä siitä rahallisesta tuesta, 
jota saimme perheemme piirissä sattuneiden sairausten johosta. 
3 Lasse Kauppinen 

Kuroruisina SIITÄ ARVOKKAASTA 
TUESTA JA YMMÄRTÄMYKSESTÄ, MITÄ LEH- 
TEMME ON SAANUT OSAKSEEN PÄÄTTYMÄSSÄ 
OLEVAN VUODEN AIKANA NIIN HYVIN YHTIÖN 
JOHDON KUIN USEIDEN TOIMIHENKILÖIDEN 
JA TYÖNTEKIJÖIDEN TAHOLTA, PYYDÄMME 
TOIVOTTAA KAIKILLE AVUSTAJILLEMME JA 


MYÖS LEHTEMME LUKIJOILLE 


Jyvää ja Paikallista Sasken 


SEKÄ 


Parasta Osaa W,iodelle 1962 


TAMPELLA TÄNÄAN toimitus 


* 

KOKONAISTUOTANTOMME KASVUN VAIHEET 


Lähtiessämme seuraamaan tuotannon kehitystä osoittavaa käyrää vuodesta 1926 alkaen 
toteamme ensin tuotannon kasvun, joka tyrehtyi vuonna 1928. Suomessa kuten muuallakin 
maailmassa vallitsi silloin voimakas taloudellinen nousukausi. Tuotanto laajeni ja kauppa 
vilkastui kaikkialla maailmassa. Tämä vaihe päättyi kuitenkin vuonna 1929 alkaneeseen 
suureen lamakauteen, joka muodostaa merkillisen luvun maailman taloushistoriassa. Ta- 
varoita ja työvoimaa oli runsaasti saatavissa, mutta kuitenkin kaikkialla vallitsi köyhyys, 
työttömät jonottivat työnvälitystoimistoissa ja liikemiehet tekivät vararikkoja. Suuren la- 
makauden vaikutukset ulottuivat myös Suomeen, joskaan eivät niin ankarina kuin moneen 
muuhun maahan. Tuotanto laski vuoteen 1931 saakka pysyen sangen alhaalla vielä pa- 
rina seuraavanakin vuonna, mutta ei kuitenkaan supistunut vuoden 1926 tasoa pienem- 
mäksi. 


Huonoillakin ajoilla on loppunsa ja niin pääsi tuotanto jälleen vuonna 1934 voimakkaa- 
seen nousuun. Vientimme, joka oli ollut pahasti lamassa, elpyi vieden mukanaan koko 
muun kansantalouden. Nousukausi päättyi vuonna 1938. Näitä aikoja muisteltiin seuraa- 
vina sodan vuosina todellisena kulta-aikana, jolloin työtä riitti kaikille ja vauraus levisi 
yhteiskuntaan. 


Sotavuosien kansantalous 


Parhain miespuolinen väestö oli asepalveluksessa ja tuotantokoneisto hoidettiin naisten, 
nuorukaisten ja vanhemman väestönosan voimalla. Tuotannon lasku ei ollut kuitenkaan 
niin suuri, kuin olisi voinut odottaa, sillä tuotantoluvut pysyivät koko ajan korkeammalla 
kuin esimerkiksi vuonna 1936. Nämä vuodet olivat kaikesta huolimatta puutteen ja niuk- 
kuuden vuosia. Suuri osa tuotannosta käytettiin sodan tarpeisiin, kun taas kaikessa muus- 
sa jouduttiin tyytymään mahdollisimman vähään. Tuotantoluvut eivät siten kerro koko 
totuutta sotavuosien aikaisesta elintasosta. 


Tuotannon nousu ja talouselämän pulmat i 


Sodan jälkeen alkoi voimakas yhtäjaksoinen nousukausi, joka katkesi vuonna 1951. Nämä 
olivat jälleenrakennuksen ja sotakorvauksien vuosia. Kansakunta jännitti voimansa so- 
danaikaisen puutteen poistamiseen, tuhottujen talojen ja liikenneyhteyksien jälleenraken- 
tamiseen, siirtoväen asuttamiseen sekä sotakorvausten maksamiseen. Näistä tehtävistä 
selvittiinkin hyvin. Jo vuonna 1947 saavutettiin tuotannossa sotaa edeltänyt taso ja vähi- 
tellen kävi elintason nopea kohoaminen mahdolliseksi. Huippunsa tämä kehitys saavutti 
vuonna 1951, jolloin edellisenä vuonna syttyneen Korean sodan aiheuttama yleinen osto- 
kiihko loi Suomen vientituotteille ennätyksellisen menekin. Yhdessä vientiteollisuuden kas- 
vun kanssa lisääntyi tuotanto myös muilla aloilla. 


Tämä ns. Korean suhdanne oli kuitenkin lyhytaikainen. Jo vuonna 1951 esiintyi merkkejä 
laskusta ja seuraana vuonna tuotanto ei pysynyt enää edellisen vuoden korkealla ta- 
solla Koko kansantalous joutui lievään lamaan, työttömyys kasvoi ja monien tehtaiden 
piiput lakkasivat savuamasta. 


Kun vientituotteittemme kysyntä alkoi uudelleen elpyä siitä aallonpohjasta, johon se Ko- 
rean sodan jälkeen oli joutunut, alkoi kansantaloudessamme jälleen nopean kasvun ja 
vaurastumisen kausi. Tämä jakso päättyi kuitenkin jo vuonna 1956, jolloin lähes kolme 
viikkoa kestänyt yleislakko ratkaisevasti hidasti tuotannon kasvua, samalla kun vientimme 
kohdalla alkoi esiintyä vaikeuksia. Kansantaloudessamme alkoi lamakausi, joka päättyi 
vuoden 1958 aikana 


Niin suotuisaa kuin taloudellinen kehitys tuotantolukujen kannalta sodan jälkeen 
olikin, — liittyi siihen kuitenkin kaksi ratkaisevaa haittatekijää. Toinen on jatkuva 
valuuttapula, jonka vuoksi tuontia oli pakko säännöstellä Tästä oli seurauksena, 
että jouduimme valmistamaan kotimaassa tavaroita, joita olisimme saaneet halvemmalla 
ulkomailta Usein jouduimme lisäksi ostamaan siitä maasta, jonka valuuttaa sattui kul- 
loinkin olemaan käytettävissä, eikä sieltä, mistä tavara olisi saatu edullisimmin. Sano- 
mattakin on selvää, että tällainen taloudenpito tuotti monia haittoja ja tappioita. Toi- 
nen epäkohta, joka liittyi sodanjälkeiseen taloudelliseen kehitykseen, oli rahan arvon 
voimakas aleneminen eli inflaatio 


Vuonna 1959 pääsi uusi nousukausi täyteen vauhtiin jatkuen voimakkaana myös vuonna 
1960 Tämä nousu on ollut myös sikäli suotuisaa, että rahan arvo ei ole sanottavasti las- 
kenut Maamme on samalla sopeutunut myös melko vapaaseen ulkomaankauppaan. 
Kaikki merkit viittaavat siihen, että olemme "suotuisan taloudellisen kehityskauden edessä. 


Kansantalouden rakennemuutokset 


Kaikki se kehityskulku, jota olemme kuvanneet, on merkinnyt suuria muutoksia koko yh- 
teiskunnassamme. Nykyisen yhteiskuntamme taloudellinen rakenne poikkeaa huomatta- 
vasti siitä, mitä se oli vuonna 1926. Kehitys on merkinnyt tuotannon painopisteen siirty- 
mistä yhä enemmän teollisiin elinkeinoihin maatalouden osuuden supistuessa. Tuotanto 
on kasvanut tosin myös maataloudessa, mutta muissa elinkeinoissa kasvu on ollut kui- 
tenkin paljon nopeampaa, joten maatalouden merkitys kokonaistuotannossa on vähen- 
tynyt. Vastaavia muutoksia on tapahtunut myös väestön jakautumisessa eri elinkeinojen 
kesken, maatalouden osuus on supistunut palveluelinkeinojen ja teollisuuden vastaavasti 
kasvaessa. 

